
Minun erityinen ,kutsumukseni* tuntuu olevan sukupuoliasiain laajaan 
alaan kuuluvien kysymysten pohtiminen ja penkominen. Varhaisesta nuo- 
ruudestani asti olen ollut tyytymätön , yleisen mielipiteen" kantaan näistä 
asioista, vaikka täyteen miehuusikään saakka olen ollut aivan ,viaton,* s.o. 
en ole omasta persoonallisesta kokemuksestani ensinkään tuntenut suku- 
vietin tyydyttämis- eli paritussuhteita. Tyytymättömyyteni syyt ovat olleet 
näitten asiain aatteellisessa puolessa. Olen aavistanut lemmenasioissa piile- 
vän jotakin paljoa syvällisempää, salaperäisempää ja henkisempää kuin pal- 
jas sukuvietin tyydyttämishalu. 

Olen tähän asti jo julassut painosta kaksi tuota hämärää ja salaperäistä 
asiaa käsittelevää kirjasta, nimittäin , Sukupuoliasia järjen ja hengen valos- 
sa" 1905 ja ,Rakkaus ja lempi sekä silmäys sukupuoliasiain salaisuuksiin" 
1908. Kun nyt annan lukijain käsiin kolmannen teokseni samalta alalta, on 
tarkotukseni täyttää muutamia edellisissä teoksessani olleita aukkoja ja eri- 
tyisemmällä huolella käsitellä n.s. pidättäytymisen siveellistä merkitystä. 

Voin jo edeltäpäin arvata, että tässä kolmannessakin teoksessani huo- 
mataan aukkoja ja puutteellisuuksia. Moni saattaa tämänkin kirjasen luet- 
tuaan huomauttaa: , Tässä ei ole kyllin selvästi puhuttu sen ikivanhan siveys- 
käsityksen synnystä ja perusteista, siveyskäsityksen, joka vaatii hellävaroen 
puhumaan lemmenasioista ja erittäinkin toisilleen uskollisten aviopuoliso- 
jen keskinäisestä suhteesta." Toiset taas ovat huomaavinaan tässä kirjasessa 
yksipuolisuutta ja jonkun erityisen kohdan liian tarkkaa terottamista. Mutta 
minä lohdutan itseäni sillä vakaumuksellani, ettei mikään ihmistyö ole täy- 
dellistä, ja ettei kukaan voi mistään asiasta sanoa viimeistä sanaansa. 

En voi ollenkaan käyttää ,rakkaus*-sanaa sukupuolisuhteita pohtiessa- 
ni, koska minusta ,rakkaus* — kuten edellisessä teoksessani olen laajemmin 
selvittänyt — on keskipakoinen elämänvoima, joka ei ,omaansa etsi," s.o. ei 
kohdistu toiseen olentoon tai asiaan suuremmassa määrässä kuin toiseen- 
kaan, vaan pyrkii tyhjentäytymään kaikkiin ilmenneen elämän muotoihin. 
En siis voi yhtyä niihin muuten hyviin ihmisiin, jotka ihan tosissaan edel- 
lyttävät, että aviopuolisojen olisi erikoisemmin ,rakastettava" toisiaan kuin 

muita ihmisiä, koska pidän ,rakkauden" niin suurena ja korkeasti jumalalli- 
sena elämänhehkuna, että sen on mahdoton valita sitä tai tätä esinettä toi- 
mintansa kohteeksi. 

Siinä suhteessa, että jyrkästi erotan rakkauden kaikesta sukupuolielä- 
mästä, jota nimitän lemmeksi, tiedän olevani pesäerossa , yleisestä mielipi- 
teestä". En hetkeksikään kiellä rakkauden kaikkiläpäseväisyyttä, joten siis 
uskon jonkun prosentin rakkauttakin piilevän sukupuolisuhteissa, koska en 
usko eri elämänjärjestöjen välillä olevan mitään rajaa. Mutta vaikka ne vä- 
littömästi yhtyvätkin toisiinsa, ovat ne täydessä vaikutuksessaan kumminkin 
eriluontoisia. 

Joka rakastaa, ei hän pyydä eikä tarvitse mitään hyvitystä. Mutta selvää 
on, että parhaatkin sukupuolisuhteet perustuvat jonkinmoiseen itsehyvityk- 
seen tai tarpeeseen saada osottaa erityisempää uhrausta jollekin määrätylle 
taikka määrätyille olennoille. Sellaista itsehyvityksen tavottelemista minä 
kutsun lemmeksi. 


LEMMENTARVE SELLAISENAAN 
ON — SUURI SALAISUUS. 

Moni hymyilee tämän otsakkeen luettuaan, koska se mikä on niin yleistä 
ja jokapäiväistä, ei muka voi olla salaisuutta. Mutta palauttakoon hymyilijä 
muistoonsa sen nuoruusaikansa osan, jolloin muistaa tunteneensa erään- 
laista outoa vetoa toiseen sukupuoleen, edellyttäen, että hänellä on sellaista 
kokemusta. Mitä se oli? Mikä sai hänessä aikaan sellaisen tunteen? Lapsena 
kohteli hän ikäisiään toiseen sukupuoleen kuuluvia lapsia vaan leikkitove- 
reinaan. Ei hän voinut uneksiakaan sellaisesta elämänmenosta, että hänen 
tarvitsisi päästä erityisen lähelle toista sukupuolta ja ihan saada ,omakseen" 
joku ,paras joukosta”. 

Ihmiset kasvavat lapsista täysi-ikäisiksi, elävät aikansa ja kuolevat. He 
omistavat ikäänkuin välttämättömänä perintönä sukunsa taipumukset, tar- 
peet ja nautinnot, tuskin milloinkaan vakavassa mielessä itseltään kysyen, 
miksi he haluavat ,nauttia elämästä”. Ja kun eivät pe itse ole tottuneet tie- 
dustelemaan sellaisia asioita, eivät he voi minkäänlaisella osanotolla yhtyä 
niihin harvoihin, jotka noin jokapäiväisistä asioista tekevät ,suuren nume- 
ron". 

Tiedetään hyvin, mitä niin sanottu yleinen mielipide pitää lemme- 
nasiain julkisuuteen vetämisestä. Toiset naurahtavat, toiset punastuvat, 
muutamat — erittäinkin ne, jotka tahtovat esiintyä vakavina — osottavat 
kärsimättömyyden ja suuttumuksen eleitä, eikä ihmekään, sillä , yleinen 
mielipide" tahtoo viimeiseen asti pitää näissä asioissa tietämättömyyttä ai- 
noana turvallisuusvälineenä. 

Siivoissa kodeissa ja oppikouluissa ei hiiskuta sanaakaan tällaisista 
asioista. Luullaan ja pelätään, että lemmenseikoista ja sukupuoliasioista pu- 
huminen ,turmelisi nuoret sydämet". Vanhemmat ja opettajat pitävät tie- 
tysti parhaana ja viisaimpana kohdella nuorisoa samalla tavalla, millä heitä 
itseäänkin on kohdeltu. 

Sananlasku sanoo: ,Mitä nuorena oppii, sen vanhana muistaa." Tämän 
sananlaskun kannalta pidetään erinomaisen tärkeänä, että ihmiset saavat 
lapsina oppia asioita, joita heidän tulisi iäkkäinä muistaa ja sovittaa käy- 

tännöllisen elämän kulkuun. Kertomataulun taitaminen esim. on varsin 
yksinkertainen asia sille, joka jo nuorena on sen oppinut. Mutta nykyään 
on Suomessakin tuhansia 30-60 vuoden iässä olevia ihmisiä, jotka joutuvat 
kerrassaan pulaan, kun heitä pyydetään heti vastaamaan esim. kysymykseen, 
paljoko on 7 kertaa 8. Kun näin on laita asiain, jotka ovat ihmisen oman 
olemuksen ulkopuolella, niin ei sovi ihmetellä, että aatteet ovat outoja. 

Lemmenasiain järkevä käsittely ei ole saanut vielä suurtakaan kanna- 
tusta. On kyllä paljo liikkeessä sellaista kirjallisuutta, jossa puhutaan näistä 
asioista, multa siinä kuletaan miltei poikkeuksetta vanhoja latuja. Sekä kir- 
jottaja että kustantaja pitävät ainoana päämääränään kirjan hyvää menek- 
kiä. Nuoriso ostaakin sellaista kirjallisuutta runsaasti, tietysti sekin ,joman 
hyötynsä* kannalta, s.o. saadakseen oikein kirjallista tunnustusta salaisille 
pyyteilleen ja mieliteoilleen. Mutta kaikki ,hyvin kaupaksi menevät”, lem- 
menseikoista puhuvat kirjat sisältävät yksinomaan asioita, jotka lukija jo 
ennestäänkin hyvin tietää. Niissä kehotetaan vaan toimimaan siten, että 
saa hyvän ja sopivan ,elämänkumppanin'; niissä ollaan antavinaan neuvo- 
ja, miten helpoimmin pääsee ,hyviin naimisiin". Kuinkas muuten! Koko 
kristillis-kirkollis-materialisen ,rakkaus*-opin ainoa päämäärähän on hyvä, 
sopiva ja onnellinen avioliitto, etupäässä sellainen, joka tuo mukanaan ai- 
neellista omaisuutta. 

Keskiaikana pidettiin laskutaitoisia, ihmisiä yleensä suurina noitina 
ja ,perkeleen liittolaisina" tietysti Sentähden, että he tuon taitonsa avulla 
lyhyessä ajassa saivat selville asioita, joitten perille eivät tavalliset ihmiset 
koko pitkänä ikänään päässeet. Jos joku sellainen ,perkeleen liittolainen" 
olisi uskaltanut levittää käsin kirjotettua luvunlaskun oppikirjaa kansan ,sy- 
viin riveihin", olisi kirkko polttanut tuon jumalattoman roviolla. Tämä kes- 
ki-aikainen sopivaisuuskäsitys kelpaa hyvin taustaksi, kun nykyään esitetään 
lemmenasioita yleismaailmallisuuden eikä paljaan siitosluonnon ,tieteen* 
kannalta. Nykyajan parhaatkin valistuneet tuntuvat olevan sanomattoman 
ennakkoluuloisia, kun huomaavat ,painetussa sanassa" puhuttavan lemme- 
nasioista sellaista, mikä poikkeaa hiemankin yleisestä kuosista, ikäänkuin 
olisi olemassa joku yhteinen, hiljaisuudessa tehty mutta yleisesti tunnettu 
sopimus näistä asioista. Lännen maissa, joissa ylpeillään kristinopin pyhästä 
kanoonista, sairastetaankin yleistä heikkohermoisuutta kaikissa niissä kysy- 
myksissä, jotka koskevat sukuvietin salaperäistä luonnetta. Aivan kuin ruti- 
vanhoillinen, ahdasmielinen pappi pauhaa ,lahkolaisuutta” ja ,vääriä oppe- 
ja" vastaan sillä tekosyyllä, että kansa joutuu eksyksiin ja ,kadotukseen”, jos 
se niille kallistaa korvansa — vaikka hän useimmiten pelkää oman arvonsa 

vähenemistä ja hyvien tulojensa menettämistä — ihan samoin huutavat 
ySivistyneet maallikotkin* irstaisuuden, kurittomuuden ja siveellisen hölty- 
misen vallalle pääsemistä, kun saavat käsiinsä kirjallisuutta, joka vähänkin 
koettaa nostaa sitä huntua, mikä peittää lemmenasioita ja tekee ne niin sa- 
laperäisiksi. Ja tällainen ,maailman meno* pidetään niin luonnollisena ja 
selvänä, että se, joka uskaltaa toisin puhua, on noitten kuosin puolesta kii- 
vailevien mieleltä ,ainoa muukalainen”, joka ei tiedä tai ei julkeudessaan 
tahdo tietää ,sopivaisuudesta”. 

Tuntuu siltä kuin oltaisiin jonkinmoisessa salaisessa juonessa osallisina, 
ja että kukin pelkäisi ,paljastusta* oman itsensä tappioksi. Ja jotta paljastus- 
ta mahdollisimman kauan voitaisiin estää, hyökätään heti niitten harvojen 
kimppuun, joita epäillään paljastushaluisiksi. 

Tuollaisen salaisen paljastuspelon takana täytyy olla joku suuri syylli- 
syyden aavistus. Muutenhan ei sitä niin heikkohermoisesti pelättäisi. Täs- 
sä tahdon juuri , todistaa”, että niin on laita, huolimatta siitä, että lukijain 
enemmistö voi hylätä nämä todistukset arvottomina. 

Asianlaita on se, että ihmiskunnan pahin ja raskain ,synti* on omistus- 
halu, sellainen pyyde, että saisi pitää erityisesti omanaan jotakin, mihin ei- 
vät muut — parhaat ystävätkään — saa koskea. Muistan historianopettajan 
koulua käydessäni vakuuttaneen, että ihmiset eivät milloinkaan ole voineet 
eivätkä voi kärsiä omaisuutensa ja omistusoikeutensa lähentelemistä. Tä- 
män vakuutuksen hän lausui juhlallisella äänellä, Tarkotus epäilemättä oli 
juottaa oppilaat kiinni ajan vallitsevaan henkeen. Mutta minun tunteitani 
viilsi tuo puhe pahasti. Olisin tahtonut tietää, miksi ei omistusoikeuden lä- 
hentelemistä ollenkaan suvaita. 

Kun omistusoikeuden into koskee , elottomia" esineitä, ei omistaminen 
synnytä sellaista heikkohermoisuutta kuin elävän ihmisen ollessa sen esi- 
neenä. Lemmenasiain maallinen eli fyysillinen arkaluontoisuus johtuu juuri 
tästä tosiasiasta. Tällainen omistushalu ja tarve on vuosituhansina muutta- 
nut ihmisten moraalin sellaiseksi, että he pitävät mustan valkeana ja päin- 
vastoin. Yleinen usko ja oikein pyhä vakaumus on näet se, että lempiminen 
on luonnollista ja oikeata ainoastaan siinä tapauksessa, että lempijät viralli- 
sesti omistavat toisensa, joten ei keneltäkään ,sivullisella* enää saa olla ha- 
lua sen elävän esineen omistukseen. Tällainen oikeuskäsitys on ,muuttunut 
lihaksi ja vereksi" sekä yksi- että monivaimoisissa avioliitoissa. 

En hetkeksikään väitä, ettei tällainen ihmisorjuus olisi aivan ,luon- 
nollista* nykyisen ihmiskunnan omistamishalun kannalta, mutta kun sitä 
katsotaan ihmisen itsenäisyyden ja persoonallisen vapauden taustaa vasten, 

on se — muihin vapauspyrintöihin verrattuna — hylättävää. En väitä sitä- 
kään, ettei kaksi ihmistä saisi omistaa toistaan, kunhan tuo omistustani on 
jatkuvaa uhrautumishalua. Silloin se onkin suurin hyve, sillä uhrautuminen, 
vapaaehtoinen uhrautuminen, toisen tai toisten hyväksi — on maailman ai- 
noa pelastuskeino. Mutta yleinen lemmenhalu ei perustu itseuhrautumiseen 
vaan päinvastoin itsehyvitykseen. Se seikka, että tällaisen itse- hyvityksen et- 
sijät pakosta joutuvat omistusoikeudestaan kärsimään ja siis pakosta uhrau- 
tumaan, ei muuta lemmenmoraalia epäitsekkääksi Luonto tahtoo sovittaa 
rikoksen sen tekijän kustannuksella. Onkin siis suotavaa, että itsehyvityksen 
tarpeessa saatu omistusoikeus maksetaan kärsimyksellä. Siten — ja ainoas- 
taan siten — tuo , jäsenissä" asuva, piintynyt omistushalu hieman herpoaa. 

Ei ole ihmettä, että nykyinen ihmiskunnan lemmenmoraali on sellainen 
kuin se nykyään on, koska persoonallisen elämän halu on kaiken ,terveen* 
fyysillisen ihmisluonnon ydin ja kannustin. Minä en siis arvostele enkä ,vas- 
tusta" nykyistä lemmenmoraalia; tahdon vaan katsella sitä toisellaista, sitä 
juutta" taustaa vasten, jota paremman nimityksen puutteessa voisi kutsua 
persoonattomuuden ihanteeksi. Kun nykyajan omistushalunhenkisiä lem- 
menasioita katsellaan persoonattomuusihanteen taustaa vasten, saadaan se- 
litystä kaipaava aavistus jostakin suuresta salaisuudesta. Tämä aavistus ei ole 
nykyisen ,turmeltuneen" ajan ,haave*; se ei ole kirjottajan omaa ,hourailua* 
eikä tosiasiain toisiksi vääntämisen halua vaan sen on kristillinen kirkko- 
kin tuntenut koko historiallisen olemassaolonsa aikana, vaikka eivät kirkon 
myöhemmät johtajat ole olleet eivätkä tänä päivänäkään ole siitä tietoisia. 

Koko muodollinen kristikunta uskoo nykyäänkin, että ne raamatun- 
paikat, joissa puhutaan miehen ja naisen keskinäisistä suhteista, tarkottavat 
sitä yleistä, joka- aikaista tosiasiaa, että miehet ja naiset menevät keskenään 
avioliittoon. Tällainen käsitys raamatun sanan merkityksestä todistaa, että 
nykyajan parhaatkin tavalliset kristityt ovat materialisteja, s.o. ihmisiä, joit- 
ten tajuntaa ei häiritse aavistuskaan siitä, että voi olla kehityslakien alaista, 
todellista elämää muuta kuin tämä ,maallinen*. Niillä raamatunpaikoilla, 
joita luetaan ,kristilliseen avioliittoon" vihittäessä, ja joita pidetään epää- 
mättöminä ohjeina ,avioväelle", ei ole vähintäkään tekemistä lemmenasiain, 
avioliiton eikä minkäänlaisen sukupuolielämän kanssa. 

Olen jo varhaisessa nuoruudessani itsekseni ihmetellyt sitä selittämät- 
tömältä tuntuvaa asiain tilaa, että miehellä ja naisella, jotka lemmenvietin 
kehotuksesta tahtovat antautua toistensa kanssa sukupuoliyhteyteen, on 
niin monta muototemppua suoritettavana ennenkuin saavat sellaisen ,oi- 
keuden", vaikka heidän oman keskinäisen suostumuksensa pitäisi yksistään 

riittää. Minun silmissäni ovat ihmiset kulkeneet narrinkaavussa eläimiin 
verrattuina. Olen tehtyäni vertailuja lukemani ja kuulemani johdosta joutu- 
nut kovaan pulaan ja selittämättömien ristiriitaisuuksien raadeltavaksi. Olen 
näet lukenut ,painetusta sanasta" ja kuullut itseäni viisaampien ihmisten 
tosissaan vakuuttavan, että ihminen on , jumalan kuva", kuolemattoma!- 
la sielulla varustettu, järjellinen olento, jonka ,käteen* jumala on uskonut 
alemman luonnon hoidon. Mutta joka kerta kun olen lukenut tai kuullut 
puhuttavan ,huoruudesta", ,haureudesta", ,salavuoteudesta* ja yleensä ,lu- 
vattomasta* sukupuoliyhteydestä, olen tuntenut suurta kiusausta saada avoi- 
mesti kysyä ihmiskunnan parhaimpina pidetyiltä sukupuolisiveyden opet- 
tajilta ,Selittäkää minulle se sekava vyyhti, että ihmiset, jotka järkensä ja 
ajatuskykynsä perusteella kelpaavat eläinten paimeniksi, voivat olla ja ovat 
niin taipuisia käyttämään väärin sitä viettiä, joka kehottaa sukupuoliyhte- 
yteen. Miksi eivät järjettömät eläimet tee huorin, miksi eivät ne irstaile 
sukupuoliasioissa? Paljoa suuremmalla syyllä ne voisivat hairahtua näissä 
asioissa, koska ei niillä ole järjen valoa oppaanaan. Jos eläimet kelpaavat vih- 
kimättä sukuaan jatkamaan, niin onko sitten ihminen tässä ainoassa asiassa 
eläintä niin paljoa alhaisempi, että hänen 'suuhunsa pitää pantaman suitset 
ja ohjat”, s. o. antaa hänelle erityisillä juhlamenoilla varmennettu lupa? Mitä 
arvoa on tuolla kehutulla järjellä, ymmärryksellä ja vapaalla tahdolla, jos 
ei ihminen ollenkaan osaa käyttää sitä sukupuoliasioissa? Ja miksi ihmiset 
virallisen luvankin' saatuaan parittelevat salaa, vaikka eläimet luvattakin toi- 
mivat julkisesti näissä asioissa?" 

Jos olisin saanut tehdä nämä kysymykseni jollekin muodollisen kris- 
tinopin opettajalle, esim. papille, olisin epäilemättä saanut tällaisen vastauk- 
sen: 

yIhminen ei ole alkuperäisessä viattomuudentilassa, kuten eläimet Hän 
on langennut syntiin eikä osaa käyttää vapaata tahtoaan oikein. Sentähden 
on jumalan täytynyt antaa hänelle erityisiä ohjeita käytännöllistä elämää 
varten. Nämä ohjeet ovat jumalan kymmenen käskyä, joista kuudennessa 
kielletään tekemästä huorin. Sitä paitsi puhuu jumalan valittu apostoli Paa- 
vali uuden testamentin kirjoissa näistä asioista niin selvää kieltä, että yk- 
sinkertaisimmankin on se ymmärrettävä. Sanoohan Paavali selvästi 1 Kor. 
6:18: Kaikki synti, jota ihminen tekee, on ulkona ruumiista, mutta joka 
huorin tekee, tekee syntiä omassa ruumiissaan.* 

Minäkin uskon, että ihmiskunta on ,lankeemus- tilassa". Mutta tämä 
lankeemus ei ole tullut ainoastaan ihmisten osaksi; koko ainemaailma on 
lankeemusta. Mutta minä en ollenkaan usko, että niissä Paavalin kirjeissä 

mainituilla sanoilla, jotka kirjaimellisen ymmärtämisen kannalta koskisivat 
sukupuoliasioita, niitä itse asiassa tarkotettaisiin. Jos Paavali näennäisillä 
sukupuolielämänohjeillaan tarkottaisi sitä, mitä kristillinen kirkko niillä 
ymmärtää, niin hän ensiksi solmisi itsensä omissa sanoissaan ja. toiseksi 
kehottaisi ,uskovaisia* parittelemaan himojen tyydytykseksi. Niin alhaista 
moraalia ei voi tunnustaa Paavalille, joka oli salaisoppeihin vihitty. 

Ef. 5:31:ssä lainaa Paavali 1 Moos. 2:24:stä sanat: ,Sentähden tulee 
mies jättämään isän ja äidin ja liittyy vaimoonsa, ja nuo kaksi tulevat yh- 
deksi lihaksi." 

Tähän raamatunpaikkaan perustuu katolilaisten ,avioliiton sakrament- 
ti" ja protestanttien yksivaimoinen, vihkimällä vahvistettava avioliitto. Mut- 
ta onneksi — tai onnettomuudeksi — Paavali liittää näihin sanoihin seli- 
tyksen: , [ämä salaisuus (to mysteerion tuuto) on suuri. Mutta minä puhun 
Kristukseen ja seurakuntaan nähden." 

Tämä selitys kumoaa kaiken sen ,käytännöllisen* opetuksen, mikä 1 
Moos. 2:24:stä on saatu, opetuksen, johon koko kristillinen avioliittolaitos 
perustuu. 

Paavali sanoo, että koko puheella miehen ja naisen ,yhdeksi lihaksi tu- 
lemisesta* ymmärretään Kristusta ja seurakuntaa (ekkleesia, valiojoukko, s.o. 
elämän salaisen merkityksen tutkimukseen sisäisesti ,kutsutut”). 

Nykyään eivät valistuneemmat kristitytkään enää usko ,kylkiluutari- 
naa”, s.o. että nainen olisi luotu miehen kylkiluusta. Mutta tuon tarinan 
yhteydessä juuri lausutaan nuo* sanat (1 Moos. 2:24), joihin koko kristil- 
linen kirkko perustaa muodollisen avioliiton. Jos kirkko olisi antanut yhtä 
suuren arvon Paavalin selitykselle, ei se olisi saanut mitään tukea avioliitolle 
jumalan sanasta". Mutta niin häikäilemätön ja hätäinen on kirkko ollut 
johtopäätöksen tekemisessä, ettei se ollenkaan ole ottanut huomioonsa Paa- 
valin selitystä. 

Paavali sanoo 1 Moos. 2:24:n sanoja ,suureksi salaisuudeksi”, lisäten, 
että sillä salaisuudella ymmärretään Kristusta ja seurakuntaa. On siis selvää, 
että ,mies* on sama kuin Kristus ja ,vaimo* sama kuin seurakunta. Mutta 
tavallinen ihminen ei tästäkään selityksestä paljoa viisastu, sillä kirkko on 
hänelle ennakolta opettanut, että Kristus on sama kuin Jeesus nasaretilainen 
ja seurakunta sama kuin kristillisen kirkon yhteydessä olevat, ,armon väli- 
kappaleita" nauttivat ,tosiuskovaiset”. 





1 Kreikkalaisen alkutekstin mukaan. 

Tkivanhan aikojen viisauden mukaan — ja raamattu sisältää tätä — on 
kristus (voideltu) sisäinen, henkinen kehitystila, aivan sama kuin buddha 
(valastu). Tämän kehitystilan eli kristoselämän kannalta puhutaan 1 Moos. 
2:24:ssä. Kristostilassa oleva elämä huuhtelee lakkaamatta ainemaailmaa, 
yvoidellakseen”" ja ,valastakseen* sitä hengellä. Nainen eli vaimo on hedelmöi- 
tyvä ainemaailma. Koko avioliittoasia on siis raamatunkin sisäisen ymmärryk- 
sen kannalta henki- ja ainemaailman välinen erottamaton yhteys, ja se yhteys 
on toden totta ,, suuri salaisuus tavallisille ihmisille. Henki on kaiken aineen 
yisä" eli alkusyy. Aine puolestaan on kaiken rajotustilassa olevan henkielämän 
yäiti", 5.0. ilman aineessa vaellusta ei henki tule tietoiseksi itsestään. 

yMutta jos ei muodollisella avioliitolla ole mitään tukea raamatun sa- 
nassa, niin miten sitten lemmenasiat voivat olla suuri salaisuus, kuten tämän 
luvun otsake väittää", kysynee joku. 

Asia on selvä. Muodollinen avioliitto ja lemmenasiat sellaisinaan ovat 
niin kaukana toisistaan kuin ,itä on lännestä". Lemmenasiain salaisuus kos- 
kee yhtä hyvin koko eläin- ja kasvikunnan kuin ihmisten lemmentarvet- 
ta ja -kaipuuta. Lemmenkaipuu on aineen vaistomainen pyrkiminen sen 
vastakohtaan eli henkeen niin kauan kun asianomainen lemmentuntija ei 
ole sisästäpäin saanut jumalallista viisautta ja sen mukaan sitä voimaa, joka 
masentaa aineen vallan. Kun siis ihmiset, jotka vallitsevan kuosin mukaan 
kieltävät henkielämän ja nauravat sille, kumminkin tuntevat vetoa toiseen 
sukupuoleen, tahtovat tätä hyväillä, antautua sukupuoliyhteyteen ja uhrau- 
tua tämän ja lasten hyväksi, niin he teollaan todistavat itseään vastaan. He 
osottavat kaipaavansa hyväilyn, hellimisen, suojeluksen, ihailun ja kunnio- 
tuksen kohdetta, ja tällainen kohde on fyysillisellä tasolla juuri toista suku- 
puolta oleva ihminen. Jokainen lempijä palvelee tietämättään jumalaa sillä 
tavalla, millä sitä järeässä ainemaailmassa, tajunnan ollessa yksinomaan ai- 
neeseen kahlehdittuna, voidaankin palvella. 

Ikielämä pitää kunkin tason ainetta vastaavalla tavalla vireillä tiedon 
itsestään. Fyysillisellä tasolla, s.o. tässä viiden aistimen maailmassaan tämä 
tiedon vireilläpitämistapa sukupuolierotus. Ilman sitä ei ,normaalitilassa* 
oleva fyysillinen luonto voisi herätä hengen tuntemiseen. Lemmenvedol- 
la on kaksijakoinen tehtävä: pitää voimassa asianomaisen luomistokunnan 
muotoa ja hengistyttää tätä. 

Miehen ylemmyys, määräävä ja käskevä asema esim. nykyajan useim- 
missa kansoissa on syntynyt aikojen viisausopin väärinymmärtämisestä sa- 
moin kuin muodollinen avioliittokin. Muita pyhiä kirjotuksia on ymmär- 
retty väärin yhtä vastaavalla tavalla kuin raamattua. Raamatun samoin kuin 

muitten samanarvoisten kirjotusten vertauskuvakieli on tarkotuksellisesti ja 
tahallisesti sovitettu niin, että määrätyllä kehityskannalla olevat ihmiset sai- 
sivat siitä aikakautensa ja oman himoluontonsa mukaisen käsityksen. Kun 
Paavali esim. Ef. 5:33:ssa kehottaa naisen ,pelkäämään miestä" ja 1 Tim. 
2:12:ssa kieltää naisen opettamasta, niin ovat tavalliset kristityt ymmärtä- 
neet nämäkin raamatunpaikat aivan kuin olisi kysymys tavallisista ihmisis- 
tä. Ajan tarve ja himoluonto ovat olleet sillä kiteytymisasteella, ja ,jumalan 
sanasta" on löydetty ,vahvistus* tälle tarpeelle. Tässäkään tapauksessa ei ole 
huomattu Paavalin selitystä, ja jos onkin, on sekin ymmärretty kirjaimen ja 
vallitsevan traditsion mukaan. Paavali näet lisää, että Aatami luotiin ensin ja 
sitten Eeva. Mutta valistuneemmat ,kirkonmiehetkin* ovat jo aikaa sitten 
epäilleet Aatamin ja Eevan olemassaoloa, s.o. tahtoneet ymmärtää näillä 
nimillä jotakin muuta. Epäilemättä onkin uudemman ajan naistenvapaus 
lähtöisin siitä toisesta ajan hengen mukaisesta ,uppiniskaisuudesta”, ettei 
enää ,uskota jumalan sanaa”, kuten papit sanovat. 

Kun tutkitaan lemmenasioita eri-ikäisten ja eri kehitysasteilla olevien 
ihmisten kannalta, huomataan lemmentarpeen näissä eri tiloissa tähtää- 
vän verrattain erilaisia pyyteitä. Samalla ruumiillisesti ja henkisesti nuolit 
ihmiset lempivät paljoa kiihkeämmin kuin vanhat. Paljas ruumiillinenkin 
iänerotus vaikuttaa tässä suhteessa paljon. Nuorissa on sukuvietti paljoa 
voimakkaampi kuin elähtäneemmissä. Niin pian kun ruumis on tullut täy- 
sikasvuiseksi, kuten sanotaan, ilmenee sukuvietti. vaatien tyydytystä. Kun 
elonvoimaa ei enää tarvita ruumiin koon lisäämiseksi, vaatii himoluonto sa- 
man elonvoiman käyttämistä ulospäin uusien ruumiinaiheitten luomiseksi. 
Tavallisesti otaksutaan, että yksi ainoa miehen siemenessä olevista lukemat- 
tomista sikiönaiheista yhtyy naisen munasoluun, saaden sen hedelmöimään, 
ja että kaikki muut menevät hukkaan. Nykyinen lääketiede kaikkine suku- 
laishaaroineen ei ollenkaan tunne näitä asioita, mutta salaisopillisen tutki- 
muksen valossa ovat ne selviä. Luonto ei hukkaa mitään. Sikiämistä johtaa 
matemaattinen tarkkuus. Hedelmöitymättä jäävät, näennäiset sikiönaiheet 
ovat ,elottomia”, s.o. niitä ei ole tarkotettukaan kasvavan ihmisruumiin al- 
kusoluiksi. Tämä tosiasia riippuu edeltäpäin voimassaolevista, tavallisille 
ykuolevaisille* tuntemattomista syistä. Tosiasia on se, että vanhemmat ovat 
pelkkiä fyysillisiä työkaluja, joita ruumistuva sielu käyttää. Mutta tavalli- 
nenkin ihminen on ruumistunut ,näkymätön”" olento, eikä siitostyö voi olla 
koneellinen temppu. 

Jos kaksi nuorta, jotka ovat vetäytyneet ,luonnon helmaan” saadakseen 
häiritsemättä nauttia toistensa läsnäolosta, tuntisivat ,näkymättömän" maa- 

ilman elämää, osaisivat he selittää syyn, miksi he niin mielellään katsovat 
toistensa silmiin. Paljas sukuvietti ei saa silmiin katsomisesta mitään tyy- 
dytystä. Kasvonpiirteitten miellyttäväisyys ja silmien katse ovat ,näkymät- 
tomän* maailman moneen kertaan taittuneiden valonsäteitten heijastusta. 
Lempijäin katsoessa toistensa silmiin on useampia lain siteillä toisiinsa lii- 
tettyjä ,henkiä" tekemisissä keskenään. Silmiä sanotaan sielun ikkunoiksi. 
Ne ovat vielä enemmän. Ne ovat koko avaruuselämän pohjattoman meren 
edustajina puhtaasti fyysillisellä tasolla. Kun katsoo ihmisen, johon tuntee 
sisäistä vetäymystä, silmiin, tuntee jonkinmoista salaperäistä yhdeksitu- 
lemishalua. Tämän selittämättömän halun ei ollenkaan tarvitse aiheutua 
sukupuolierotuksesta, päinvastoin voi kaksi miestä ja kaksi naista tuntea 
tällaisen salaperäisen voiman, mieltymyksen ja riemua synnyttävän yhdeksi- 
tulemistarpeen. Tätä selittämätöntä tunnetta minä luulen tavallisten ihmis- 
ten, kun he parhaansa mukaan ovat tosissaan, kutsuvan rakkaudeksi. Mutta 
jos se on rakkautta, niin sukupuolierotus ei sitä herätä, koska samallainen 
tunne herää samaa sukupuolta olevien ihmisten välillä, kun he muuten ovat 
sanan tavallisessa, jokapäiväisessä merkityksessä, puhdassydämisiä ja vilpit- 
tömästi rehellisiä ihmisiä. 

Mutta selvää on, että lemmentunnekin, jos se aiheutuu puhtaasti ih- 
miseen — eikä maineeseen, aineelliseen tavaraan y.m.s. — mieltymyksestä, 
syntyy näistä salaisista syistä, kun ,sielun ikkunoista", s.o. silmistä katsotaan 
sisään hengen pohjattomiin syvyyksiin. Lempi on ikäänkuin rakkauden it- 
seoikeutettu edustaja maallisessa aistimuselämässä. Tavalliset ,kuolevaiset* 
eivät voi rakastaa, s.s. mitään hyvitystä toivomatta uhrautua kaikkien ja ke- 
nen tahansa hyväksi; heidän täytyy saada jotakin ,kouraantuntuvaa hyvää”, 
ja semmoista lupaa lempiminen yllinkyllin. Mutta selvää on, ettei lempimi- 
nen voi tulla kysymykseen samaan sukupuoleen kuuluvien ihmisten kesken, 
koska lemmentunne, jos sille annetaan ,vapaat kädet", ehdottomasti vie su- 
kupuoliyhteyteen. 

Tätä asiaa käsitellessämme joudumme todellakin ,suureen salaisuu- 
teen". Tavalliset ihmiset, jotka eivät ole tottuneet penkomaan elämänky- 
symysten alkusyitä, eivät lemmenasioissa näe muuta ,salaisuutta* kuin sen, 
että vaan kaksi asianomaista tietää, kokee ja tuntee jotakin sellaista erikois- 
ta, mitä ei ,sivullisille* uskota. Kolmaskin on tavallisten ihmisten lemme- 
nasioissa , sivullinen" ainakin kahden ,asianomaisen* yhteisen tiedon ja 
ikäänkuin hiljaisen sopimuksen mukaan. Jompikumpi ,asianomainen* ja 
molemmatkin voivat lempiä jotakin muuta, mutta lempimisen täytyy silloin 
taas tapahtua palaa, s.o. tuon liitossa olevan ,asianomaisen* aavistamatta. 

Mutta jos tällainen uusi ,salaisuus* tulee jommankumman ,vanhan salai- 
suuden" asianosaisten tietoon, niin sitä pidetään kauheana tekona — ,us- 
kottomuutena”. 

Mutta mikä sitten on tuo erinomaisen arkaluontoinen lemmen salai- 
suus? Se on ylimalkaisesti sanottuna kahden henkiyksilön vanha sukulai- 
suusside. Tavalliset ihmiset eivät — ainakaan länsimaalaiset — tiedä ennen 
tässä maailmassa eläneensä eivätkä usko sellaista mahdollisuutta, jos kuule- 
vatkin jonkun siitä puhuvan, tai lukevat kirjoista jälleensyntymisestä. Mutta 
samoin kuin atomioppi on välttämätön edellytys tieteen alalla, jos mielitään 
järkeä tyydyttävästi ymmärtää aineen kokoomusta ja aistimuksia herättäviä 
ilmiöitä, samoin on jälleensyntymisoppi välttämätön edellytys, jos tahdo- 
taan ymmärtää ihmisten keskinäisiä, sisäisiä suhteita. 

Edellyttäen, että jälleensyntyminen on tosiasia ilmenneessä elämässä, 
sanomme siis, että kaksi ihmistä, jotka tuntevat voimakasta lemmenvetoa 
toisiinsa, ovat ennen olleet keskenään tekemisissä, ja että he tässä elämässä 
solmivat uuden, läheisen ystävyysliiton tai ylimalkaan liiton, jonka tarko- 
tuksena on kesken jääneitten asiain jatkaminen, vaikkapa tästä yhteistyöstä 
yleistulos olisi pikemmin kärsimystäkin kuin nautintoa. Todistaahan näet 
kokemus, että sangen monet lemmenliitot tuottavat katkeruutta ja kärsi- 
mystä nautinnon ja onnen sijaan, jota tavoteltiin liittoa tehtäessä. 


Lemmenasiat muodostavat ,salaisuuden* juuri Sentähden, että niitten 
alkusyyt ovat tavallisille ihmisille tuntemattomassa maailmassa, sillä salai- 
suus on sama kuin tuntemattomuus. Lempijäpari edustaa siis kahta yksilöl- 
listä henkiolentoa, jotka ovat olleet ennen toistensa lähellä, ja joitten välttä- 
mättömyyden lain pakosta — vaikka nykyiset persoonalliset olennot ovat 
asiasta tuiki tietämättömät — vielä täytyy jatkaa keskinäistä yhteistyötään. 
Mutta kun kahden ruumiittoman hengen on tahdoton ,liittoutua* ruumiil- 
lisessa, maallisessa elämässä, käyttävät ne juuri niitä välineitä, mitkä ovat 
tämän maallisen elämän luonnon mukaiset. ,Ajan täytyttyä" syntyvät ne ih- 
misruumeihin ja taas toisen ,ajan täytyttyä" johtavat nämä ruumiit toistensa 
lähelle. Mutta yhtä selvää on, että näitä asianomaisia, keskenään tuttavia 
henkiä edustavien ruumisten tulee olla eri sukupuolta, jos henget todella 
mielivät saada edustajansa keskenään lemmenliittoon. Kun näet nykyajan 
tavallisiin ihmisiin ruumistuvat henget ovat verrattain nuoria, täytyy niitten 
saada tehdä kokemuksia aistillisessa elämässä. Mutta fyysillisessä elämässä 
kokemuksia tekeminen edellyttää juuri sen elämän luonnon mukaisia nau- 
tintoja ja kärsimyksiä. Nyt on fyysillisen elämän ,laki* se, ettei mikään sen 
hallituspiiriin kuuluva elävä olento voi tasaisin askelin kulkea kehityksensä 

tietä olematta suhteissa toiseen sukupuoleen. Sanoin , tasaisin askelin". Tie- 
detäänhän, että ihmisissä on useita yksilöitä, jotka eivät koko ikäkautenaan 
ole missään n.s. yleisen mielipiteen mukaisesti luvallisissa lemmensuhteissa 
toiseen sukupuoleen. Mutta minä pelkään, että useimmat näistä yksilöistä 
sentään elävät ,kädestä suuhun", s.o. ,ottavat silloin kun saavat”, vaikka eivät 
he syistä tai toisista voi hankkia itselleen varsinaista, jatkuvan, jonkun toi- 
seen sukupuoleen kuuluvan ihmisen omistusoikeutta. Tämä ,pelkoni* kos- 
kee erittäinkin miehiä. Onpa naisinkin — n.s. vanhojapiikoja — jotka eivät 
suinkaan kaihtele miehiä, vaikka eivät ole ketään ,saaneet*, kuten sanotaan. 

En suinkaan tahdo välttää, ettei olisi sekä miehiä että naisia, jotka eivät 
eläessään olisi olleet fyysillisen luonnon mukaisissa lemmensuhteissa toi- 
seen sukupuoleen. Mutta kun eivät ihmiset ylimalkaan ole missään asiassa 
niin epärehellisiä kuin juuri näissä, on mahdoton saada niistä mitään tilas- 
toa. Uskoa kuitenkin sopii, ja minä puolestani uskonkin, että on nykyäänkin 
ihmisiä, jotka eivät tässä ruumiselämässä ole kertaakaan olleet sukupuoliyh- 
teydessä, vaikka ovat jo iäkkäitä. On tietysti mahdoton sanoa, kuinka monta 
sellaista ,totisesti puhdasta" on olemassa. Pelkään, että jos näistä perättäisiin 
tilastoa, ilmottautuisi ,puhtaana* monta sellaistakin, jotka kyllä ovat yrittä- 
neet päästä sukupuoliyhteyteen mutta aina onnistumatta. Mutta ,totisesti 
puhtailla* tarkotan sellaisia, jotka eivät kertaakaan eläessään ole tunteneet 
lemmenvetoa toiseen sukupuoleen eivätkä ,itse työssä" kertaakaan ole olleet 
sukupuoliyhteydessä. Lisään vielä, etten lue , totisesti puhtaihin* sellaisia 
ihmisiä, jotka ovat joko joskus tunteneet halua lokeilla ,ononialla* eli it- 
sesaastutuksella tai edes kerrankin elämässään itsesaastutusta harjottaneet 
lähtöisin juuri päästä tällaisen , totisesti puhtaan* ihmisen tuttavuuteen, ih- 
misen, joka voisi vakuuttaa, ettei hän vilahdukseltakaan ole tuntenut lem- 
menhoukutusta, vielä lähemmin semmoisessa langennut". ,Missä tarko- 
tuksessa", ehättänee lukija kysymään. Saadakseni osottaa hänelle kaikkea 
kunniotusta. 

Jos joku tämän kirjasen lukijoista täyttää tässä esittämäni ,puhtausvaa- 
timukset", olkoon hyvä ja ilmottautukoon minulle. Lupaan totisesti pitää 
hänen nimensä salassa jos hän tahtoo. 

Joku tahtonee kysyä, miksi minä erityisesti haluaisin kunniottaa täl- 
laista ihmistä. Sentähden, että pitäisin häntä koko joukon jumalallisempana 
parhaitakin rajotetun siveyskäsityksen mukaisia ,puhtaita*. Minä uskon, et- 
teivät jumalat voi lempiä, koska fyysillinen ja astraalinenkin luonto on heistä 
voitettu kanta. He vaan rakastavat, s.o. tuhlaavat elonvoimiaan alemman 
luonnon hyväksi. 

Niin kauan kun en ole saanut silmieni eteen sellaista, ihan luotettavaa 
tilastoa, jonka mukaan nykyisen ihmiskunnan enemmistö kuuluisi tällaisiin 
ytotisesti puhtaihin”, uskallan väittää, että lemmenkaiho ja sen aiheuttama 
sukupuoliyhteys seurauksineen muodostavat koko fyysillisen maailman elä- 
män sisällyksen. 

Lemmenasiat ovat vielä salaisuus. Niitä kohdellaan nykyään tosin ylen 
raa'asti samoin kuin tavattoman hienotuntoisesti, mutta kumpikin kohtelu- 
tapa johtuu samasta alkusyystä, joka on suuri tietämättömyys. Aleksanteri 
suuri löi ,gordilaisen solmun* miekallaan halki, tuntien olevansa kykene- 
mätön sitä avaamaan. Moni muu ei koskenut solmuun ensinkään, katsellen 
sitä kunniotuksella ja ihaillen sitä taitoa, jota sen punomiseen oli tarvittu. 
Meidän ajan tavalliset siveyssankarit ovat yhtä kykenemättömiä kuin tuo 
Makedonian muinainen kuningas. He näet koettavat fyysillisillä keinoil- 
la käydä käsiksi lemmenasioihin ja ,jalostaa* aikakauden siveysoppia vaan 
sillä ainoalla tavalla, että neuvovat lemmennälkäisiä n.s. avioliittoon, jonka 
sisäistä elämää ei mikään virasto pidä valvontansa alaisena. 


TAITTUNEITA VALONSÄTEITÄ. 
AVIOLIITON HARHA. 


O 


Kun katsoo astiaan, joka on täytetty kirkkaalla vedellä, näyttää se mata- 
lammalta kuin se tyhjänä ollessa huomataan olevan. Astian pohja näyttää 
melkoisesti kohonneen veden läpi katsottuna. 

Tällainen ilmiö on ,näköhäiriö,* mikä johtuu siitä seikasta, että valo 
kulkee eri nopeudella vedessä kuin ilman läpi. Mainittu ilmiö selitetään yk- 
sinkertaisesti siten, että valonsäteet tässä tapauksessa , taittuvat”. 

Jos n.s. näköhäiriö fyysillisellä tasolla on , todistettu tosiasia”, niin on 
koko fyysillinen elämä vastaavaisuuden lain perusteella myöskin pelkkä 
näköhäiriö, jota tarkempia tutkimusvälineitä käytettäessä ei ollenkaan ,ole 
olemassa”. 

Koko kolminaismaailma on harhakuva, joka on syntynyt ja pysyy voi- 
massa Sentähden, että n.s. henkimaailmojen eri väreilyjärjestöistä tulevat 
valonsäteet taitavat monenkertaisesti ennenkuin fyysillinen aistimushavain- 
to saa niistä minkäänlaista tietoa. 

Lemmentunteet ovat henkisten salaisuuksien heijaistumia fyysillisellä 
tasolla. Mutta enimpien ihmisyksilöjen täytyy olla tietämättöminä sellai- 
sista salaisuuksista, jotta he pysyisivät aikakautensa käsityksen mukaisina 
jnormaalijärkisinä" olentoina ja käyttäisivät henkimaailmojen taittuneita 
valonsäteitä fyysillisen elämän palveluksessa. 

Katsotaanpa sisänäkemyksen valossa buddhiselta eli kristostasolta 
lähtevää valonsädettä. Se paistaa ,pimeään" avaruuteen, kulkien — käyt- 
tääksemme fyysillisen ymmärryksen mukaisia sanoja — suorassa viivassa 
eteenpäin. Tullessaan siihen väreilypiiriin, jota sanotaan menttaali- eli aja- 
tustason korkeimmaksi ylätasoksi, taittuu se jonkun verran. Se ei enää edus- 
ta puhdasta, jumalallista, puolueetonta rakkautta vaan eristystilassa olevaa, 
korkeinta persoonallista onnea. Kuuden seuraavan alatason läpi kulkiessaan 
taittuu säde yhä enemmän, kunnes se astraalitason alimmalla alatasolla 
edustaa kiihkeätä, itsekästä nautinnonhimoa. 

Sielun syntyessä fyysilliseen ruumiiseen taittuu säde jo toiseen suun- 
taan. ,Henkinen* nautinnonhimojen niin sanoaksemme kyllästytetty fyy- 

sillisellä aineella. Nautinnonhimon siemen on nyt istutettu vieraaseen 
maaperään. Kuluu vuosia ennenkuin se kehittyy alimmalla astraalitasolla 
vallinneen nautinnonhimon luontoiseksi. 

» Lapsi on viaton", sanotaan. Tämä ,viattomuus" johtuu siitä, että astraa- 
linen himonsiemen itää hitaasti fyysillisessä maaperässä. Mutta jos sieme- 
nen itämistä joudutetaan keinotekoisesti, s. o. siirretään lapsen tajuntaan 
ajatuskuvia, jotka kostuttavat ja lämmittävät himon siementä enemmän 
kuin lapsen oma välitön aistimus, niin huomataan lapsessa erikoisia joko 
hyveen" tai ,paheen” oireita. Mutta kun lapsesta tulee n.s. täysi-ikäinen 
ihminen, jonka hyveet ja paheet ovat tasapainossa, häviävät hänestä keino- 
tekoisen kasvatuksen vaikutukset, ja hän ilmentää omaa edellistä persoonal- 
lisuuttaan ainoastaan sillä erotuksella, että menttaali- ja astraalitasolla saatu 
kokemus ,hyveiksi* ja ,paheiksi* kiteytyneenä on lisätty siihen. Lapsen sie- 
lua ei kukaan sivullinen siis voi pysyväisesti ,turmella* eikä jalostaa", kuten 
materialistiset ,uskovaiset” luulevat. Päinvastoin on ihminen täysikasvuise- 
na taipuisa hylkäämään lapsena saamansa keinotekoisen kasvatuksen vai- 
kutelmat. 

Tämä seikka johtuu siitä tosiasiasta, että keinotekoisessa kasvatuksessa 
on käytetty vierasta eetteri- ja astraaliruumista. Niin kauan kun, ihmisellä 
ei ole omaa itsenäistä eetteri- ja astraaliruumista, on hän ,viettelyksen" tai 
hyvän esimerkin" vaikutuksen alaisena, mutta kun hän itse kehittää nämä 
ruumiit, hylkää hän vieraat vaikutukset. 

Tätä väitettä vastaan tahtonee moni lukija väittää, että hyvä ja huono 
esimerkki vaikuttavat lapseen niin tuntuvasti, että hän koko elämänikänsä on 
niitten vaikutuksen alaisena. Kyllä lapsen tulevaan kehitykseen vaikuttavatkin 
esimerkit siinä tapauksessa, että hänen oma personallinen karmansa tarvitsee 
tällaista sivullista apua. On huomattava eräs tärkeä seikka. Esimerkit vaikut- 
tavat luonteeseen ainoastaan silloin kun ihmisen oma ajatusruumis sulattaa ne 
tämän ruumiin kudokseen. ,Mitä nuorena oppii, sen vanhana muistaa"-nimi- 
nen sananlasku koskee tätä seikkaa. Jos lapsen alitajuntaan ahdataan hänelle 
käsittämättömiä ja vieraita aineita, niin nousevat nämä myöhempänä ikäkau- 
tena hänen päivätajuntansa pinnalle, tarjoten hänelle raaka-ainetta samoin 
kuin sekin fyysillinen ympäristö, jonka keskelle hän vanhempana joutuu. 
Mutta nuo lapsuuden opetukset ovat paljaan muistamisen esineitä eivätkä ole 
hänen ajatusruumistaan lähempänä kuin muukaan ympäristö. Jos hän kutoo 
nuo lapsuudenmuistot ajatusruumiiseensa, niin vasta siinä tapauksessa on hän 
jesimerkistä riippuva". Mutta siinä tapauksessa kuului esimerkki, joko hyvä 
tai paha, hänen karmansa välttämättömyyteen. 

Olen vähän viivähtänyt esimerkin ja keinotekoisen kasvatuksen vaiku- 
tuksessa sentähden, että tiedän ,suuren yleisön" uskovan tällaisen vieraan 
vaikutuksen voimaan erittäinkin sukupuoliasioissa. 

Luullaan, että lapsesta, joka aikaisin saa kuulla ja nähdä sukupuoliasioita 
koskevia rivouksia, kehittyy sukupuoli-irstailija. Mutta tämä luulo on harhaa. 
Voisin mainita lukuisia esimerkkejä osottamaan, että enimmissä lapsissa, jot- 
ka mainitunlaisia rivouksia kuulevat ja näkevät, kehittyy myöhemmässä iässä 
pikemmin inho kuin mieltymys niitten toistamiseen. Voisin myös mainita 
esimerkkejä osottamaan, että lapsista, jotka ovat kasvaneet erinomaisen sii- 
voissa herraskodeissa, ja joitten ympäristö ei ole hiiskunut sanaakaan suku- 
puoliasioista, on tullut oikein ,patentti-irstailijoita* sukupuolielämän alalla. 

Yhden ainoan fyysillisen elämän edellyttämisen ja uskomisen kannalta 
on ,paha* esimerkki tietysti hylättävää, mutta jälleensyntymisen valossa on 
paha" esimerkki yhtä terveellinen kuin ,hyväkin*. N. s. hyvistä esimerkeistä 
ei tiedettäisi mitään, jos eivät ,pahat* niitä tekisi huomatuiksi. Sielun kasva- 
miselle on ,paha* yhtä välttämätön kuin ,hyväkin”. 

Ei kukaan ryhdy käytännössä toteuttamaan toisen suullisia neuvoja 
eikä ota toisen elämää esimerkikseen niin kauan kun hänen oma persoo- 
nallinen vakaumuksensa perustuu toisellaiseen kokemukseen. Tämä tosiasia 
esiintyy hyvin selvänä lemmenseikoissa ja ,naima-asioissa*. Vanhemmat 
ja kokeneet ihmiset pitävät miltei siveellisenä velvollisuutenaan ,varottaa" 
ja ,neuvoa* lemmensuhteihin antautuvia nuoria. Sanotaan, että naimisiin 
aikovan olisi mahdollisimman tarkasti ,valittava* elämänkumppaninsa ja 
punnittava asiaa moneen kertaan ennenkuin astuu ratkasevan askelen. Mut- 
ta välittävätkö nuoret tällaisista neuvoista? Eivät. Mistä syystä he eivät niistä 
välitä? Siitä syystä, että heiltä puuttuu kokemusta. He tahtovat juuri saada 
kokemusta n.s. avioliittoelämässä ja pyrkivät siihen. Heistä on yhdenteke- 
vää, minkälaiseksi sivulliset kuvaavat sitä avioelämää, jota itse ovat siihen 
asti eläneet. Naimisiin aikovat" eivät usko sellaisia puheita, että tuossa niin 
suloiselta kangastavassa ,liitossa* voisi olla mitään vastenmielistä, vieläpä 
sietämätöntä. He eivät usko noita puheita Sentähden, ettei heillä tässä per- 
soonallisessa elämässä ole omaa kokemusta asiasta. Jossakin edellisessä ruu- 
miselämässä saatu ,huono* kokemus ei kangasta heidän nykyiselle tajun- 
nalleen varottavana enteenä. Kuinka moni nykyajan ihminen antaa mitään 
arvoa sellaisille ,tuulesta temmatuille haaveille* — kuten yleisesti sanotaan 
— että sama ihminen olisi ennenkin elänyt tämän maan pinnalla! Sitten on 
himoluonto niin voimakas, että se tahtoo jatkaa kokemuksentekoa niissä 
asioissa, jotka näyttävät lupaavan sille tyydytystä. 

Tämä himoluonnon menettely on ihan ,luonnollinen”. Jos ,naimisiin 
aikovalla* olisikin syytä pelätä vaikeuksia ja vastenkäymisiä avioliitossa, 
niin hän lohduttaa itseään tuon lumoavan ,liiton* valopuolilla. Onhan nuo- 
rukaisen mielikuvituksessa valtaavana kannustimena se ,myötäsyntynyt" 
tietoisuus, että hän ,liiton* muodolliset puolet täytettyään saa kenenkään 
estelemättä ja karsaasti katselematta viimeinkin tyydyttää kiihkeän lem- 
menjanonsa. Mitä sivullisten luulottelemat kärsimykset merkitsevät tällai- 
seen haluun verrattuina! ,Kunhan vaan saan omakseni Annan, niin vähät 
muusta välitän", sanoo Kalle. — ,Kunhan vaan pääsen Kallen vaimoksi, niin 
kaikki käy hyvin", vakuuttaa Anna puolestaan. Neljän, viiden vuoden kulut- 
tua voivat Kalle ja Anna kyllä olla tukkanuottasilla, kiroilla, herjata ja sättiä 
toisiaan, mutta ennen ,liittonsa* solmimista eivät he kokemusten puutteessa 
voi tuollaisia mahdollisuuksia laskuun ottaa. Jos he hakevat toisistaan ,lailli- 
sen eronkin”, niin ei heidän lemmenjanonsa sillä ole sammunut. Kumpikin 
toivoo onnistuvansa paremmin ,toisen kanssa”. Kallesta tuntuu siltä, että 
hän Liisan kanssa vasta voi viettää onnellista avioelämää. Annasta näyttää 
Matti mieheltä, jonka kanssa ei koskaan tarvitse torailla eikä riidellä j.n.e. 

Monet ihmettelevät elähtäneitä leskiä, joilla on iso lapsijoukkokin, 
mutta jotka yhtä kiihkeällä innolla koettavat päästä ,uusiin naimisiin". ,Oli- 
si Maijan jo luullut saavan tarpeensa miehestä. Vielä se Jussikin hourailee, 
kun yrittää uutta akkaa”, sanovat naapurit. Mutta Maija ja Jussi eivät välitä 
naapurien puheista. Heidän ,mielensä tekee" vielä ,päästä naimisiin”, ja sii- 
nä kaikki. 

Jos ,naimahaluisilta* kysyy, miksi he tahtovat päästä naimisiin, niin saa 
erilaisia vastauksia. Joku sanoo lemmittynsä kauniiksi, järkeväksi ja toime- 
lijaaksi. Toinen sanoo omaansa niin miellyttäväksi ihmiseksi, ettei voi elää 
ilman häntä". Kolmas vastaa: ,Me rakastamme toisiamme niin tulisesti." 

Sivulliset, erittäinkin ,suorasuiset* miehet tekevät sellaisia viittauksia, 
että , Jussi on niin himokas mies vielä vanhanakin*. Tämä huomautus tun- 
tuukin hyvin ,luonnolliselta*. Voisihan Jussi ottaa emännöitsijän yhtä hyvin, 
jos ei hän tarvitsisi naista muuhun kuin taloudenhoitoon. Mutta Jussipa 
tahtoo — — —. Lukija tietänee omasta kokemuksestaan, mitä Jussi tahtoo. 
Ja kun ei Jussi ,kunniallisena* miehenä voi panna toimeen tahtoaan muussa 
kuin , kristillisessä avioliitossa", niin hän menee siihen. 

Fyysillisen elämän, tavallisen ,jokapäiväisyyden" kannalta tuntuu — ai- 
nakin miehiin nähden — niin selvältä, että avioliittoon mennään sukuvietin 
tyydyttämishalusta etupäässä, vaikka muutkin, vähäarvoisemmat vaikuttimet 
kehottavat siihen. Mutta elämän korkeampien järjestäjien valossa muuttuu 

ihmisten lemmenhalu aivan toisellaiseksi. Lemmenelämä on buddhisen eli 
kristostason moneen kertaan taittuneitten valonsäteitten vaikutusta ,surun 
ja murheen laaksossa”. ,Kuolevaisten* rinnoissa kytevä lemmenkipinä to- 
distaa heidän kuolemattomuuttaan. Verrattain alhaisasteiset mutta kum- 
minkin yksilöityneet henget eivät voi lähestyä toisiaan maallisessa elämässä 
muulla tavalla kuin lemmensiteitten avulla. Ihmiset kyllä tekevät monellai- 
sia töitä fyysillisellä tasolla, mutta mikään työ ei jätä heidän syyruumiiseensa 
sellaisia merkkejä kuin lemmenelämä. Sitä ei suotta ole kutsuttu jumalalli- 
seksi. Runoilijat eivät turhaan ole sille laulujaan virittäneet. 

Fyysillinen elämä matkii ja jäljittelee henkimaailmojen elämää aivan 
kuin lapset vanhempiaan. Lasten leikinhalu on ,elävä todistus" siitä, että 
heidät aikanaan on ,kutsuttu* näyttelemään täysi-ikäisten osaa. Fyysillisen 
maailman lemmenhalu on samallainen todistus siitä tulevaisuudesta, jossa 
sen erilaiset asukkaat istuvat jumalien istuimilla". Ihmiset tekevät pienes- 
sä mittakaavassa sitä, mitä jumalat suuressa. ,Lempivätkö siis jumalatkin*, 
kysynee lukija. Eivät ollenkaan ihmisten tavalla. Ihmisten kielellä puhuen 
vuodattavat he omaa olemustaan siihen hallituspiiriin, joka on heidän työ- 
alanaan. Jota korkeammalla asteella he ovat, sitä laajempi on heidän työ- 
alansa. 

Samoin kuin täysi-ikäisten ihmisten tulee puhua lapsille lasten tavalla, 
jos mielivät saada näitä käsittämään asioita, samaten täytyy suuren jumala- 
kunnan puhua meille henkielämän asioista tunnekieltä, jota me ymmärräm- 
me. Ja lemmenveto on sellaista kieltä, jota fyysillisen tason ihmiset, eläimet 
ja kasvit ymmärtävät. 

Tavallisilla ihmisillä on vaistomainen aavistus siitä, että lemmenelämän 
takana on henkimaailma. He näet puhuvat puhtaasta, vilpittömästä ja epäit- 
sekkäästä ,rakkaudesta* silloin kun kaksi lempivää tosissaan aikoo mennä 
avioliittoon toisiinsa mieltymisen perusteella, ja kun heidän aikeistaan tulee 
ytäysi tosi". Jos lempivät taas ,kuhertelevat* aikansa ja luopuvat toisistaan, 
antaa ympäristö heistä sen todistuksen, ettei heidän ,rakkautensa" ollutkaan 
puhdasta”, koska ei se jaksanut viedä heitä avioliittoon. Ihmiset edellyt- 
tävät, että jokaisen, edes pienenkin, ympäristön tietoon tulleen lemmen- 
suhdeilmauksen tulisi päättyä , vakavaan" tekoon, s.o. avioliittoon. Tälläkin 
edellytyksellä on vastaavaisuutensa elämän korkeammissa järjestöissä, joissa 
fyysillisen elämän harhoista ei ole jälkeäkään. 

Miksi lempivien tulisi päättää leikkinsä avioliitolla? Siksi, etteivät ju- 
malat osaa omissa valtakunnissaan ollenkaan leikkiä. He ovat aina tosis- 
saan ja tekevät sitä, mitä aikovatkin. Ihmiskunnan sisäisessä kehityksessä 

on kumminkin jo aikoja sitten ollut tapahtumassa se muutos, että ihmisen 
ylemmän minän ihmiseläimeen heijastama persoonallinen järki on saanut 
johtovallan lemmenasioissa. Tämä järki on tietämätön omasta alkuperäs- 
tään ja omistaa toimintansa yksinomaan fyysilliselle elämälle. Se on kään- 
tänyt nurin kaiken , terveen luonnollisuuden" luomalla ,nautinnontaiteen”. 
Tämän , taiteen" alalle ovat joutuneet lemmenasiat ja ruumiin ravitseminen. 
Se kehityskausi, jolloin eläinihminen on minän elostama, on ,kriitillinen* 
siinä merkityksessä, että näin elostettu eläin vaipuu syvemmälle aistillisuu- 
teen kuin ne eläimet, jotka eivät vielä ole saaneet järjenvaloa ylemmältä mi- 
nältään. 

Ihminen käyttää, kuten sanotaan, väärin lemmenjanoaan samoin kuin 
sitä tarvetta, joka vaatii ruumiin ravitsemista ruoalla ja juomalla. Lemmen- 
tarpeitten väärinkäyttö on ollut vallitsemassa ihmiskunnassa niin kauan kun 
se on ollut persoonallisen järjen ohjaamana. Tämän väärinkäytön ulospäi- 
nen ilmaus on miessukupuolen n.s. aloteoikeus lemmenasioissa. Urosihmi- 
nen haluaa nauttia sukuvietin tyydyttämisestä, Tämän nautinnon halussa 
antautuu hän lemmenasioihin. 

Mutta niin suuri on henkimaailmojen vaikutus fyysilliseen elämään, 
että paljasta lemmennautintoa haluava mies n.s. normaalioloissa saadaan 
ottamaan kantaakseen sukupuoliyhteyden seuraukset, s.o. vastaamaan itse 
siittämiensä lasten elättämisestä. Niin sanottu avioliitto on syntynyt yksin- 
omaan miessukupuolen kurissapitämiseksi aikana, jona ihmiskunnan vel- 
jeysaate on vielä utukuva. Avioliitto on pakkoröijy, johon lemmenjanoinen 
mies puetaan n.s. yleisen mielipiteen tahdosta. Nainen ei ollenkaan tarvitsisi 
muodollista avioliittoa, koska äitiyttä ei tarvitse ,todistaa* niinkuin isyyttä. 

Persoonallinen järki esiintyy selvimmin miehen sukupuolihimossa. 
Sen järjen tunnusmerkkinä on uhmailu ja tottelemattomuus. Tämä järki ei 
tiedä mitään uhrautumisesta. Sen tehtävänä on vaan suunnitella keinoja, 
joilla mahdollisimman vähällä vaivalla saataisiin mahdollisimman paljon 
nautintoa Mutta buddhiselta taholta johdetaan ja pidetään silmällä tämän 
mellastavan järjen toimintaa aivan kuin kasvattaja lasten käytöstä. Tavalliset 
ihmiset eivät ollenkaan ole tietoisia sellaisesta johdosta eivätkä sitä usko 
vaan vuoroin ivaavat, vuoroin surkutelevat ,taikauskoisia”, jotka semmoisis- 
ta asioista puhuvat 

Voisimme sanoa, että jumalat, s.o. buddhisen tason yksilölliset johtavat 
yhenget* ovat hyvillään jokaisesta ,kuolevaisten* lemmensykäyksestä ver- 
rannollisesti puhuen saman perusteen mukaan kuin vanhemmat lastensa 
käsitys- ja ymmärryskyvyn huomatessaan. Lemmentunne on näet paras 

lahja, mikä niin sanoaksemme houkuttelee kolminaismaailman asukkaita 
uhrautumiseen. Se herättää heissä rakkauden ensi alkeet eloon. 

Se seikka, että tavalliset ihmiset yleensä pitävät lempeä rakkautena, to- 
distaa juuri lemmen suurta välillistä tehtävää. Lempi valmistaa itsekkäitä 
olentoja rakkauteen eli puolueettomaan uhrautumiseen. Kun he saavat hi- 
moruumiille niin mieleistä nautintoa, niin he ,lämpenevät" ja alkavat tehdä 
pieniä uhrauksia sille, joka on heidän lempensä esineenä. 

Avioliitto on suuri harha, perustuen pyhien vertauskuvien väärinym- 
märtämiseen. Mutta tällainen harha on välttämätön niille, joita himoluon- 
toa elähyttävä järki ohjaa ja kannustaa toimintaan. Lapset saakoot leikkiä 
niin kauan kun he leikistä nauttivat. Sellainen nautinto antaa heille koke- 
musta, joka on välttämätön vakavamman työn perusta. 

Kolminaismaailma on suuri lastenseimi eri luokkineen. Se on jumalien 
alituisen valvonnan alainen. Mieleisin leikki tässä seimessä on lempiminen. 
Lasten hieman oppiessa, s.o. himoluontoa johtavan järjen ,hienostuessa* 
aletaan tuntea kyllästystä vanhoihin, vakiintuneihin lemmenmuotoihin. 

Nykyaikana kuuluu valituksia kansan siveyskäsitysten höltymisestä. 
Näitten valitusten perustana on se yleinen halu, että lemmenelämä tahdot- 
taisiin saada monipuolisemmaksi ja viehättävämmäksi kuin se voi muodol- 
lisessa, ainoastaan kahden ihmisen välisessä avioliitossa olla. Sivumennen 
sanottu tuntuu kummalliselta, että ,tapojen turmelusta* valittavat yksilöt 
eivät käytännössä ole siveydellisempiä kuin ,suuri yleisökään*. He ovat jon- 
kinmoisia ,yleisiä syyttäjiä", joitten ,viran puolesta" tulee näyttää siveydel- 
lisesti puhtaammilta kuin suuri joukko. Sellaiset ,skandaalit", että virassaan 
harmaapäiksi käyneet ,saarnamiehet* joutuvat näyttelemään vapaalempi- 
jäin osaa, ovat ,suuren yleisön" henkiselle kehitykselle edullisia ja terveelli- 
siä. N.s. vanhoillisuuden vankat linnoitukset vallotetaan hitaasti mutta var- 
masti. Sellainen vallotustyö on välttämätöntä, jotta ,yleinen* siveysmoraali 
joutuisi hieman henkisemmälle perustalle. 

Se siveysmoraali, joka sallii lemmennautinnon ja sukupuoliyhteyden 
ainoastaan muodollisessa avioliitossa, on tietysti hyvä ja pyhä, koska se on 
lähtöisin korkeammista elämänjärjestöistä. Mutta se seikka, että muodolli- 
nen avioliitto on syntynyt salaisopillisten vertauskuvien väärinymmärtämi- 
sestä, todistaa, että voi olla toisellaistakin väärinymmärtämistä, mikä myö- 
hempinä kehitysaikoina pyrkii kiteytymään fyysillisen elämän käytännöksi. 

Joku tahtonee kysyä, miksi ihmiset ovat hakeneet ja näennäisesti löytä- 
neet avioliitolle tukea siitä kirjakokoelmasta, jota kristityt kutsuvat raama- 
tuksi. Kun kasvi- ja eläinkunta lisää sukuaan samoin kuin ihmiskuntakin, 

niin miksi ainoastaan viimeksi mainittu hakee jonkinmoista korkeampaa 
lupaa näin välttämättömälle tarpeelle? Lyhyt selitys on se, että ihmiskun- 
nassa on eleillä persoonallinen tietoisuus eli alempi järki, joka niin sanoak- 
semme tahtoo ,rekisteröidä" ja ,laillisluttaa* sekä yhden ainoan ihmisyksilön 
että yksilöryhmien tottumuksenalaiset teot. Kasvi- ja eläinkunnassa ei tuota 
järkeä vielä ole, mutta kaukaisessa tulevaisuudessa seuraavat nekin ihmisten 
esimerkkiä. Kun alemmallakin järjellä on hieman henkistä valoa tai aina- 
kin vaistomainen aavistus siitä, niin tahtoo se määrätyillä muodoilla tehdä 
ulospäin päteviksi teot, joitten koko sisällys ei itse alemmasta järjestäkään 
tunnu luotettavan puhtaalta. Salaperäinen aavistus jostakin epäpuhtaasta 
on tuudittanut alemman järjen vähitellen muodollisen avioliiton harhaan. 
ySukupuolihäpeä”" on siksi voimakas vaikutin, että sen vastapainoksi on täy- 
tynyt saada jonkinmoinen ylempi lupa. Itse sukupuolihäpeä taas saa alkunsa 
henkisistä lähteistä, joista olen laajemmin puhunut ,Sukupuoliasia järjen ja 
hengen valossa" ja ,Rakkaus ja lempi*-nimisissä teoksissani. Kuinka ol- 
lenkaan voisi kokeilla teoilla, joita hiljainen, sisäinen ääni pitää tuntuvasti 
häpeällisinä, jos ei olisi yleisesti hyväksyttyjä muodollisuuksia, joitten pä- 
tevyyteen uskominen karkottaa hävynaistimuksen tunneruumiista ja tekee 
"luvattoman" viimeinkin ,luvalliseksi”? 

Ne ihmiset, joitten tajunta ei voi kohota fyysillistä elämänjärjestöä 
ylemmäksi, uskovat tietysti ,pyhiä kirjotuksia* ihan kirjaimellisesti. Tämä 
menettely on aivan oikea, sillä fyysillisen elämän tarpeitten ja vaatimusten 
täytyy saada täysi tunnustus , ylemmältä taholta". Tavallisessa jokapäiväises- 
sä elämässä täytyy kaikki teot ,rekisteröidä* n.s. yleisen mielipiteen kan- 
nattaman laillisuuden" hengessä. Joku yhdistys haluaa muuttaa sääntönsä. 
Kokouksessa olevat enimmät jäsenet hyväksyvät muutosehdotuksen, mutta 
tällä ei uskota olevan ,lain voimaa" ennenkuin läänin kuvernööri on sen 
vahvistanut. Mitä tekemistä läänin kuvernöörillä on jonkun yhdistyksen 
sääntöjen kanssa? Ei yksityisenä henkilönä tietysti mitään, mutta hän edus- 
taa, eräänlaista johtovaltaa, ja tämän ,abstraktisen* johtovallan määräyksiä 
velvottaa vaistomainen oikeustajunta tottelemaan. 

Kullakin yksilöllä on jonkinmoinen hiljainen, salainen pätevyysvakau- 
mus. Mikäli nämä eri vakaumukset jossakin ,yhteiseltä* tuntuvassa tar- 
peessa sulavat yhteen, syntyy joukkovakaumus eli , yleinen mielipide". Se 
on tietysti ,yleinen* vaan ulkopiirteellisesti, yksilöllisten vakaumustilojen 
pyrkiessä aina sitä särkemään eli paremmin sanoen laajentamaan. 

Koko kristillinen raamatunselitystapa todistaa, että nykyinen kristilli- 
nen kirkko ymmärtää raamatunsanaa kirjaimen mukaan, aivan kuin oppi- 

koulujen sekä opettajat että oppilaat maantieteen oppikirjaa. On siis selvää, 
ettei tavallinen ,järki-ihminen* lukiessaan Aatamiin ja Eevan luomisesta, 
syntiinlankeemuksesta y.m.s. voi uneksiakaan sitä mahdollisuutta, että näi- 
tä asioita olisi ymmärrettävä toisin kuin ,kirjotettu on". Viittauskin siihen 
suuntaan herättää levottomuutta, jopa ärtyisyyttä ja mielipahaa. Mitä mer- 
kitsisi sellainen kaksinaamaisuus, että sanotaan toista mutta ymmärretään 
toista? Ja kuinka sitten olisi ymmärrettävä, jos ei saa uskoa ,selvää sanaa”? 

Näin kysyvät ihmiset ja ovat kysyessään aivan johdonmukaisia. He ovat 
yhtä johdonmukaisia kuin lapset, jotka isän puhuttua heille lumiukoista ja 
huomautettua, ettei hän kumminkaan sellaisia tarkottanut, kysyvät: ,No 
mitä sinä sitten tarkotat? Jos et todellisia lumiukkoja tarkota, niin miksi ol- 
lenkaan puhut niistä? Emme voi 'lumiukolla ymmärtää muuta kuin sellaista 
lumesta tehtyä, vähän ukon ulkopiirteitä muistuttavaa patsasta." 

Kun 1 Moos. 1 luvussa selvin sanoin puhutaan miehen ja 2 luvussa 
naisen luomisesta, niin on selvää, että ihmiset, jotka ,avoimin silmin" lu- 
kevat, myös ymmärtävät lukemansa niinkuin sanat osottavat ja niinkuin 
he siihenastisesta kokemuksestaan ,miehen” ja ,naisen* tuntevat. Jos he 
ovat ,uskonnollismielisiä", tuntuu heistä varsin kiusalliselta kuulla jonkun 
sivullisen huomauttavan, ettei mainituissa paikoissa ollenkaan tarkoteta ta- 
vallisia ihmisiä vaan henkisiä asioita, luomiston salaisuuksia. Jos he ovat ta- 
vallisia materialisteja, niin he itsekin tunnustavat, etteivät voi uskoa sellaista 
yluomusta", että ihminen olisi täysi-ikäisenä jollakin ihmetempulla tehty 
valmiiksi. Mutta he eivät enempää kuin ,uskonnollismielisetkään* myön- 
nä ,miehellä* ja ,naisella* tarkotettavan muuta kuin niillä sanoilla kielen- 
käytössä nykyään tarkotetaan. Koska eivät he kumminkaan voi uskoa noin 
mieletöntä luomista, joka ei perustu tavalliseen syntymään, niin he sanovat: 
yNämä kertomukset ovat taruja, taikauskon ja henkisen heikkouden tuot- 
teita.* Tuo selitystapa tyydyttää heitä, ja he ovat yhtä oikeassa kuin nekin, 
jotka ,jaksavat* uskoa. ihmeitä. 

Muutamat ihmiset ovat , tämän ja tuon välillä". Vaistomaisesti he etsi- 
vät selitystä, joka tyydyttäisi heitä. Eivät he voi ,summalta* mitään hylätä 
eivätkä hyväksyä. He ovat jokapäiväisessä elämässäkin tulleet huomaamaan 
vertauksilla puhumista. He ovat kuulleet puhuttavan esim. ,siivekkäistä sa- 
noista”, vaikka eivät koskaan ole niitä nähneet. Samoin ovat he kuulleet 
puhuttavan ja ,painetusta sanastakin* lukeneet ,oikeuknumeroista* y.m.s. 
vaikka ,eivät koskaan ole tavallisella aistimuksella voineet itselleen todeta 
tuollaisia ihmeitä. Kun he ovat tulleet tietämään, että jokapäiväisessä pu- 
heessakin on välttämätöntä käyttää vertauskuvakieltä, niin heistä ei ollen- 

kaan tunnu oudolta edellytys, että raamatussa ,miehestä” ja ,naisesta* pu- 
huttaessa voidaan tarkottaa ihan muita asioita. 

Tällaiset selityksille avoimet ihmiset voivat mitään sisäistä tappiota pel- 
käämättä myöntää, että 1 Moos. 2:24ssäkin ,mies" ja , vaimo", jotka tulevat 
vyhdeksi lihaksi", voivat olla vertauskuvia. Kun he Ef. 5:31:ssä lukevat tä- 
män , vanhasta testamentista" lainatun kohdan ja 32:ssa näkevät, että Paa- 
vali selittää miehen ja naisen keskisen ,suuren salaisuuden" niin, että hän 
sanoo puhuvansa ,Kristuksesta ja seurakunnasta”, niin heille selviää koko 
Ef. 5 luvun sisällys, luvun, jonka otsikkoon kirkonmiehet ovat pistäneet 
yavioväki"-sanan. He ymmärtävät, ettei koko luvussa puhuta ,halastua sa- 
naa" tavallisessa avioliitossa olevasta ,avioväestä”. 

, Mutta eikö ole liian paljon uskallettua väittää, ettei Ef. 5 luvussa ollen- 
kaan puhuttaisi ihmisiä koskevista sukupuolisuhteista, koska siinä Paavali 
varottaa seurakuntalaisia m.m. välttämään huoruutta”, kysynee lukija. 

Vastaus. Paavali ei tässä kohdassa enempää kuin missään muuallakaan 
puhu tavallisten ihmisten sukupuolisuhteista. Kaikki hänen puheensa ,nai- 
misesta", ,miehestä" ja ,vaimosta”, ,lihansynneistä", ,huoruudesta* j.n.e. 
ovat vertauskuvakieltä. Samoin kuin keskiajan alkemistit puhuivat ,kul- 
lasta", , viisasten kivestä”, ,elämän vedestä”, y. m.s. ollenkaan tarkottamatta 
niitä asioita, joita heidän aikalaisensa noilla sanoilla ymmärsivät, samaten 
puhutaan raamatussa peitettyä, moneen kertaan verhottua vertauskuvakiel- 
tä. Miksi? Siksi, että jokaisen aikakauden kehitys voisi oman tarpeensa ka- 
nalalta selittää raamattua ja saada siitä tukea käytännölliselle elämälleen. 

Henkimaailma on sovussa kaikenmoisten kehitystilojen kanssa. Se 
ei suosi yhtä enempää kuin toistakaan. Mutta kunkin aikakauden ihmis- 
ten täytyy oman tasapainonsa pysyttämiseksi ymmärtää ,pyhien kirjojen" 
vertauskuvakieltä juuri niinkuin se yksinomaan valasisi ja puolustaisi niitä 
elämäntapoja ja katsantokantoja, jotka heille ovat niin luonnollisia" ja tar- 
peellisia. 

Niin kauan kun avioliiton harha on ihmisille myötäsyntynyttä ja vält- 
tämätöntä, ymmärtävät he kaikkia, heidän mielestään sukupuolisuhteita 
tarkottavia raamatunpaikkoja kirjaimellisesti. Kun esim. Paavali on liittänyt 
lyhyen selityksen ,miehen" ja ,vaimon* yhdeksi lihaksi tulemisesta" puhu- 
van raamatunkohdan loppuun Ef. 5:32:ssa, niin täytyy kristillisten raama- 
tunselittäjäin vaitiololla sivuuttaa tämä selitys tai selittää esim. Ef. 5 luvun 
alkupuoli niin, että se edes tarkottaa sitä, mitä sillä luullaankin tarkotetta- 
van. Eihän avioliitto muuten saisi ,jumalan sanan” tukea ja siunausta, joka 
kumminkin on välttämätön himoluonnon tarvitessa sellaista ,vapaakau- 

punkia", jossa ihminen ,väärintekemistä* pelkäämättä saa elää tuon luon- 
non sanelujen mukaan. 

Eläimet ja kasvit eivät sellaista ,vapaakaupunkia* tarvitse, sillä ne eivät 
ole vaistomaisestikaan tietoisia mistään kielletystä tai määrätyillä ehdoilla 
sallitusta ja luvallisesta. 

yPyhissä kirjoissa" ei ollenkaan anneta neuvoja, miten fyysillisessä elä- 
mässä olisi elettävä. Mutta niitten kirjojen sanat on sovitettu sellaisella vii- 
saudella, että niitä voidaan sovelluttaa fyysillisenkin elämän tarpeihin. Mitä 
esim. tulee Paavalin lähetyskirjeihin, on ne tarkoitettu ,salaisen* opin tut- 
kijoille. ,Seurakunnat* olivat suurempia tai pienempiä yksilöryhmiä, joille 
Paavali jakoi sisäistä eli esooterista opetusta. Kaitselmuksen tahdosta ovat 
Paavalin lähetyskirjeet myöhemmin joutuneet tavallisten ,arki-ihmisten* 
käsiin ja olleet aivan vaarattomia, sillä he ovat soveltaneet niitten sisällyksen 
fyysillisen elämän palvelukseen. 

Jokaisen eri tason elämänjärjestöllä on omantonsa. Ylempi elämäntaso 
ei puutu alemman ,sisällisiin* oloihin. Mitä ajateltavaa syytä olisi henki- 
maailmalla — ,jumalalla* — puuttua fyysillisen tason olentojen sukupuo- 
lisuhteihin? Näissä asioissa ei voida havaita väärinkäyttöä" ennenkuin ta- 
juntakeskukset pitkällisestä kokemuksesta oppivat lajittelemaan niitten eri 
ilmenemismuotoja, mutta silloinpa ne — jumalan asiaan sekaantumatta — 
itse kallistuvat käytöllisesti parasten muotojen puolelle. 

Ennen mainituissa, sukupuoliasioita koskevissa teoksissani olen jo sano- 
nut, että ,mies" raamatun vertauskuvakielessä merkitsee ,henkeä" ja ,nainen* 
eli vaimo" ainetta. Päinvastoin taas merkitsee ,mies* Aatamina esim. eläin- 
ihmistä ja ,nainen* Eevana aineeseen kulkeutunutta sielua. Aatamin ja Eevan 
pojat Kain, Aabel ja Seth merkitsevät lyhyesti: Kain sitä henki- ja ainemaail- 
man yhteistyön tuotetta, joka esiintyy kolminaismaailman läpi kulkevana hi- 
moluontona, persoonallisen tyydytyksen etsimisenä. Kun Kain tappoi veljensä 
Aabelin, niin se teko merkitsee, että himoluonto vastustaa epäitsekkäisyyttä, 
koska tämä näyttää asettavan esteitä sen tielle. Kain sai ,merkin* otsaansa, 
s.o. tajuntakeskus esiintyy fyysillisen maailman himoluonnon palveluksessa 
niin, että hän käyttää järkeään — otsa on järjen vertauskuva — himoluonnon 
palvelukseen. Seth, jonka Eeva Kainin murhaaman Aabelin sijaan synnytti, 
edustaa hengen voittoa aineesta. Kun aine hyökkää hengen kimppuun, näyt- 
tää tämä vetäytyvän pois näyttämöltä, mutta aikojen kuluessa esiintyy se uu- 
destaan niin voimakkaana, ettei aine enää pysty siihen. 

nAvioliitto* on hengen ja aineen ikuinen yhteistyö. Elinkautisen aviolii- 
ton moraali tuntuu voimakkaimmalta aikana, jona ihmiset hiljalleen valmis- 

tuvat ymmärtämään henkimaailman elämää jossakin määrässä. Kun Jeesus 
sanoo, tai kun hänen uskotaan sanoneen, että Mooses ,käski antaa erokirjan 
heidän sydämensä kovuuden tähden", ja ettei ,alussa niin ollut", niin hän 
tarkottaa sitä olemistilaa, joka vallitsee uutta aurinkokuntaa ,luotaessa". Au- 
rinkokunnan logos on ennen työnsä alkamista yksin. Hänen valtakunnas- 
saan ei vielä ole mitään eristystilaa. Ei ole mitään henki- ja ainemaailmaa 
erikseen. Mutta määrättynä aikana käskee ,Mooses", joka tässä on logoksen 
vertauskuva, antaa erokirjan. Silloin puretaan aurinkokunnan henki- ja ai- 
nemaailman , avioliitto". Mutta ,alussa* s.o. ennen aurinkokunnan ,luomis- 
ta* ei niin ollut laita. Mies" ja vaimo* s.o. henki ja aine olivat yhdessä. 

Kun Paavali sanoo , vaimosta", että tämä ,lasten synnytyksellä autuaaksi 
tulee", niin hän tarkottaa eläin ihmisen, ,Aatamin* ,avuksi* tullulta sielua 
Eevaa", joka pelastuu alennustilastaan siten, että hän synnyttää lapsia Aa- 
tamin puolisona, s. o. saattaa eläimen tajunnan sellaiseksi, että korkeampien 
elämäntasojen voimat saattavat ikäänkuin monistua fyysillisen aineen väli- 
tyksellä. Kaikki fyysillisen ihmisen henkiset voitot merkitsevät ylemmissä 
elämänjärjestöissä samallaista ,iloa* kuin lapsen onnellisesti syntyminen 
fyysilliseen elämään. Mutta mainitun raamatunpaikan kirjaimellisesti ym- 
märtämisen tulos on ollut se, että naisesta on tehty paljas synnytyskone, jolla 
ei ole muuta arvoa kuin koneella yleensä. 

Mikä sitten olisi se alkuperäinen henkimaailmoista tullut valonsäde, 
joka monin kerroin taittuneena on täällä fyysillisellä tasolla niin kammottu 
ja halveksittu huoruus? Kristillisen jumaluusopin mukaan on ,yksinkertais- 
ta* ja ,kaksinkertaista* huoruutta. Edellinen on sellaista, että avioliitossa 
oleva antautuu sukupuoliyhteyteen ,naimattoman* kanssa, jälkimmäinen 
sellaista, että ,toisen* mies ja ,toisen* vaimo antautuvat sukupuoliyhteyteen. 

Yksinkertaisesta kristitystä on niin perin selvää, minkälainen teko on 
yhuoruutta*. Hänen omatuntonsa on levollinen, jos ei hän tiedä tehneensä 
sellaista suurta ,pahaa”, josta Paavalikin sanoo, että siihen syypää ,tekee syn- 
tiä omassa ruumiissaan”. 

Paitsi ,huoruutta* tuntee kristillinen jumaluusoppi ,haureudenkin', 
joka on vähän lievempi synti, koska siihen syylliset eivät ole avioliitossa ei- 
vätkä tee siis niin suurta rikosta , toisen omaisuudelle”. 

Paavalia ei suotta ole sanottu kristillisen kirkon perustajaksi. Tosiaan- 
kin voi häntä pitää sellaisena, kun ymmärtää hänen sanojaan ,niinkuin kir- 
jotettu on". Kuka muu ,apostoli* jyrisee kristillisen kirkon kanoonin ja si- 
veysopin puolesta niinkuin Paavali? Mutta asianlaita on se, ettei Paavali ole 
perustanut mitään kirkkokuntaa eikä antanut mitään fyysillisessä elämässä 

tarvittavia käyttöohjeita. Hän tunnustaa itsensä Jeesuksen Kristuksen orjak- 
si (duulos), mutta Jeesus Kristus taas sanoi, ettei hänen , valtakuntansa ollut 
tästä maailmasta”. Olisiko Paavali Jeesuksen Kristuksen orjana kumminkin 
omistanut kaiken opetustoimensa ,tälle maailmalle" eli aikakaudelle? Niin- 
kö kauas hän olisi eksynyt mestarinsa jäljiltä? Ei. Paavali oli uskollinen kris- 
toselämän palvelija mutta käytti kaikeksi onneksi oppilailleen kirjottaessaan 
kieltä, jolla materialistinen niin sanottu kristillinen kirkko voi puolustaa 
ysakramenttejaan* ja koko opinkappalejärjestelmäänsä. Kristillinen kirkko 
kaikkine paaveineen ja piispoineen on suunnattomassa kiitollisuudenvelassa 
Paavalille siitä kielestä, jota tämä käytti oppilailleen kirjottaessaan. Jokainen 
Paavalin sana on itse asiassa hieroglyfi, jota ei yksikään kirkollinen materia- 
listi ymmärrä, mutta kun sanat tuntuvat niin tutuilta, ei kukaan epäilekään 
niitä käytetyn muussa merkityksessä. 

Eikö Paavali puhu ankaroita sanoja ,huorintekijöille", niin ankaroita, 
ettei kukaan virassaan vanhentunut ,provasti* osaisi paremmin tuomita 
noita ,lihansyntejä?* 1 Kor. 6:15—18:ssa sanoo Paavali: ,Ettekö tiedä, että 
ruumiinne ovat Kristuksen jäsenet? Olenko minä siis tekevä Kristuksen jä- 
senet porton jäseniksi? Älköön se tapahtuko. Vai ettekö tiedä, että porttoon 
yhtyvä on yksi ruumis? Nuo kaksi tulevat näet olemaan, sanoo hän, yksi 
liha. Mutta Herraan yhtyvä on yksi Henki. Paetkaa porttoutta. Jokainen 
erehtymä, minkä ihminen tekee, on ruumiin ulkopuolella, mutta porttoutta 
harjottava erehtyy omaan ruumiiseensa nähden (alkukielen mukaan).* 

Nostetaan nyt vertauskuvakieltä peittävää esirippua ja katsotaan, mitä 
paavali tarkottaa ,huoruudella* eli ,porttoudella”. 

Saman luvun 13 v. sanotaan: ,Ruoat vatsalle ja vatsa ruoille. Mutta ju- 
mala on tekevä toimettomiksi sekä tämän että nuo (alkuk. muk.).* 

Viimeksi mainittua lausetta voimme käyttää avaimena, jolla väännäm- 
me ,porttouden" salaperäiseen kammioon vievän oven auki. Jos jumala ker- 
ran on tekevä toimettomaksi eli tehottomaksi sekä ruoan että vatsan, niin 
eikö sekä porton että porttoa käyttävän miehen ruumiin käy samalla tavalla 
fyysillisessä kuolemassa, edellyttäen, että vatsan ja ruoan toimettomaksi te- 
keminen niinikään tapahtuu siinä? 

On selvä asia, ettei Paavali sanoessaan seurakuntalaisten ,ruumiita* 
Kristuksen jäseniksi tarkota ruumiilla" fyysillistä ruumista. Se seikka, että 
hän toistaa 1 Moos., 2:24:n sanat, ,kahden yhdeksi lihaksi tulemisesta”, 
viittaa muuhun ruumiiseen Ef. 5:31:ssä hän näet selittää ,kahden yhdeksi 
lihaksi tulemisen" siten, että hän tarkottaa Kristusta ja seurakuntaa. 1 Kor. 
6:15—18:ssa mainittu ,huoruus" on siis sellainen teko, että Kristuksen ruu- 

miin jäsenet”, s.o. seurakunta antautuvat läheisiin tekemisiin jonkun muun 
elämänvoiman kuin Kristuksen kanssa. Kun Paavali vielä puhuu ruumiista 
monikossa (ta soomata hymoon), näyttää hän tarkottavan ,hengellisiä ruu- 
miita”, joista hän muualla puhuu. 

Myös on huomattava, ettei Paavali ,Kristuksella* tarkota Jeesus natsa- 
retilaisen (Jehoshua ha natsrin) persoonaa vaan n. s. mystillistä eli salaista 
Kristusta, jonka vaikutuksen alaisena Jeesus oli. Tämä salainen Kristus on 
sama kuin buddhisen elämänjärjestön voima, jota Paavali kutsuu ,Herraksi" 
(kreikaksi Kyrios). 

Paavali tahtoo antaa kaidalla tiellä* vaeltaville oppilailleen sellaisia 
neuvoja, että he varoaisivat ,hengellisten ruumistensa* joutumasta aineruu- 
misten vaikutuksen alaiseksi. Ja mitä olisivat nuo ,Kristuksen ruumiin jäse- 
niä* olevat hengelliset ruumiit? Ne ovat astraali-, menttaali- ja syyruumiit. 
Niillä voidaan harjottaa ,huoruutta* fyysillisen elämän himoluonnon kans- 
sa. Jos tunteitten ja ajatusten sallitaan väreillä himoluonnolle, niin astraa- 
li- ja menttaaliruumiin suuria kykyjä käytekään alaspäisen elämänvirran 
palvelukseen. Jonkinmoinen erityisen omaisuuden ajatteleminen ja itselleen 
häviäminen on pahinta ,huoruutta”, jonka palvelukseen puhdistumistilassa 
olevia hengellisiä ruumiita voidaan käyttää. Kun Paavali sanoo, että muut 
erehdykset eli hairahdukset (,synnit", sanotaan vanhassa suomalaisessa raa- 
matunkäännöksessä) tapahtuvan ruumiin ulkopuolella mutta että ,huoruus" 
ja ,porttous* on erehdys (,synti") ihmisen ,omaan ruumiiseen nähden", niin 
on selvää, että hän tässä puhuu sellaisesta ruumiista, joka ei ,häviä* samalla 
tavalla, millä se ruumis, joka ottaa vastaan fyysillistä ruokaa. Tässä tarkottaa 
hän n.s. syyruumista, johon ei n.S. kuolema ollenkaan koske, mutta jon- 
ka ,pyhitys* eli kasvaminen ja ,saastutus* eli kutistuminen riippuu muitten 
hengellisten ruumisten" työtavasta. 

Syyruumis on korkein yksilöllinen, muutoksenalainen ruumis. Se ei 
ykuole", s.o. tajunta ei lakkaa siinä toimimasta, mutta se muuttuu alempien 
hengellisten ruumisten* vaikutuksesta, Ne keräävät siihen uutta pääomaa 
ja uusia rakennusaineita. 

Kun Paavali tiesi oppilastensa tietävän, että heidän ,hengelliset", s.o. 
astraali-, menttaali-, eli ajatus- ja syyruumiinsa heidän tietensä olivat alis- 
tettuina buddhisen eli kristostason puolueettoman rakkauselämän palve- 
lukseen, niin varotti hän heitä näillä ruumiilla enää palvelemasta eristettyä 
olemustilaa, kuten tavalliset ihmiset tekevät, olematta asiasta tietoisia. Täl- 
lainen ,huorintekijä”, vakuuttaa näet syyruumistaan, ,tekee syntiä omassa 
ruumiissaan”. 

Itsestään on tietysti selvää, että fyysillisen ruumiin käyttäminen su- 
kupuolihimon palvelukseen myös on eristystilan — itsekkään nautinnon 
— palvelemista, mutta Paavalilla ei ollut mitään syytä puhua tästä yksin- 
omaisena ,huoruutena”. Siihen puoleen oli hänellä kaikkein vähimmin 
syytä kajota sentähdenkin, että ,kaidalle tielle" antautuneet etupäässä ovat 
vieroutuneet tällaisen nautinnon tavottelemisesta. 

Jos Paavali olisi tarkottanut sukupuoliyhteyttä, olisi hän tietysti kiel- 
tänyt sen tykkänään oppilailtaan, mikäli hänellä olisi ollut sellainen valta. 
Ei siis minkäänmoisilla muototempuilla — kuten ,vihkimisellä* — vah- 
visettu paritteluoikeus olisi voinut tulla kysymykseenkään. Himo on himo, 
huolimatta siitä, onko henkilö aikakautensa oikeuskäsitykseltä saanut sen 
tyydyttämisluvan vai eikö. 

Muodollinen avioliitto himojen tyydyttämisen ,vapaakaupunkina" on 
suuri harha, mikä on sallittu nuorille sieluille, jotka eivät vielä ole ehtineet 
tarpeekseen maistamaan aineen makeudesta, ja jotka eivät siis ole ehtineet 
tuntemaan sitä karvaaksi. Tällä väitteellä ei ollenkaan ole tahdottu sanoa, 
ettei kehittynytkään, fyysillisessä ruumiissa asuva henki saisi kypsän harkin- 
tansa ja sisäisen vakaumuksensa perusteella käyttää fyysillistä ruumistaan 
tilapäiseen siitostoimeen. 

Muodollinen avioliitto ja tilapäinen, tarkotusta silmälläpitäen tapah- 
tuva siitostoimi ovatkin ovatkin kaksi eri asiaa, joista puhutaan laajemmin 
seuraavassa luvussa. 

Minä yhdyn täydellisesti niihin, jotka väittävät muodollista avioliittoa lail- 
listutetuksi haureuslaitokseksi. Jonkun lukijan mielestä on tämä ensimäinen 
lause jo ,liian jyrkkää ja karkeata kieltä*. Mutta lukekoon hän luvun lop- 
puun saadakseen nähdä, miten minä ,todistan* mainitun väitteen, mikäli 
toisen tajunnalle yleensä voi jonkun asian , todistaa”. 

Olen ja ,Rakkaus ja lempi*-kirjassani huomauttanut, kuinka suuresti 
köyhän palvelustytön asema muuttuu sellaisessa poikkeustapauksessa, että 
hän pääsee kartanon ,nuoren herran" , lailliseksi vaimoksi". Entisellä palve- 
lustytöllä on nyt oikeus ottaa herran avainkimppu ja avata hänen kirjotus- 
pöytänsä laatikoita, vieläpä rahakaappikin, edellyttäen, että herra on ,hyvä 
puoliso", joka ei pidä vaimoaan almunsaajain asemassa. 

Harva ihminen kysyy tosissaan, mistä tällainen suuri oikeus johtuu. 
Mikä taikavoima on tehnyt tuon luokkaoikeuksistaan aran herran mielen 
niin jaloksi, että hän on korottanut palvelustytön ,vertaisekseen'? 

»Se seikka, että entisestä palvelustytöstä on tullut Herran vaimo, rouva 
—", vastannee lukija. 

Niinpä tietysti. Mutta selvää on, että entisen palvelustytön rouvana täy- 
tyy korvata herra miehelleen tämän hyvyyttä ja tasa-arvonosotusta. Millä 
tavalla hän mitä korvaa? Ei muulla kuin ruumiinsa ,alttiiksi antamisella”. 
Olihan hän herran palvelijattarena yhtä kaunis ja sävyisä sekä verrattain tot- 
televaisempikin kuin herran rouvana ollessaan. Ei hän tuonut pesään rahan- 
penniä, joten ei herra voi olla hänelle hyvä Sentähden, että olisi aineellisesti 
yhä enemmän rikastunut vaimonsa ,myötäjäisistä". Ainoa mahdollinen seli- 
tys, mikä hertan muuttuneesta käytöksestä voidaan antaa, on se, että entinen 
palvelijatar ruumiinsa herralle alttiiksi antamalla on saanut rouvan arvon ja 
yhyvät päivät". 

Jos nyt naista, joka elää ,ruumiinsa kauppaamisesta”, pidetään ,huono- 
na", niin ei suinkaan asiaa muuta se seikka, että hänen ruumiinsa ostajana 
ykristillisessä avioliitossa" on yksi ainoa mies ainakin ulospäin. Kauppa kuin 

kauppa. Väitetään ja syystä kyllä että emännällä, erittäinkin köyhälistön 
perheissä, on verrattomasti paljoa enemmän tehtävää kuin miehen paritte- 
lutoverina oleminen. Tämä väite on aivan asiallinen, mutta se ei ollenkaan 
kumoa sitä toista väitettä, ettei miehen tarvitse ottaa naista millään tavalla 
somakseen", jotta tämä hoitaisi hänen talouttaan hyvin ja uskollisesti. Hyvin 
palkattu emännöitsijä hoitaa miehen talouden monessa tapauksessa parem- 
minkin kuin nimellinen vaimo, joka sen perusteella, että hänellä ,on myös 
jotakin sanottavaa”, voi olla ylpeä ja koppavakin. 

Järkeiltäköön tästä asiasta mihin suuntaan tahansa, ja tuloksena on aina 
se ,alaston todellisuus", että miehen parittelutoverina oleminen on ,vaimon 
arvon" ainoa asiallinen perusta. Tässä tosiasiassa ei tietysti ole mitään moi- 
tittavaa eikä pahaa, koska aikakauden moraali kerran tahtoo suojella himo- 
luonnon pyyteitä ,avioliiton* kauniilta ja puhtaalta näyttävällä viitalla. Mut- 
ta koska asia näin on, oltakoon myös ulospäin rehellisiä ja tunnustettakoon 
se sellaiseksi, miksi asianomaiset avioliitossaolijat sen itse tietävät 

Sillä yleisesti hyväksytyllä väitteellä, ettei ,maailma kauan seisoisi”, ja 
että ihmissuku kuolisi sukupuuttoon, jos ei avioliittoja perustettaisi, tahdo- 
taan ulospäin tehdä avioliitto toiseksi kuin se ihmiskunnan enemmistölle 
itse asiassa on. Kuka huolehtii ,maailman seisomisesta* ja ,ihmiskunnan 
voimassapysymisestä"? Tuskin yksi miljoonasta ihmisestä. Jos avioliitto to- 
della olisi sellainen, miltä se sovinnaisten puheenparsien valossa ulospäin 
näyttää, olisi se todellakin ylevä ja suuremmoinen laitos. Mutta kun sivul- 
tapäinkin kuuntelee luvallisten miesten toisilleen tekemiä tuttavallisia tun- 
nustuksia, täytyy nykyisestä avioliittolaitoksesta todella saada se vakaumus, 
että se on laillistutettu, himontyydytysteoista ulospäin vastuuvapaa haureus- 
yhtiö. Miehet näet ,tunnustavat* toisilleen, että he ,nauttivat* vaimostaan 
mikä kerran, mikä kaksi kertaa viikossa. Muutamat sanovat , tarvitsevansa" 
vaimoaan kerran, toiset kahdestikin yössä. Eikä mikään laki kumminkaan 
rankase moisia aviopuolisoja! Ovathan he toistensa ,omia”. Kenen sivullisen 
ytulisi* mitään heidän keskinäisiin suhteihinsa? 

Sellainen on laki, ja se todistaa laatijainsa ja ,pyhänäpitäjiensä* alhaista, 
himoluonnon liejussa rypevää moraalia. 

Jos avioliitto on suvunjatkamislaitos, kuten sanotaan, niin mitä teke- 
mistä on esim. kaksi tai kolme kertaa viikossa parittelemisella ihmissuvun 
lisääntymisen kanssa? Onko tarkotus sanoa, että mies noin monta kertaa 
viikossa tekee vaimonsa raskaaksi? Jos luonto todellakin joka parittelusta 
vetäisi ,pyhässä" avioliitossa eläjät tilille, niin saisi vaimoparka 9 kuukauden 
kuluttua siitä, kun hän sai ensimäisen sikiön siemenen, synnyttää 72-108 

lasta! Mutta luonto ei ole niin mieletön kuin sen ,herra", s.o. ihminen. Täl- 
laisen suunnattoman hurjistetun luonto kostaa muulla tavalla. Kun orasta- 
vaan peltoon — jo hedelmöivään äidinkohtuun kylvetään pari, kolme ker- 
taa viikossa uutta siementä, jotta mies saisi muutaman sekunnin ajan olla 
hekumasta juopuneena, niin luonto tekee hänestä isän kerran vuodessa tai 
harvemminkin. Mutta sama luonto kostaa miehen hekumanjuopumuksen 
monellaisen sairauden muodossa hänen omassa ruumiissaan samoin kuin 
vaimonkin. Lapsi saa elämänikänsä potea vanhempiensa ,synneistä* monel- 
laisia heikkoutta ja kaikenmoisia tauteja. Harva lääkäri osaa nykyään ,kons- 
tateerata" lasten tautien syitä. Harva , yhteiskunnan parantaja" uneksiikaan 
siitä tosiasiasta, että kaikenmoiset ilettävät ja tappavat taudit johtuvat hy- 
vien aviomiesten mielettömästä paritteluraivosta. N.s. veneriset taudit ovat 
saaneet siitä alkunsa. Rokko, kurkkumätä, lavantauti, vieläpä kolerakin ovat 
sen välillisiä seurauksia. 

Arvaan monen ,asiantuntijan* hymähtävän näitä rivejä lukiessaan 
kirjottajan ,tietämättömyydelle* ja selittävän mainittujen tautien johtuvan 
yyhteiskunnallisesta kurjuudesta" ja suuresta likaisuudesta, joka taas johtuu 
tietämättömyydestä. Mutta mistä sitten johtuvat ,yhteiskunnallinen kur- 
juus* ja likaisuutta aiheuttava tietämättömyys? Ne johtuvat — välillisesti 
— luonnon pyhimpien tarkotusten tyhjäksitekemishalusta. Kun miehen 
siemeneen kätkettyä, ihmiskunnan henkistä pääomaa miljoonina vuosina 
on mitä hurjimmassa mässäyksessä ja mitä tulisimmassa innossa tuhlattu, 
vastaa luonto nyt tähän tuhlaukseen kaikenmoisen kurjuuden ja tuskan 
muodossa. Luonto ei lyö ruoskalla, se ei rankase ketään , tuoreesta työstä”. 
Se pitää vaan tarkkaa tiliä tuloista ja menoisia sekä näyttää kunakin aikana 
kärsimysten muodossa, että menneisyydessä on tehty tekoja, joitten tulokset 
nykyään esiintyvät ihmiskunnan tappiopuolena. 

Avioliitto on ulospäin ,yleisesti hyväksytty", luvallinen parittelulaitos. 
Yhtäkaikki se on ,jumalan asettama"! Miksi ei olisi? Tietysti se on jumalan 
asettama siinä merkityksessä, että jumala — jumaluus — ,sallii* mitä tahan- 
sa, ollen täysin puolueeton. 

Mitä taas tulee ihmissuvun jatkamiseen, ei siihen tarkotukseen tarvita 
eikä koskaan ole ,säädetty* mitään pitkä- eikä lyhytaikaisempaa ,liittoa”, 
koska se on silmänräpäyksellinen teko. Omistusoikeushalu on muuttanut 
silmänräpäyksellisen siitosprosessin elinaikaiseksi paritteluliitoksi. Tietysti 
luonto joskus maksaa ,työstä palkan" niin, että ,tulee lapsi". Mutta käsitys, 
mikä nykyajan sivistyneilläkin on ,lasten tekemisestä", on kovin ilettävä ja 
likainen. Tavalliset ihmiset luulevat , voittaneensa" ,sokean* luonnon tällä- 

kin alalla niin, että heillä on valta joko ,ottaa* lapsia tai olla niitä ,ottamatta”. 
Jos ,ottamattomuus* olisi samaa kuin ehdoton pidättäytyminen sukupuo- 
liyhteydestä, niin olisi se teko moraalisesti puhdas. Joka ei tekoa ensinkään 
tee, sen ei tarvitse ,pelätä* seurauksia enempiä kuin niitä toivoakaan. 

Mutta koko , kristillinen" avioliitto on nyt sellainen laitos, jossa suku- 
puoliyhteyttä saadaan harjottaa ollenkaan pitämättä silmällä muuta tarko- 
tusta kuin paljasta hetkellistä ,nautintoa”, jos miehen sitä hutiloimista, että 
hän tarkoituksettomasti, s.o. seurauksia tietoisesti odottamatta parittelee, 
edes voi kutsua nautinnoksi. 

» Paas tuli lapsi", sanotaan. Eikö lapsen sitten pitänytkin tulla? Minkä- 
tähden pariteltiin, jos ei lapsen olisi pitänyt ,tulla"? Siinä kysymys, johon 
hyvät, ,normaaliaviopuolisot* vastatkoot. 

Eräs sukupuoliasioista luennoitsija on sanonut, että useimmat nyky- 
ajan ihmiset ovat ,vahingossa syntyneet tähän maailmaan”. Jos niin on lai- 
ta, ei ole ihmettelemistä nykyisen yhteiskunnan ,kieroutta". Mikä ihme se 
on, että ihmiskunnan enemmistö nykyään tuntuu olevan liikaa tavaraa, ja 
että , järjestelmä” siltä kieltää alkeellisimmatkin elämisoikeudet, jos ihmi- 
set kerran syntyvät ,vahingossa* tähän maailmaan? Niin kauan kun ihmiset 
vahingossa" saavat luonnolta lapsia, niin kauan täytyy luonnon myös pitää 
elämisehdot sellaisina, että sama ihmisten olemisen vahinkokäsitys näkyisi 
taloudellisessakin elämässä. Semmoinen asiaintila, että lapsia syntyy ,va- 
hingossa* — kun näet paljasta himontyydytystä pidettiin silmällä — ja että 
näillä ,vahingon tuloksilla* kuitenkin. olisi vapaa ,luonnonlapsen* toimeen- 
tulo, on ristiriidassa elämän lakien kanssa. , Vahingon tulosten" täytyy olla 
liikaa tavaraa. Ja nyt ovat ihmiset — ,järki-ihmiset* — sellaista! Ja moisen 
vahingossa" tapahtuvan liikatuotannon valmistaja on avioliitto! Eikö ole 
merkillistä? Eikö ihmisenä oleminen tunnu alentavalta? Kun irstailija saa 
kuppa- taudin , vahingossa”, niin saa hän sekä hävetä että kärsiä ruumiis- 
saan. Sama on meidän nykyajan ihmisten laita, , Vahingossa" olemme synty- 
neet tähän maailmaan, ja tätä ,vahinkoa* saamme, hävetä, pitkin ikäämme, 
erittäinkin jos itse jatkamme samallaista vahingonteon sarjaa. 

Kukin eri avioliitto on tehdasyhtiö, johon länsimaissa julkisesti kuuluu 
kaksi osakasta. Näitten tarkotus on käyttää tehtaan koneistoa saadakseen 
n nautintoa" sellaisesta työstä. Mutta jos koneeseen pantu ,raaka- aine" ja- 
lostuu siksi, miksi sen koneen laadun mukaan pitäisikin jalostua”, niin jo tu- 
lee yhtiölle ,vahinko*, kun lukemattomissa ,nautintotehtaissa* harjotetaan 
tällaista huijausta, niin ovat kaikkien niitten omistajat tiukalla ,vahinkonsa" 
tähden. Sen tehtaan osakkaat, joille koneittensa tyhjältä käyttämisen täh- 

den ole tullut ulospäin nähtävää vahinkoa, eivät sääli vahinkoa kärsinei- 
tä muitten nautintotehdasten osakkaita. ,Mitäs teitte itsellenne vahinkoa! 
Syyttäkää omaa tyhmyyttänne, käyttäkää suojeluskeinoja niinkuin mekin', 
sanovat he ilkkuen. Jo alkavat siellä täällä muutamat, muutkin osakkaat 
käyttää ,suojeluskeinoja*. He eivät pane ,raaka- ainetta" edes koneeseen 
vaan käyttävät sitä nyt tyhjänä siinä suloisessa tietoisuudessa, ettei ,nyt ai- 
nakaan voi vahinkoa tulla”. Ja se moraali, että konetta on käytettyä tyhjältä, 
pääsee yhä suurempaan valtaan. Tuntuukin siltä kuin viimeinkin päästäisiin 
siitä ,maanvaivasta", että lapsia syntyy maailmaan. 

Tämä uusi hulluus on edellisen seuraus. Ja sekin tapahtuu nykyään 
ykristillisessä avioliitossa" vielä suuremmassa määrässä kuin sen ulkopuolel- 
la. Missä on tällaisen liiton pyhyys? Sekö on ,pyhyyttä”, että sivullista val- 
vontaa pelkäämättä saadaan harjottaa mielettömiä tekoja, tuhlata ruumiin- 
ja sielunvoimia ainoastaan himontyydytystarkotuksessa? Jos sellainen elämä 
on ,pyhää”, niin on kapakkaelämä totisesti ainakin ylitä pyhää. Jos raittius- 
väki syystä kyllä väittää, ettei väkijuomia tarvitse ,kohtuudellakaan* käyttää, 
koska ei ole keksitty mitään kohtuusmittaria, ja koska toisten ,kohtuus* on 
ytukkihumala", niin voi sukupuoliolojen puhtautta harrastava ,raittiusväki* 
yhtä hyvällä syyllä väittää, että miehen on kerrassaan mahdoton kohtuudella 
käyttää sukupuoliyhteysnautintoa. 

Joku tahtonee huomauttaa, etteivät tässä mainitut törkeät ja räikeät 
epäkohdat suinkaan kuulu avioliiton olemukseen, vaan että himoluonnon 
uudenaikainen kehitys on ne luonut, joten avioliitossakin joudutaan elä- 
mään sopimattomasti yleisen, harhateille joutuneen moraalin vaikutuksesta. 
Uskon kyllä, ettei vanhoina, hyvinä patriarkallisina aikoina avioliitossa ole 
eletty yhtä rivosti kuin nykyään, koska tiedän, etteivät n. s. pakanat tänä 
päivänäkään siinä elä niin irstaasti kuin nykyajan sivistyskansat ja erittäin- 
kin kristityt. Mutta avioliitossa itsessään on sittenkin aina ollut myöhem- 
pien, yhä monipuolisemmiksi kehittyneitten paheitten siemen. Ikivanhoina, 
esim. ihmiskunnan viidennen juurirodun perustamisaikoina ei ollut mitään 
nykyaikaisen käsityksen mukaista aviolitttoa. Kansan suuri isä ja opettaja 
holhoi ja vaali ruumiillisesti täysi-ikäisiä ihmisiä niinkuin vanhemmat nyt 
lapsiaan. He puhuivat tälle isälleen — Manulle — kaikki asiansa ja tar- 
peensa. Kun mies halusi siittää jälkeläisen, oli hänen saatava Manun lupa 
sellaiseen asiaan. Mutta saadun luvan yhteydessä oli tilintekovelvollisuus 
luvan käyttämistavasta. Siksi rehellisiä olivat Manun lapset, että he puhui- 
vat isälleen, kuinka he olivat eläneet ,vaimonsa* kanssa. Siittämislupa oli 
annettu sillä ehdolla, että kaikesta sukupuoliyhteydestä — ainakin saman 

naisen kanssa — oli lakattava niin pian kun nainen tiesi tulleensa raskaaksi. 
Ja kun nainen, joka siihen aikaan oli pilaantumaton, tiesi ,aikansa”, tuli hän 
melkein poikkeuksetta raskaaksi heti Lensi kerrasta". Kun miehellä oli niin 
vähän tilaisuutta ,hemmotella lihaansa”, ei hän voinut luoda tajuntaansa 
sellaisia sukupuolihimonkuvia, mitkä nyt turmelevat miehen moraalin, teh- 
den hänestä himojensa orjan ja raukan. 

Avioliitto ei noina aikoina siis ollut läheskään niin [suuri harha kuin se 
on nykyään erittäinkin sivistyskansissa. Kun kansat menettivät suuren hen- 
kisen isänsä, vaipuivat ne himoluonnon palvelukseen. Salaisista syistä joutui 
sukupuolielämä himon julkeimmaksi temmellystantereksi. Noina vanhoina 
aikoina ei ollenkaan tunnettu mitään avioliittoa muulloin kun ainoastaan 
tavallisessa sikiönsiittämistarpeessa. Fi osattu aavistaakaan, että tämä suuri 
tehtävä myöhempinä aikoina joutuisi kokonaan sivuasiaksi ja itse ,koneelli- 
nen toiminta" pää-asiaksi. 

Silloin ei puhuttu mitään avioliiton pyhyydestä, koska [ei sellaisesta tie- 
detty. ,Pyhyys"-käsitys alkoi ihmisten tajunnalle kangastaa sitä mukaa kun 
sukupuoliyhteys alkoi muuttua harkituksi nautinnoksi Tämä väite kuulosta- 
nee monesta oudolta, mutta se on kumminkin asiallinen. Kirkko on lankee- 
mustilassaan, s.o. himoluonnon palveluksessa nähnyt tarpeelliseksi julistaa 
sukupuoliyhteysliiton ,pyhäksi* juuri Sentähden, ettei irstaisuutta miltään 
suunnalta valvottaisi. Tämä kirkon menettely on tapahtunut korkeamman 
kaitselmuksen sallimana. Ihmiskunta ei olisi voinut käydä pitkällistä fyy- 
sillisen kärsimyksen koulua, jos ei siittämisasiaa olisi ruvettu käyttämään 
hurjan nautinnonhimon palvelukseen. 

Kirkon sallittiin vielä mennä niinkin pitkälle, että se tulkitsi niitä raa- 
matullisiakin vertauskuvia, jotka ulkomuotonsa perusteella ,sattuivat yh- 
teen" aikakauden himoluonnon vaatiman himojentyydytysliiton kanssa, sil- 
lä tavalla, että ne muka tarkottivat juuri noita maallisia asioita. Siten saatiin 
himojentyydytystä tarkottavalle, naisen ja miehen yhdyselämälle ,korkein 
siunaus" ja henkimaailman erikoinen ,pyhitys". 

Salaisoppineet ovat aina tietäneet, ettei niillä raamatunpaikoilla, joita 
kirjaimellisesti ymmärtämällä nyt saadaan avioliitto ,pyhäksi* laitokseksi 
minkä perustamiseen jumaluus erikoisesti on puuttunut, he ovat tietäneet, 
ettei niillä ole vähintäkään tekemistä tuon niin tunnetun, niin suositun hi- 
mojentyydytysyhtiön kanssa, jota nykyään sanotaan avioliitoksi. 

Protestanttiset kirkkokunnat, joissa ,vääräoppisuus* ja materialis- 
mi ovat tulleet kansantajuisiksi, ovat hylänneet roomalaiskatolisen kirkon 
,avioliiton sakramentin”, siten ilmeisesti tunnustaen, etteivät ne avioliittoa 

sentään niin pyhänä pidä. Mutta roomalaiskatolisessakin kirkossa on jäse- 
niä — vaikkapa harvojakin — jotka tietävät, ettei tämä kirkko ,itse asias- 
sa" ole avioliiton ,sakramentin* yhteydessä milloinkaan tarkottanut naisen 
ja miehenvälistä, laillistettua sukupuoliyhteysnautintoliittoa. Tästä asiasta 
on kirjottaja ollut varma jo aikoja ennen kuin sai lukea prinsessa Karadjan 
kirjottaman ,Seitsemän sakramenttia*-nimisen kirjasen, jossa vakuutetaan, 
ettei sukupuoliyhteysavioliitolla ole mitään tekemistä ,avioliiton sakramen- 
tin" kanssa, ja jossa lyhyesti huomautetaan, että ,avioliitto* on yksilöiden 
sielun yhtyminen jumaluuteen. 

Ei Paavali Ef. 5:31:ssä suotta sano, että ,tämä salaisuus on suuri". Yk- 
silöllisen sielun yhtyminen yksilöttömään elämään niin, että tietoisuus ei 
sammu vaan laajenee suunnattomassa määrässä, on kaikille ,kuolevaisille* 
todellakin suuri salaisuus. 

Avioliiton harhan on sallittu syntyä ja kehittyä yleisesti uskotuksi ,py- 
hyydeksi* sentähden, että aineeseen kahlehditut yksilölliset sielut saisivat 
aineessa kärsiä ja siten tehdä niitä kokemuksia, joitten avulla he viimein 
aineesta vapautuvat. 

yJos avioliitto raamatunsanalla näin tuomitaan, niin mitä sen sijalle 
pannaan”, kysynee joku. Sen sijalle ei tarvitse panna mitään, koska ei sitä voi 
eikä tahdo kukaan hävittää. Samoin kuin avioliitto ihmisellisen itsekkäisyy- 
den lisääntyessä on hitaasti kehittynyt, samaten se itsekkäisyyden hölletessä 
,itsestään" häviää. 

Niin vaikeata on tavallisten, ympäristöstään esimerkkiä ottavien ihmis- 
ten käsittää puolueetonta rakkautta ja veljeyselämää, että he ihan tosissaan 
kysyvät: Kuinka silloin ihmissukua jatketaan, kun ei enää avioliittoja sol- 
mia? Eletäänkö silloin haureuselämää, ja syntyvätkö kaikki lapset äpärinä? 
kuka silloin pitää isättömistä lapsista huolen?" 

Tämä kysymys todistaa, että nykyajan ihmiset ovat äidin maidossa ime- 
neet itseensä ulkokultaisuuden, teeskentelyn ja epärehellisyyden hengen. 
He ovat pessimistejä eli pahimmanuskojia. Heistä ovat ,rakkaus" ja ,veljeys* 
kuluneita käsitteitä, joilla ei käytännöllisessä elämässä ole mitään merkitys- 
tä. Edellisellä käsitteellä tahtovat he ymmärtää yksinomaan sukupuolisuh- 
teita, jälkimmäisellä samanaatteisten ihmisten ryhmittymistä omia etujaan 
valvomaan. Heidän ,suunsa puhuvat sydämen kyllyydestä”. Sellaistahan on 
nykyajan ,käytännöllinen* elämä! 

Alumpana on jo huomautettu, ettei avioliittoja suinkaan solmita siinä 
vakavassa aikomuksessa, että ihmissukua lisättäisiin, vaan sentähden, että 
ensiksikin saataisiin , yleisen mielipiteen" moitetta pelkäämättä ,herkutella* 

sukupuoliyhteyden tuottamalla hetkellisellä nautinnolla. Sitten vaikuttavat 
muodollisten avioliittojen solmiamiseen muutkin seikat, kuten aineellisen 
omaisuuden keinotteleminen, parempaan yhteiskunta-asemaan pääsemi- 
nen y.m.s. Ennemmin on jo huomautettu, että avioliitossa syntyneet lapset 
ovat ,vahingon" tuotetta. Kun tällainen ,vahinko* nyt on aikamme ihmisille 
yhteinen, ja kun heidän maailmankatsomuksensa on niin ahdas, ettei sii- 
hen mahdu yhteisen rakkauden ja veljeys-aatteen käytöllisyyteen uskomista, 
niin on selvää, että he pitävät mainitunlaisen ,vahingon* ainoana mahdolli- 
sella ihmissuvun voimassapitäjänä. 

Avioliitto ja suvunjatkaminen ovat kaksi eri asiaa, vaikka ne ,olojen 
pakosta" jo aikoja sitten on tehty yhdeksi. Miksi he ovat kaksi eri asiaa? 
Siksi, että avioliitto yleisesti solmitaan muita näkökohtia kuin ainoastaan 
suvunjatkamista silmälläpitäen. Suvunjatkamisessa ei taas voi olla minkään- 
laisia muita näkökohtia. Avioliitto ja suvunjatkaminen ovat kyllä, kuten jo 
on huomautettu, kaukaisessa menneisyydessä olleet sama asia. Mutta per- 
soonallisuuden kehitys on vaatinut niittien erottamista niin, että avioliitto 
on ulospäin edelleenkin näyttänyt suvunjatkamiselta, vaikka se sisäänpäin 
on ollut ja edelleenkin on pelkästään — mitä sukupuoliyhteyteen tulee — 
himojentyydytysyhtiö. Kaukaisessa tulevaisuudessa yhtyvät avioliitto ja su- 
vunjatkaminen taas samaksi alkuperäiseksi, yhdeksi asiaksi. Niitten on siis 
käynyt ja tulee käymään samoin kuin n.s. tieteen ja uskonnon. Nämäkin 
ovat ennen olleet yksi ja sama asia sekä tulevat joskus taas olemaan, sillä 
erotuksella vaan, että ihmisten sisäinen elämä on suunnattomasti — juuri 
sen kautta — muuttunut ja jalostunut”. 

y Millainen sitten olisi suvunjatkaminen ilman minkäänmoista sivutar- 
kotusta", kysynee lukija utelijaana. Se on naisen alotteesta tapahtuva su- 
kupuoliyhtymys sen tietoisuuden johtamana, ettei hän tästä yhtymyksestä 
odota, toivo eikä huoli muuta kuin sikiönaiheen kohtuunsa. Naisen alot- 
teesta voi nykyäänkin kyllä tapahtua sukupuoliyhtymyksiä, mutta tarkotus 
on perin toinen. Moni nainen — erittäinkin köyhä — ,päästää mielellään 
lähelleen" miehen siinä toivossa, ettei mies hänet ,maattuaan” jätä häntä 
vaan ottaa ,lailliseksi* vaimokseen. Kun tiedetään, että köyhä nainen va- 
rakkaan miehen ,laillisena* vaimona saa ,hyvät päivät* ainakin ruumiin 
välttämättömiin tarpeihin nähden, niin koettaa moni nainen tilaisuuden 
tarjoutuessa käyttää viehätysvoimaansa ,lumotakseen* miehen, jonka vai- 
mona hänen taloudellinen tilansa olisi entistä paljoa parempi. Eikä tällai- 
sessa menettelyssä tietysti ole mitään ,väärää", koska nykyajan taloudellinen 
elämä on taistelua elämästä ja kuolemasta. Ja koska tällainen naisten käytös 

on yleinen, ei n.s. siveysmoraali — mikäli sitä on naisen tunneruumiissa — 
julkisuudessa ollenkaan tuomitse tuollaista, ihan muita tarkotuksia tavotte- 
levaa naisen ,kiemailua”. 

Tulevaisuuden nainen ei ensinkään tahdo saada miestä ,omakseen* 
eikä siis millään tavalla koeta tätä viehättää. Hänellä on määrättyinä aikoina 
yksi ainoa tarkotus, ja se on: päästä äidiksi. Mies saa hänen puolestaan, sen- 
jälkeen kun lapsi on siitetty, mennä mihin tahansa. 

Tulevaisuuden mies ei iske silmää naisille eikä koeta saada ketään heis- 
tä jomakseen”. Hän tietää, ettei sellaista mahdollisuutta enää ole olemassa. 
Se kuului menneitten aikojen raakalaistapoihin. Tulevaisuuden mies ei voi 
tajunnassaan ,hautoa" sukeviettiä elähyttäviä ajatuskuvia. Hänenkin tunne- 
ruumiinsa on aivan toisellainen kuin nykyajan miehen. Hän ei edes toivo 
pääsevänsä isäksi, sillä hän tietää, että sellainen toivo on aivan turhaa, jos 
ei kukaan nainen häntä siksi valitse. Mies on ihan ,passiivinen*, mutta ei 
läheskään siinä merkityksessä, missä nykyajan nainen, joka näennäisesti 

välttelee miestä mutta itse asiassa täten kiihottaa häntä uudistettuihin 
yhyökkäyksiin”. 

Tulevaisuuden mies pitää sukupuolihimon tilapäistäkin henkiin herät- 
tämistä tietoisesti tapahtuvana uhrautumisena, jota hän tietää jälleensynty- 
mähaluisen sielun häneltä vaativan, mutta hän ei herätä siitokseen silloin- 
kaan tarvittavaa sukupuolihimoa henkiin ennenkuin joku nainen on hänet 
valinnut lapsensa isäksi ja ennenkuin hän tarkan harkinnan perusteella on 
valinnan hyväksynyt 

Tulevaisuuden sukupuolielämä on henkisessä mittakaavassa samaa, 
mitä luonnon vapaudessa olevien eläinten sukupuolielämä on nykyään. 
Eläinten uroksilla kyllä olisi aina halu tyydyttää sukuviettiään, mutta naa- 
raat eivät huoli sellaisesta palveluksesta muulloin kuin niinä aikoina, joina 
ne voivat hedelmöitä. Sekä urokset, että naaraat ovat aivan tietämättömiä 
koko sukupuoliyliteyteen tarkotuksesta. Yksilöinä tottelevat ne sitä lakia, 
jota länsimaissa niin halukkaasti kutsutaan ,vaistoksi". Mutta eläinten vais- 
to ei ole muuta kuin niitten joukkosielun antama sisäinen käsky, joka astraa- 
lihermojen välityksellä tulee niitten himoruumiiseen. Ne tottelevat tätä käs- 
kyä yhtä auliisti kuin kunnossa oleva kone sen käyttäjää. 

Nykyajan ,sivistyneet* ihmiset elävät sukupuoliasioihin nähden ny- 
kyisten eläinten ja tulevaisuuden ihmisten välillä. Nykyajan miehillä on 
ainainen sukupuolihimo yhteistä eläinveljiensä kanssa. Naisilla on myö- 
täsyntynyt hävelijäisyys ja kaihteleminen yhteistä eläinsisariensa kanssa. 
Miehet eroavat eläinveljistään siinä, etteivät he ehdottomasti tottele naisten 

välttelemisen niitä viittauksia, etteivät miehet saisi tehdä alotetta. Naiset 
taas eroavat eläinsisaristaan siinä, että alistuvat päästämään miehet kans- 
saan sukupuoliyhteyteen silloinkin kun eivät tunne sitä sikiämistapahtuman 
ennettä, joka — ainakin ,normaalioloissa* — on himoruumista elähyttävä 
sisäinen lämpö eli jonkinmoinen naisten siitoshimo. 

Kun teennäinen, s.o. persoonallisen järjen vireillä pitämä sukupuoli- 
himo on miehissä yleinen, alistuvat naiset sangen usein aivan muista syistä 
kuin äidinkutsumuksesta antamaan palvelustaan miehille. Nainen haluaa 
nykyisissä oloissa päästä vaimoksi paljoa mieluummin kuin äidiksi. Koko 
nykyajan siveysmoraali kannattaa, puolustaa ja vaatiikin naisilta tällaista nu- 
rinperäisyyttä. Vaimoksipääsemishalu tähtää taloudellisesta pulasta vapau- 
tumiseen. Huolimatta siitä, että yksityiset naiset ,miehelle mentyään" näissä 
toiveissaan usein pettyvät, pysyy mainittu vapautushalu kuitenkin suuren 
joukon kesken vireillä. Tämä halu luo synkän varjon koko avioliittolaitok- 
seen puhumattakaan siitä tosiasiasta että tuo ,liitto* on omistettu sukupuo- 
lihimon tyydyttämiselle. 

Mutta mainittu halukin on elämän muitten järjestöjen heijastusta. Se 
seikka, että täysi-ikäinen, n.s. normaali-ihminen ,yleisen mielipiteen" kan- 
nalta on velvoitettu itse pitämään huolen aineellisesta toimeentulostaan, 
puhuu voimakkaasti juuri nykyisenkin avioliittolaitoksen puolesta. Kun jo- 
kainen tarkasti ,pitää omansa”, täytyy turvattomilla lapsilla olla ulospäin 
tunnetut ja tunnustetut vanhemmat. Ihmisten täytyy nyt ,seisoa omilla ja- 
loillaan* fyysillisessä elämässä. Jos he ,kutsuvat* sielun fyysilliselle tasolle, 
täytyy heidän vastata sielun fyysillisen verhon hoidosta niin kauan, että tuo 
sielu itse taas jaksaa seisoa ,omilla jaloillaan” fyysillisessä elämässä. 

Muodollinen avioliitto on sukupuolielämän painopisteenä sellaisena 
aikana, jolloin persoonallinen järki tekee kokemuksia tyysillisellä tasolla. 
Tällä jäljellä täytyy välttämättä olla erityistä omaisuutta”, joka ei saa kuu- 
lua muille yksilöille samalla kerralla. Mutta tulee aika, jona persoonalliset 
järjenkeskukset omistusoikeuksineen sulaavat toisiinsa. Sellaisena aikana 
on muodollinen avioliitto tarpeeton ja mahdoton. Länsimaisen kristillisen 
kirkon ennakkomaterialistisuutta todistaa se ,vanhoillisten* itsepintainen 
vakuutus, että avioliiton tulee parhaan tunnustettavan moraalin kannalta 
pysyä sellaisena, mikä se nyt on. Mutta n.s. historiakin todistaa selvästi, että 
omistusoikeuden aate on hieman jalostunut tehtyään kokemuksia ahtaam- 
missa ja laajemmissa ryhmäkunnissa. Se tosiasia, ettei omistushalu vanhoina 
aikoina pitänyt aatteellisesti hallussaan niin laajoja maa-aloja kuin nykyään, 
osottaa, että ihminen aatteellisesti, sanokaamme , henkisesti", on omistanut 

enemmän kuin hän on ruumiillisesti tarvinnut. Mutta tällä aatteellisella ah- 
nehtimishalulla täytyy myös olla huippukohtansa. Kun sille päästään, alkavat 
fyysillisen elämän muodot muuttua. Tapahtuu se ,ihme*, että mahdollisim- 
man suuren ainemäärän omistushalu vähitellen vaihtuu mahdollisimman 
vähäisen ainemäärän omistamishalun eli kaiken aineellisen omaisuuden 
kammomiseen. Silloin tahtoo jokainen sysätä omaisuutta luotaan, sensijaan 
että jokainen nyt haluaa vetää sitä yhä enemmän luokseen. 

Sellaisena aikana ei voi olla minkäänlaista avioliittoa. Mutta ihmissu- 
kua kyllä jatketaan. Oikeastaan ei sitä jatketa Sentähden, ettei maapallo jäisi 
ihmisasukkaita vaille, vaan siitä syystä, että tunnetaan vielä oltavan ,kohta- 
lon* siteillä yhdistettyinä henkiolentoihin eli sieluihin, joitten täytyy saada 
tilaisuus fyysillisessä ruumiissa viimeistellä kokemuksiaan maapallolla. 

Miksi ,vanhoilliset* niin itsepintaisesti vastustavat sellaista mahdolli- 
suutta, että lapset voitaisiin elättää kaikkien yhteisillä varoilla? Jos kerran 
nyt eletään, vaikka enimmät lapset syntyvät ,vahingossa* ja ovat , välttä- 
mätöntä pahaa”, niin miksi ei voida myöntää elämismahdollisuutta silloin 
kun ainoastaan lapsen syömistä silmälläpitäen, ani harvoin, antaudutaan 
sukupuoliyhteyteen? Kun ihmisten nykyään täytyy elää maapallon antimis- 
ta, vaikka omaisuus on niin epätasaisesti jaettu, että toinen omistaa satoja 
kertoja niin paljon kuin hän itse ja hänen lapsensa tarvitsevat, niin paljoa 
helpompaa luulisi olevan elää aikana, jona ei kukaan omistaisi aatteellisesta 
mitään eli omistaisi asiallisesti vaan sen verran, minkä ruumis tarvitsee. 

» Vanhoilliset" väittävät — nähtävästi oman nykyisen himoluontonsa 
kannalta — ettei kukaan ,viitsisi* tehdä mitään, jos ei saisi tyydyttää aat- 
teellista omistushaluaan. Tämä väite olkoon paikallaan. Jos nykyään on niin 
laita, täytyy tajunnan tietysti saada työskennellä omistusaatteen harhassa. 
Mutta muuttuvaisuuden laki muuttaa asiat. Syy, miksi ihmisten tajunta nyt 
työskentelee omistamisen ihanteessa, on se, että se tahtoo saada kokemuk- 
sia sellaisesta työstä. Kun se on kaikki kokemukset siitä saanut, täytyy sen 
siirtyä toiselle työalalle. 

Se tarve, että ihmisen nykyään on niin , luonnollista" saada tietää muu- 
tamat ihmiskunnan suuren lapsijoukon yksilöt ,omikseen", kulkee rinnan 
sen persoonallisen omistushalun kanssa, että mistä tahansa ,vaivannäöstä* 
täytyy saada lisiä aatteellisen omaisuuden varastoon. Ei suinkaan ,minun* 
tarvitse tietää, että tuo ja tuo lapsi erikoisesti on minun ,vaivannäköni" tu- 
los, jos en minä punnassani mielelläni haudo sellaista ajatuskuvaa, että mi- 
nulla täytyy olla omaisuutta sitä mukaa kun teen työtä. Miksi en ,minä" 
yhtä hyvin saisi iloita vaan liitä asiasta, että on lapsia, huolimatta siitä, kuka 

on toiminut näitten siittäjänä ja synnyttäjänä, jos ei himoluontoni pohjalla 
ole kuisketta: ,Kyllä sinun lapsesi sentään ovat vähän parempia kuin muit- 
ten, ja sentähden teetkin sinä oikein siinä, että annat heille parhaat palat ia. 
muitten lapsille vaan satunnaisesti jotakin, jota ilman omat lapsesi voivat 
tulla toimeen." 

Kun monta muuta ,minää" ajattelee, tuntee ja haluaa samaa, niin tie- 
tysti ovat ,omat lapset" välttämättömiä. Luonto vastaa sisäisiin tarpeihin. 

Mutta siinä tulevaisuudessa, jonka valossa minä näen nykyajan — su- 
kupuolihimoon ja lasten omistamiseen perustuvan — avioliiton sopimatto- 
maksi, ei ole kenenkään erityisen ihmisen ,omia* lapsia. Asiallisesti kaikki 
lapset tietysti silloinkin ovat jonkun siittämiä ja synnyttämiä, mutta sen 
teon perusteella ei kenelläkään ole erityistä omistusoikeutta heihin eikä sen 
maksuna erityistä huolenpitovelvollisuutta heistä. 

Kaikki rikkomukset ja rikkomisyritykset, joista avioliittolaitos nykyään 
näennäisesti kärsii, ovat kangastusta siitä tulevaisuuden moraalista, joka ei 
tunne sukupuolihimon tyydyttämisen ihannetta eikä tuon ihanteen eheyttä 
suojelevaa uskollisuutta". Siinä tulevaisuudessa on sukupuolihimon ja kai- 
kenmoisen omistamishalun tilalla tehtävää, jonka laadusta nykyajan hyvät 
ihmiset eivät voi uneksiakaan. 


MITÄ ON AVIOPUOLISOJEN NIIN 
TÄRKEÄNÄ PIDETTY KESKINÄINEN 
, USKOLLISUUS”T 

Kun minun ,Rakkaus ja lempi sekä silmäys sukupuoliasiat salaisuuk- 
sun'-nimistä kirjaani arvosteltiin ,Tietäjän* heinä- ja elokuun numerossa 
1908, sanottiin, että se oli ehdottomasti paremmin kirjotettu kuin 'punainen 
kirja (,Sukupuoliasia järjen ja hengen valossa"). Omasta mielestäni ei tuossa 
väitteessä ole ollenkaan perää. Ensiksi mainittu kirja ei ollut ,parempi" eikä 
yhuonompi* viimeksi mainittua. Erotus oli vaan siinä, että minä ,Sukupuo- 
liasia järjen ja hengen valossa" nimisessä kirjassani katselin sukupuolielämää 
ja siihen kuuluvia lähentelemistapoja nykyajan kannalta. En tahtonut näh- 
dä ,öitsimisessä" y.m. puolittain jo ,tuomituissa* tavoissa mitään sellaista 
pahaa”, jota kirkollinen moraali siinä, asiasta julkisesti puhuessaan, näkee. 
Puhuin asioista niinkuin ne olisivat täysin ,hyviä" sentähden, että aikakau- 
den himoluonto tarvitsee sellaista kokemusta, ja että nuo käyttötavat juuri 
ovat syntyneet kokemuksen tarvetta silmälläpitäen. Mutta olenhan minä 
j punaisessa kirjassa" juuri omasta puolestani lausunut jyrkkiä sanoja suku- 
puoli-irstaisuutta vastaan, esim. 95 sivulla. 

Arvostelijani sanoo minun ,Rakkaus ja lempi'-kirjassa puolustavan 
moniavioisuutta ja väittää, että minun puolellani on ,kaksi uskonnollista 
suurmiestä: Muhamet ja mormonien profeta". Minä en ole monivaimoi- 
suutta puolustanut enkä vastustanut. Olen vaan sanonut, että ,tusinamies- 
ten* olisi parempi julkisuudessakin esiintyä monivaimoisina kuin rääkätä 
vaimojaan ja syntymässä olevia lapsiaan parittelemalla raskaan naisen kans- 
sa. Mutta arvostelija antaa sen neuvon, että ,tusinamiestenkin" olisi opittava 
hillitsemään itseään. Enkö minä sitten ole puhunut tällaisen hillitsemisen 
puolesta? Mutta ulkoapäin annetut hyvät neuvot eivät ,tusinamiehiin” juuri 
mitään vaikuta. Heidän täytyy ,saada tarpeensa". Siinä kaikki. Toinen ky- 
symys on, kumpi ,paha* on turmiollisempi, sekö, että ,tusinamies* raskaan 
vaimonsa kanssa parittelemalla turmelee syntyvää ihmissukua yksityisen 
omistusoikeutensa turvissa, vai sekö, että hän kylväisi liian siemenensä koh- 
tuun, jossa ei vielä ole sikiötä. Minä tiedän, että edellistä pahaa pidetään 

erinomaisen viattomana jälkimmäiseen verrattuna. Niin suuri on nykyään 
omistusoikeuden voima. Eletään ,kuin viimeistä päivää", kunhan ei julki- 
sen arvostelun laskuun vaan lähennellä ,pyhää* omistusoikeutta. Sanotaan, 
kuten Ranskan vallankumouksen tienraivaajat tekivät: Meidän jälkeemme 
tulkoon vedenpaisumus.* Ja hyvä on niin sanoa, kun ei uskota, että itse tul- 
laan niittämään kylvö. 

Voisinpa vetää Teosofisen Seuran presidentin Annie Besantin ,samaan 
kadotukseen", jossa minä olen ,Muhametin ja mormonien profetan* kanssa. 
Joku aika sitten kirjotti hän , The Theosofist"-aikakauskirjassa moniavioi- 
suudesta samassa hengessä, missä minä ,Rakkaus ja lempi*-kirjassani. Hän 
sanoi m.m., että monivaimoisuudessa tietää kukin eri nainen julkisuudessa 
olevansa saman miehen vaimo, kun ulospäin yksivaimoisessa avioliitossa 
mies ei ole ,pitävinään* muita kuin ,virallista* vaimoaan, vaikka hän salaa 
kumminkin menettelee toisin. 

Nyt tulemme siihen kysymykseen, jonka käsittelemiselle tämä luku on 
omistettu. Arvostelijani sanoo , Pietäjän* jo mainitussa numerossa: ,Ja vielä 
eräs syy, miksi moniavioisuus mielestämme on alhaisempi ratkaisu, vaikkei 
Palomaa sitä näy kirjassaan koskettelevan, ja se syy on aviopuolisoiden kes- 
kinäinen suhde. Jos he rakastavat, toisiaan — ja muusta syystä solmittu liitto 
ei ole mikään avioliitto —, niin heidän keskinäinen suhteensa on erityisen 
hieno, hellä ja puhdas. Kuinka he silloin voisivat olla uskottomia toisilleen 
häpäisemättä itseään ja toinen toistaan omissa silmissään? Tämä on kysy- 
mys, johon tekijä ei ole vastannut. Jokapäiväinen elämänkokemus vastaa 
siihen kyllä, että voidaan, mutta mitä omantunnonvaivoja ja sieluntuskia se 
voiminen ensin on maksanut, siitä ei puhuta julkisesti." 

Arvostelijani olisi pitänyt ,Rakkaus ja lempi*-kirjan luettuaan huoma- 
ta, että minä siinä kirjassa erotan ,rakkauden" ja ,lemmen* toisistaan, pitäen 
edellistä epäitsekkäänä, keskipakoisena elämänvoimana, jälkimmäisen taas 
perin itsekkäänä, omaa hyväänsä etsivänä, keskihakuisena elämänvoima- 
na. Mutta nyt hän kumminkin väittää, että muusta syystä kuin siitä, että 
aviopuolisot rakastavat toisiaan, solmittu liitto ei ole mikään Avioliitto. 

Tähän näytteeksi lainattu kohta ei oikeastaan siis koske ,Rakkaus ja 
lempi*-kirjan sisällystä. Minähän olen sanonut, sanon ja uskon tänä hetke- 
nä, etteivät mies ja nainen voi solmia avioliittoa rakkaudesta vaan lemmestä. 
Koska rakkaus ei ,etsi omaansa”, ei se tarvitse minkäänlaista , liittoa" eikä 
siis liittokumppaniakaan, josta olisi jotakin hyötyä ja apua. Aviopuolisojen 
suhde ei siis voi olla ,erityisen hieno, hellä ja puhdas* sen elämänymmär- 
ryksen kannalta, jolta minä olen ,rakkautta* käsitellyt. Kun arvostelijani 

kysyy, kuinka aviopuolisot, jotka rakastavat toisiaan, voisivat olla toisilleen 
uskottomia, niin näkyy, hän, edelleenkin ymmärtävän ,rakkaudella* jotakin 
muuta kuin minä sillä ymmärrän. Tähän kysymykseen ei minulla ole ollut 
minkäänlaista syytä vastata. Mahdoton minun on nytkään siihen vastata, 
koska en usko jonkun toisen ihmisen uskottomuuden" millään tavalla vai- 
kuttavan toiseen, joka todellakin rakastaa. Ei rakkaus odota ,uskollisuutta* 
eikä pelkää ,uskottomuutta”. Se henkii elämää, huolimatta siitä, millä taval- 
la elämänhenkimiseen vastataan. 

Koko puhe aviopuolisojen ,uskollisuudesta”* ja erityisen hienosta, hel- 
lästä ja puhtaasta" suhteesta perustuu siihen sovinnaiseen olettamukseen, 
että miehen ja laisen sukupuolisuhde ja toisiinsa mieltymys todellakin oli- 
sivat jotakin himoluonnon ,tahrasta* vapaata, ylempien elämänjärjestöjen 
elämää sellaisenaan. Mutta tavallinenkin ,järki-ihminen" voi jokapäiväisen 
kokemuksensa perusteella itselleen todistaa, ettei niin ole laita. Se seikka, 
että ihmiset oikein tosissaan puhuvat ,epämiellyttävistä ihmisistä", todis- 
taa, etteivät he tunne rakkautta. ,Miellyttäviä" ovat heistä sellaiset ihmiset, 
joista heidän persoonansa tavalla tai toisella hyötyy, ,epämiellyttäviä” taas 
ne, joista heidän persoonansa , kärsii”, ja joitten läsnäolo tuntuu ikäänkuin 
repivän sen rikki. 

Aviopuolisojen keskinäinen ,uskollisuus* ei perustu mihinkään rak- 
kauteen vaan kahden persoonallisen olemuksen siihen vuorovaikutukseen, 
jota voisimme nimittää yhtäläistyttämisvoimaksi. Kumpikin haluaisi tehdä 
toisen kaltaisekseen. Mutta aikojen pitkä kokemus on todistanut, että yh- 
täläistyttämisvoima erittäinkin fyysillisessä elämässä on perin heikkoa. Yh- 
täläistyttämisvoiman heikkous osottautuu esim. eri kansojen keskinäisissä 
riidoissa, jotka aika ajoin puhkeavat verisiksi sodiksi. Sama voima on syn- 
nyttänyt muodolliset, eri kirkkokunnat ja sitten taas palottanut ne lahkoiksi. 
Lahkojen ositus yhä pienempiin lahkoihin jatkuu edelleen. 

Yhtäläistyttämisvoima on koonnut ja kokoaa edelleen ihmisiä puolu- 
eiksi, mutta kun puolue alkaa paisua ulospäin, rupeaa se samalla sairasta- 
maan sisäistä heikkoutta. Monet eriluontoiset yhtäläistyttämisvoimat pirs- 
taavat sen vähitellen useammaksi puolueeksi. 

Avioliitto on puolue, johon länsimaissa kuuluu , virallisesti" ainoastaan 
kaksi jäsentä, yksi kumpaakin sukupuolta. Tämä puolue on sisäänpäin itse- 
käs samoin kuin muutkin puolueet. Ulospäin tahtoo se näyttää epäitsek- 
käältä, kuten mikä muu puolue tahansa. Avioliiton puolueluonne näyttäytyy 
sen kahden jäsenen keskinäisissä riidoissa. Persoona ei ainoanakaan silmän- 
räpäyksenä voi antaa toiselle persoonalle yhtä suurta tunnustusta kuin itsel- 

leen. Ajottainen sopu avioliitossa samoin kuin monessa muussa puolueessa 
johtuu siitä, että puoluehenki silloin tilapäisesti ikäänkuin keskeyttää per- 
soonallisen työskentelyn. 

On varsin hyvin tunnettua, että joka puolue vaatii jäseniltään uskolli- 
suutta. Nykyajan puolueissa, esim. sosialidemokratisessa, on käynnissä pu- 
heenparsi, että se ja se asianomaiselle puolueelle vihamielinen puolue ,kosii* 
sen ja sen puolueen joitakin jäseniä. Tämä puheenparsi osottaa, että avio- 
liittopuolueen menettelytapa ja henki tunnetaan hyvin muissa puolueissa, 
koska tämä kahden jäsenen puolue juuri on puolueena niin monen muun, 
sekä kirkollisen että valtiollisen puolueen sisällä. 

Saman puolueen jäsenten odotetaan ja edellytetään pitävän toisistaan 
enemmän kuin vierasten puolueitten jäsenistä. Jos kahden eri puolueen 
esim. kaksi jäsentä nähdään usein tuttavallisesti seurustelevan keskenään, 
niin kumpikin eri puolue, joihin nuo jäsenet kuuluvat, alkaa ,voida pahoin”. 
Se on ,mustankipeä" ihan samasta syystä, josta aviopuolisotkin, jos jompi- 
kumpi rupeaa läheisiin suhteihin jonkun muun henkilön kanssa, joka kuu- 
luu toiseen sukupuoleen. 

Sellainen puhe, että aviopuolisojen, jotka ,rakastavat* toisiaan, keski- 
näinen suhde on ,hieno, hellä ja puhdas*, kuuluu jokapäiväisen kokemuksen 
ulkopuolella oleviin juhlatunnelmiin ja sillä ymmärretään salaisesti jotakin 
muuta kuin miehen ja naisen paritteluliiton sopusointua. Kolminaismaail- 
masta eroon päässeen sielun ja jumalallisen hengen välinen suhde on sellai- 
nen eikä suinkaan kahden ,lihallisen* olennon, joitten välisen liiton erikoi- 
suus juuri on ,lihallisuudesta* nauttiminen. 

yLihallinen yhtymys" päinvastoin juuri hävittää todellisen hienouden, 
hellyyden ja puhtauden. Jos arvostelijani omasta kokemuksestaan tässä 
persoonallisessa elämässä tuntisi avioliittoasiat, niin hän tietäisi, että nuo- 
rukaisen ja neitosen keskinäinen suhde ennenkuin he virallisesti ovat saa- 
neet ,omistaa” toisensa, on paljoa hienompi, hellempi ja puhtaampi kuin 
aviopuolisojen. Kaukaa näyttävät asiat aina kauniimmilta kuin läheltä. 

Jos kahden, samaankin sukupuoleen kuuluvan henkilön välit vuosi- 
kautisen läheisyyden vaikutuksesta muuttuvat siten, että hieno arvonanto 
katoaa, niin kuinka paljoa enemmän onkaan niin laita miehen ja naisen, 
jotka ,säännöllisesti* elävät sukupuoliyhteyden hekumassa, makaavat vielä 
samassa vuoteessa ja koskettavat toistensa ruumista! Kun pyhät asiat, joihin 
yavioliitolla* esim. raamatussa viitataan, on vedetty fyysillisen tason suku- 
puoliyhteyshekumaan, niin ei ole ihmettä, että ,viimeinen villitys on tullut 
ensimäistä pahemmaksi”, s.o. että elinkautisesta paritteluliitosta turhaan 

haetaan sitä salattua suurta, joka ihmisrinnassa huokuu alituisena, tyydy- 
tykseen pyrkivänä kaihona. Kokemattomat miehet ja naiset luulevat löytä- 
vänsä tuon salatun suuren toistensa intohimoisesta syleilystä, mutta kun he 
huomaavat pettyneensä, on heidän ikävänsä sitä suurempi. Mutta he eivät 
ymmärrä petosta siksi, mikä se on. He päinvastoin otaksuvat, että toisessa 
puolisossa on ollut se syy, joka on ,särkenyt onnen”. Mikä silloin on selvem- 
pää kuin että jompikumpi tai molemmatkin alkavat mielessään kuvitella, 
että tuo unelmoitu onni olisi löydettävissä jonkun toisen, eri sukupuoleen 
kuuluvan henkilön syleilystä? Se toivomus ja teko, joka avioliiton väärinym- 
märtämisen kannalta nyt pidetään ,uskottomuutena”, onkin itse asiassa to- 
dellisen uskollisuusmahdollisuuden vaistomaista etsimistä. 

Ihmiset samoin kuin kaikki muutkin ilmenneen elämän tajuntakes- 
kukset pyrkivät suurta tuntematonta kohti. Mutta pyrkijät luovat itselleen 
kutakin asianomaista elämäntasoa vastaavan kuvan tästä suuresta tuntemat- 
tomasta. Fyysillisen tason kasvi-, eläin-, ja ihmiskunnassa on tuon suuren 
tuntemattoman kuva vastakkainen sukupuoliolento. Kristostason elämä 
houkuttelee fyysillisen tason sukupuoliolentoja näille tuntemattomaan ole- 
massaoloon sukupuoliviehätyksen kautta. Jos tämä viehätys todellakin olisi 
jatkuvasti samallaista, mitä se on ennen ,lihallisen kosketuksen" tapahtu- 
mista, niin joutuisi tuo jumalallinen kristoselämä vararikkoon. Ihmiset sai- 
sivat ,hyvänsä" tässä elämässä eivätkä ollenkaan välittäisi eteenpäin ponnis- 
telemisesta. Mutta jumalallinen kaitselmus on niin viisas, että se, samalla 
kun istuttaa harhanmuotoihin hetkellistä viehätystä, kehottaa viehätyksen 
puutteen tuntevaa etsimään uutta viehätystä toisista harhanmuodoista, kun- 
nes joku määrätty harhojen sarja on voitettu kanta, ja tajuntakeskus siirry 
uuteen harhojen sarjaan yhä suuremmalla kokemuksella etsiäkseen suurta 
tuntematonta. 

Niin kauan kun kolminaismaailma — fyysillinen, astraalinen ja men- 
taalinen eli ajatusmaailma — ei kehityksen taipaleella vaeltavasta tajunta- 
keskuksesta vielä ole voitettu kanta, niin kauan nauttii hän tavalla tai toisella 
sukupuolierotuksen viehätyksestä. Hänen ei ollenkan tarvitse olla fyysillisen 
ruumiinsa sukuvietin orja. Kaukana siitä! On ihmisiä, jotka eivät jossakin 
fyysillisessä ruumistuksessaan kertaakaan ole tunteneet suoranaista parit- 
teluhimoa, mutta jotka sittenkin ovat koko kolminaismaailmaa johtavan, 
sukupuoliviehätystä voimassa pitävän suuren lain alaisia. 

Kaikenmoinen uskollisuuden osottamisen ja odottamisen halu perus- 
tuu juuri tähän lakiin. Tämä väite voi monesta tuntua sangen omituiselta ja 
kerrassani epäpätevältä. Uskollisuutta ovat ihmiset näet tottuneet pitämään 

sielunelämän pettämättömänä todistuksena aineen maailmassa. Uskollisuus 
on heidän tajunnassaan jokin suuri, vieläpä suurin henkinen hyve, joka mil- 
loinkaan on ,kuolevaisen* rintaan istutettu. Niin se tietysti onkin, mutta 
sittenkin kuuluu se persoonallisen onnen ja hyvinvoinnin suureen harhaan. 
Vähäinenkin ,uskollisuus*-käsitteen eritteleminen todistaa, että niin on 
laita. Oletetaan esimerkki asiaa valasemaan. Alotetaan perheestä. Mies ja 
nainen solmivat avioliiton. Kansan tajunnassa eli n.s. yleisessä mielipiteessä 
uinuu se epäselvä toivomus, että noitten kahden ihmisen tulee olla ja pysyä 
ykuolemaan asti* — jos avioliitto on ,virallisesti* elinaikainen — toisilleen 
uskollisina. Mitä merkitsee tämä uskollisuus"? Se merkitsee aviopuolisojen 
tarkkatuntoista , toisiinsa liittymistä". Mitä tämä sitten on? Se on puoliso- 
jen yksinomainen, ainoastaan heidän keskensä tapahtuva sukupuoliyhteys. 
Jos jompikumpi puoliso osottaa ilmeistä ,suosiota* jollekin toiselle, eri su- 
kupuoleen kuuluvalle henkilölle, pelkää ja aavistaa toinen puoliso ,pahaa”. 
Ympäristössä alkaa myös kuulua kuiskeita ja huhuja, että se ja se aviopuoliso 
ypitää muita". Mutta niin kauan kun ei voida ,varmasti todistaa”, että tuo 
muita pitävä" puoliso olisi ollut lihallisessa* sukupuoliyhteydessä jonkun 
sivullisen kanssa, niin kauan ei ole ,rikosta* tapahtunut, ja asia on vielä ,au- 
tettavissa”. 

Kyllä aviopuoliso saa olla hyvä ja sävyisä muille eri sukupuoleen kuulu- 
ville ihmisille, mutta voi sitä, joka ,todistettavasti* on ,sekaantunut* johon- 
kin ,sivulliseen"! Sellaista rikosta ei ,yleinen mielipide* voi antaa anteeksi. 
Nekin henkilöt, jotka salaisuudessa ovat saaneet ,langeta* tällaiseen rikok- 
seen, rientävät ikäänkuin yhteisestä, hiljaisesta sopimuksesta tuomitsemaan 
yrikoksellista* ja antamaan siveellistä kannatustaan ,viattomalle*. 

Mistä tällainen hiljainen yleissopimus johtuu? Kuinka on mahdollista, 
että ,maailma* velvottaa aviopuolisot vaan keskenään sukupuoliyhteyteen, 
vaikka ei piissään julkisessa tilaisuudessa, eipä edes vihkimätoimituksessa 
asiasta sanaakaan puhuta? Kuinka voi syntyä mitään sopimusta, jos ei siitä 
sanoin puhuta eikä sopimukseen kuuluvia asioita merkitä paperille? 

» Pavallinen ihmisellinen kokemus ei tunnekaan paitsi avioliittoa mi- 
tään sellaista sopimusta, joka asianomaisten olisi pidettävä, vaikka ei so- 
pimukseen kuuluvia ehtoja kukaan ole korvin kuullut eikä silmin nähnyt. 
Avioliitto on ainoa poikkeus. Ja kumminkin edellytetään, että siinä tehty 
sopimus" on koko elämäniän pidettävä ,pyhänä"! 

Tavallinen järki joutuu aivan ymmälle tällaista ,sopimusta* arvostel- 
lessaan. Niin sanottu salatiede yksinään voi sen selittää. Selitys on lyhyesti 
se, että kolminaismaailmaa koossa pitävä itsekkäisyyden laki käyttää suku- 

puolierotusta voimanlähteenä. Fyysillisellä tasolla on tämä voimanlähde 
fyysillisessä ruumiissa oleva, nähtävä sukupuolierotus. Siinä ohimenotilassa, 
jossa persoonallinen järki heikkoutensa vaistomaisesti tuntien taistelee yli- 
valtansa, menettämisen pelosta persoonattaman hengen vähitellen voimaan 
astuvaa ylivaltaa vastaan, on ,lihallinen* sukupuoliyhteys ,uskollisuuden* 
ainoa siveellinen ojennusnuora siinä valtion pienoiskuvassa, joka tunnetaan 
perheen" nimellä. 

Perheestä siirrytään valtioon kyläkuntien, läänien, yhdistysten, seuro- 
jen, eri puolueitten, sekä valtiollisten että kirkollisten kautta. Kaikissa näis- 
sä väliasteissa vaaditaan niitten kokoomusta hallitsevan ,hengen* mukaista 
yuskollisuutta*. Kaikissa niissä puhutaan ,luvattomasta lähentelemisestä, 
ykosimisesta" ja — ,huoruudesta*, kun huomataan tai ollaan huomaavinaan 
jonkun yhdyskuntaruumiin jäsenen tai jäsenten suvaitsevaisuudenosotuksia 
toiseen yhdyskuntaruumiiseen kuuluville jäsenille. 

Nykyinen sivistynyt maailma ei tunne suurempaa rikosta kuin n.s. val- 
tiopetos. Se rangastaan enimmäkseen syyllisen fyysillisen ruumiin tuhoami- 
sella eli muitten ihmisten aiheuttamalla väkivaltaisella ,kuolemalla*. Van- 
hoina ,raakalaisaikoina* rangastiin n.s. aviorikos ,kuolemalla*. Mutta mistä 
johtuu se ,taantumus" toisten mielestä valistuksen voitto ja ,edistys* — et- 
tei enää niin tehdä? Siltä vaistomaisesta tietoisuudesta, etteivät ne , vanhan 
testamentin" kohdat, joissa ,aviorikos* määrätään kuolemalla ratsastavaksi, 
kuulukaan kristityille. Kristillinen ,jumaluusoppi* on nähnyt Mooseksen 
kirjoissa n.s. seremoniallisen lain ja ,siveyskin* ja selittänyt jälkimmäisen 
kuuluvan kristityillekin. Mutta pintapuolisesti katsoen tuntuu kummalta, 
ettei se enää tahdokaan soveltaa viimeksi mainittua. Asia on sellainen, että 
n.s. kristillinen moraali itsetiedottomasti 

kehittyy rankasemattomuusihanteen käytöllisyyttä kohti. Vaikka kris- 
tillinen ,jumaluusoppi* vielä tänä päivänä selittää raamatunsanaa kirjaimen 
mukaan ja niin tehdessään ymmärtää Mooseksen kirjoissa mainitut suku- 
puolirikoksetkin aivan kuin ne olisivat fyysillisen elämän alaan kuuluvia 
asioita, on sen täytynyt ylöspäisen elämänkaaren vastustamattoman virran 
mukana kulkiessaan mukautua ,ajan henkeen" siinä määrässä, ettei se enää 
voi pakottaa ,maallista esivaltaa" rankasemaan kuolemalla n.s. aviorikoksis- 
ta. 

Syynä, niiksi n.s. valtiopetoksesta vielä rangastaan kuolemalla, on se 
seikka, että kirkko ja valtio ovat aatteellisesti jo erillään kaikissa n.s. sivistys- 
maissa, vaikka ne nimellisesti ovat yhdessä vielä useimmissa. Kun ne muo- 
dollisesti ovat aikansa olleet toisistaan erillään, ylittyvät ne jälleen. Mutta 

tämä uusi yhtymys on jotakin toista. Silloin ovat ,uskonto* ja , tiede" ihan 
sama asia. Silloin ei ole olemassa minkäänlaista ,rikosta* siitä pyystä, et- 
tei ole rikoksen rankasemisen halua. Ylemmät elämäntasot ovat lävässeet 
ja valasseet silloisten valistuskansojen fyysillisen elämän niin, ettei vaadita 
minkäänlaista ulospäistä ,uskollisuutta*. 

Niin kauan kun uskollisuutta vaaditaan, on uskottomuutta olemassa. 
Mutta kun ,uskollisuus* ja ,uskottomuus* sulaavat yhteen, lakkaavat vai- 
kuttamasta ne vastakohtien parit, jotka ovat kolminaismaailman elämälle 
niin välttämättömät. 

Ei tarvitse turvautua ,sanansaivarruuksiin" voidakseen , todistaa" uskol- 
lisuusvaatimuksen siveellisen ala-arvoisuuden. Jos joku on ,minulle* ,usko- 
ton", niin ,minä" — persoonallinen minä — pelkää kutistuvansa kokoon ja 
häviävänsä. Sen tulee saada muilta elähdystä, hyvitystä, tyydytystä ja lisäystä 
yuskollisuden” kautta. Uskollisuutta* odottavaa ,minä" ,vihaa jumalaa,* sitä 
elämää, jossa ei voi olla minkäänlaista häviöntunnetta. Sensijaan että nyky- 
ajan tavalliset hyvät ihmiset luulevat uskollisuuden" heijastavan ,jumalan 
rakkautta, heijastaa se itse asiassa sitä elämäntoimintaa, jota raamatussa 
kutsutaan ,jumalaa vihaamiseksi”. Jota enemmän persoonalliset yksilöt ja 
yksilöryhmät tahtovat sivullisten ,uskollisuudesta* paisua, sitä kauempana 
ne ovat ,jumalan valtakunnasta”, joka on mitään vaatimattomuus. 

Mutta uskollisuusmoraali ei tietysti ole suurempaa harhaa kuin itse 
kolminaismaailmakaan. Päinvastoin pitää se kolminaismaailmaan sidotuis- 
sa tajuntakeskuksissa juuri vireillä sitä suurta tietoa, mikä näiltä yksilöinä 
kokonaan puuttuu. Uskollisuus edustaa ikuista muuttumattomuutta, s.o. 
ehdotonta elämää, uskottomuus taas ikuista muuttuvaisuutta, s.o. ilmennys- 
tilassa olevaa elämää. 

Kun sielu on vapautunut kolminaismaailmasta, niin sen vastainen ke- 
hitys perustuu kolminaismaailman sille osottamaan ,uskottomuuteen.* Jota 
enemmän siltä otetaan, sitä enemmän sillä on antamista. Kun sielu alaspäi- 
sessä kaaressa joutuu kolminaismaailman vangiksi, perustuu sen vastainen 
kehitys kolminaismaailman sille osottamaan uskollisuuteen". Jota enem- 
män sille annetaan, sitä vähemmän on sillä antamista. 

Nykyinen avioliittouskollisuus on ,tervettä* kolminaismaailman elä- 
mää, aina hyvityksen tarpeessa olevaa itsekkäisyyttä. Jota tarkemmin 
aviopuolisot ovat toisilleen ,uskolliset", sitä vaikeammaksi tulee erilläänolo- 
tarpeen elähyttämä taloudellinen ahdinkotila. Jota huolellisemmin miljoo- 
nat yksilöparit hyvittävät ainoastaan panimoltaan, sitä enemmän puolueet- 
toman luonnon antimet joutuvat niitten yksi loparien yksityisomaisuudeksi, 


50 


panen, jotka menneisyyden karmallisen ,perinnön* rikastuttamina voivat 
niin sanoaksemme hypnotisoida heikompia yksilöpareja luovuttamaan niil- 
le omistamisvallan. 

Juutalaiskansassa nähdään hyvin selvä esimerkki asianomaisten uskolli- 
suusosakasten pitkäaikaisesta elämästä. Tämä kansa on suuremmassa mitta- 
kaavassa sitä, mitä länsimainen , yleinen mielipide" on vaativinaan avioliit- 
to-osakkailta. Juutalaiset eivät milloinkaan ole olleet uskollisia muille kuin 
toisilleen, ja seuraus on ollut se, että he ovat muukalaisia kaikkialla. Muut 
kansat eivät luota heihin enempää kuin he muihin. 

Joku voi väittää: ,On perin kohtuutonta panna kysymykseenkään sel- 
laisen moraalin oikeutusta, jonka mukaan kunnollinen aviopuoliso saisi ja 
olisi velvotettukin omistamaan sivullisille samaa läheistä hellyyttä, jota hän 
osottaa puolisolleen. Yksilön elämä on siksi ahtaissa puitteissa, että hänen 
olisi mahdoton uhrata monelle yhtäläistä hyvyyttä samalla kerralla. Onhan 
yksilöitä niin paljo, että ainoastaan kahden erisukupuolisen henkilön väli- 
set suhteet voivat aatteellisestikin tyydyttää sitä puolueettomuusedellytystä, 
jota kristinopinkin veljesrakkaus terottaa. Turhaa on yrittääkään höllentää 
aviollisen uskollisuuden, pyhiä siteitä muka sillä kauniilla tekosyyllä, että 
ihmiskunta yleisen uskottomuuden vallalle päästyä olisi onnellisempi kuin 
nykyään." 

Siitä, mitä tässä kirjassa tähän asti on sanottu, ei voine päästä sellaiseen 
käsitykseen, että aviopuolisoilta odotettua uskollisuusmoraalia vastaan teh- 
dyt huomautukset tarkentaisivat ollenkaan n.s. sukupuolivallattomuuden 
suosimista ja hemmottelua. Päinvastoin tässä kirjassa jossa mitä vakavim- 
massa hengessä terotetaan sukupuolivallattomuuden vastakohtaa; kaikesta 
sukupuoliyhteydestä pidättäytymistä muulloin kuin naisen halutessa päästä 
äidiksi. Jos avioliitto olisi sitä, miltä se juhlapuheissa näyttää, olisi paljoa 
vähemmin syyti arvostella aviollisen uskollisuuden moraalia. Mutta kun 
avioliitto ulkopuolelta on ,valkeaksi sivelty hauta" ja sisäpuolelta täynnä su- 
kupuoli-irstailun tärkeyksiä, on tuo niin tärkeänä pidetty uskollisuus sitä 
arveluttavampaa. Se on jotakuinkin samanarvoinen asia kuin tappelevalle 
ihmisjoukolle annettu kehotus: ,Asettukaa pareihin. Kunkin parin toveruk- 
set tapelkoot vaan keskenään. Heidän tulee olla toisilleen uskollisia siten, 
että lyövät ainoastaan toisiaan eivätkä minkään muun parin osakasta.* Oli- 
siko tappelu vähemmän tuhoisa tällaisen ,uskollisuuden* voimassa ollessa? 

Aviollisen uskollisuuden ulospäin pätevämmältä tuntuva moraali tah- 
too tietysti velvottaa parittelutoverukset ,vastaamaan teoistaan”, s.o. siitä 
monellekin niin ikävästä ,vahingosta", että ,tulee lapsi". Mainittu velvotus 

on niin perin ,luonnollinen* aikana, jona paritteluun houkutteleva himo- 
luonto kaikin mokomin tahtoisi päästä ,kärsimästä* seurauksia, vaikka itse 
ytyö" sille on erinomaista herkkua. Mutta nykyajan ,sivistyneet* eivät tie- 
tysti oivalla sitä seikkaa, että ,taloudellinen ahdinkotila* ja lasten yksityi- 
nen omistaminen välttämättömänä pahana ovat pohjaltaan sama asia. Kun 
miljoonissa eri perheissä tapahtuu sellaisia ,vahingolta", että , taas tuli yksi 
syöjä ja kuluttaja , lisää”, niin tietysti haetaan taloudellisen vahingon korva- 
usta muualta. Ja sitä haetaan suunnittelemalla ja käyttämällä keinoja, joilla 
luullaan matavan elintarpeitten hankintamahdollisuus entistä pahemmaksi. 

Mikä siis olisi selvempää kutu että nainen koettaa ,pitää kiinni" mie- 
hestä, joka on saattanut hänet äidintilaan? ja mikä on toisaalta selvempää 
kuin että mies, joka ,aikansa lapsena" tahtoisi ,nauttia* sukuvietin tyydy- 
tyksestä, koettaa viimeiseen asti kierrellä ja kaarrella? Ollen avuttomana 
sen kirkollisen moraalin edessä, joka leimaa ala-arvoiseksi ,ennenaikaisen* 
parittelun, ei hän tahtoisi ,tahrata mainettaan” eikä myöskään ,Esaun her- 
nerokasta" sitoutua elämänikäisen taloudellisen taakan kantamiseen naisen 
kanssa, jota ei hän ,ole aikonutkaan ottaa vaimokseen”, s.o. joka-aikaiseksi 
parittelutoverikseen vaan tilapäisesti pitää ,lystiä* tämän kanssa. Kun ,lys- 
tistä tulee lapsi", niin joutuu mies pulaan. Ja kun himoluonto haluaa etu- 
päässä ,pelastaa oman nahkansa”, katsoo mies välttämättömäksi olla ,us- 
koton* lapsensa äidille. Samallaista uskottomuutta pelkää nainen mielien 
ylailliseksi vaimoksikin* päästyään. Jos ,hänen* miehensä parittelee muitten 
naisien kanssa, tietää hän näitten ja miehen välillä syntyvän suhteita, jotka 
vaativat aineellistakin hyvitystä. Kuka nainen nykyisissä oloissa tahtoisi pa- 
ritella miehen kanssa odottamatta tältä taloudellista hyvitystä? 

Aviopuolisojen ,uskollisuudesta* puhuttaessa ei vedetä selviä rajaviivoja 
osottamaan, millä alalla uskollisuuden milloinkin tulisi esiintyä. Arvattavas- 
ti ei osata järkeillä tällaisista asioista eikä tehdä sellaista yritystäkään pelossa, 
että , yleinen mielipide loukkaantuisi*. Mutta selvää on, että n.s. aviollinen 
uskollisuus käsittää kaksi ainakin näennäisesti eri alaa: paritteluoikeuden 
yhden ainoan, määrätyn henkilön kanssa ja taloudellinen toimeentulon 
hankkimis- tai vaatimisoikeuden parittelutoverilta. 

Tuollaisessa ,uskollisuudessa* ei tietysti ole mitään suurempaa Juma- 
lallista pyhyyttä" kuin missään muusaakaan omaisuussuhteita koskevassa, 
ihmisten keskisessä ,uskollisuudessa". Kirkollisen sukupuolimoraalin on 
onnistunut pitää kansan tajunnassa mainitun ,uskollisuuden* esikoinen 
pyhyys" ainoastaan siten, että, kuten alumpana on sanottu, n.s. jumaluus- 
oppineet ovat saaneet ,selittää' raamatunsanaa kirjaimellisesti. Suuri kait- 

selmus on sallinut tällaisen johdonmukaisen harhan ja sallii edelleen niin 
kauan kun se tarjoaa ihmisille elämänaherrusta ja toiminnanhalua. 

Jos miehet voisivat olla sukupuoliasioissa edes naisten tasalla, niin saat- 
taisivat he muitta mutkitta olla ,laillisille* vaimoilleen ,uskollisia*. Mutta 
siinä tapauksessa ei avioliitto olisikaan paritteluyhtiö, niinkuin se nykyään 
on. Mies ei koskaan omasta alotteestaan ,ryhtyisi* vaimoonsa, vaan olisi 
ihan passiivinen, ,odottaen* sitä aikaa, jolloin vaimo selvin sanoin pyytäisi 
häntä paritteluun 

päästäksensä äidiksi. Mutta jos mies tavallisessa avioliitossa olisi tällä 
tavalla ,uskollinen*, olisi hän samallainen sen ulkopuolellakin. Mitään us- 
kollisuutta varjelevaa ,liittoa* ei tarvittaisi, koska miehen olisi mahdoton 
ottaa minkäänlaista alotetta. Jos joku nainen valitsisi hänet lapsensa isäksi ja 
saisi hänen suostumuksensa, niin tietysti hän ,elättäisi* lapsen ilman min- 
käänlaista virallista liittoa”. 

Aviopuolisojen ,uskollisuudessa* ei ole mitään ,hienoa, puhdasta ja 
hellää* elämän ylempien tasojen kannalta vaan päinvastoin jotakin ,epähie- 
noa, likaista ja tylyä", koska mainittu ,uskollisuus* pyrkii pitämään eristäy- 
tymistilaa voimassa henkisen elämän kustannuksella. 

Kuudennen juurirodun ihmiset näkevät nykyajan aviollisessa uskolli- 
suudessa jotakin suuresti alentavaa. Se ihanne, joka aviopuolisojen ,uskolli- 
suudesta" puhuttaessa väikkyy nykyajan ihmisten tajunnassa, on eristäyty- 
mismoraalin tahrasta suuresti vapautunut, kaikkien hyvää henkivä, kaikkien 
auttamista tarkottava rakkaus. Henkinen kehitys, jumalaistuminen merkit- 
see hyväntekemisen, auttamisen ja uhrautumisen ulottamista yhä suurem- 
piin joukkoihin. Pienestä, s.o. kahden yksilön välisestä suhteesta on kyllä 
alotettava persoonallisen ,hyvä'-käsityksen hallitessa kansojen moraalia, 
mutta ,pieni" laajenee välttämättä ,suureksi*. Samoin kuin lapset ,omille 
jaloilleen" päästyään lakkaavat tarvitsemasta vanhempiensa hoitoa ja me- 
nevät ,avaraan maailmaan”, samaten henkisesti ,omille jaloilleen* päässeet 
täysi-ikäiset ihmiset hylkäävät sen holhouslaitoksen, joka nykyisen ,mustan 
aikakauden" (kalijuugan) aikana on niin välttämätön ,turvattomien" lasten 
hoitola, s.o. avioliiton. 

Jos persoonallisen itsekkäisyyden ja ahnehtimisen perusteella lepäävä 
nykyinen valtiolaitos, ottaessaan haltuunsa jonkin liikkeen — kuten rauta- 
tiet — voi hoitaa sitä paremmin kuin varakkainkaan yksilö, niin epäitsek- 
käisyyden, puolueettoman rakkauden ja uhrautuvaisuuden pohjalla lepäävä 
valtiolaitos voi ottaa vastuulleen kaiken sen huolen, mikä nyt painostaa yk- 
sityisiä perheitä, ja suorittaa tehtävänsä paljoa paremmin kuin nämä. 

Aviopuolisojen niin tärkeänä pidetty keskinäinen uskollisuus on jon- 
kinmoista hyvitystä, jonka velassa kumpikin puoliso on sen persoonallisen 
hyvän tähden, mitä hän saa nauttia. Mutta kun henkinen ihminen puhkasee 
persoonallisuuden koteron, ei hän enää voi sitoutua lupaamaan uskollisuut- 
ta sille eikä tälle yksilölle, koska sellainen menettely olisi hänestä ,kuole- 
mansynti", vaan hän on puolueettomassa ,liitossa* kaiken elämän kanssa. 

Tulevaisuuden valtio on koottu tuollaisista henkisistä ihmisistä. Siinä 
valtiossa ei tarvita eikä tehdä minkäänlaisia uskollisuuslupauksia. Siinä ei 
luvata mitään vaan tehdään sydämen riemulla joka hetki kaikki voitava. 


MITÄ MERKITSISI ,,ONNELLINEN 
AVIOLIITTO”, JOS SE OLISI 
MAHDOLLINEN" 


O 


Kirjottaja on niitä ,pessimistejä”, jotka eivät usko ainoatakaan ,onnellista 
avioliittoa" voivan olla. Syyt, miksi en voi sellaista mahdollisuutta uskoa, 
selitän osaksi persoonallisen kokemuksen, osaksi johtopäätösopin avulla. 

Kaikki olennot, jotka käyvät kolminaismaailman koulua, pyrkivät 
yonneen". Ihminen on nykyään sillä asteella, että hän voi tehdä tämän 
pyrkimyksen oman tietoisuutensa harkittavaksi. Mutta semmoinen sana- 
yhteys kuin ,pysyväinen onni" todistaa, että hän ei tiedä olevansa harha- 
elämässä. 

»Pysyväinen onni" on käsite, jonka ajatusopillinenkin pätevyys on sa- 
manarvoinen kuin esim. ,kylmä liekki" tai ,kuiva vesi". ,Onni* on sama kuin 
alituinen ,elämänhalu*. Tämä taas on sama kuin tajunnan mukautuminen 
alituiseen vaihteluun tai vaihtelun toivominen. 

Kun ihmisen ruumis on n.s. normaalikunnossa, niin se on ,onnellinen', 
sillä normaalikuntoisessa ruumiissa tapahtuu alituinen muutos. Nälänoireit- 
ten tuntuessa on ruumis onnellinen samoin kuin näläntunnetta tyydytet- 
täessäkin. Näläntunne on muuttuvaisuustarpeen sisäinen, tajunnan saama 
todistus. Näläntyydytyksen tunne on tajunnan ruumiin hermokeskukselle 
antama vastaus, että muuttuvaisuustunne on pätevä. 

Niin kauan kun ruoansulatustyöhön tarvittava voima on suurempi kuin 
se voima, joka hallitsee nautitun ravinnon ,massan* atomivoimaa, kykenee 
ruumis sulattamaan sille annetun ruokamäärän ja on onnellinen. Jos ruoan- 
sulatusvoima ja ravinnon ,massan* atomivoima ovat tasaväkiset, alkaa ruu- 
mis tuntea pahoinvointia ja ,onnettomuutta”. 

Fyysillisessä elämässä on onni siis heikomman voittamista. Mutta kun 
fyysillinen elämä muuttuu, niin täytyy väkevämmyys- ja heikommuussuh- 
teittenkin muuttua. Fyysillinen ,onni* pysyy ainoastaan siinä määrässä ja 
niin kauan kun voittamisvoima ja tavallinen aivotajunta ovat sovinnollisessa 
vuorovaikutuksessa. 

Mikäli avioliitto on sellaista miehen ylivaltaa, että hän saa ,miehen 
oikeudella” paritella vaimonsa kanssa milloin vaan himonpuuska yllättää 
hänen hermokeskuksensa, ja että hän samalla oikeudella voi pakottaa vai- 
mon palvelemaan häntä lastenhoidossa ja taloustoimissa, Sikäli on avioliitto 
miehestä ,onnellinen”. 

Mikäli avioliitto taas on sellaista naisen ylivaltaa, että hän suloudellaan, 
viehättäväisyydellään ja taloustoimissa osottamallaan kätevyydellä ja huo- 
lellisuudella saa ,vaimon oikeudella" hallita miehen viettielämää ja ,makua" 
niin, että tämä ulospäin näyttää tarvittavia vaimoonsa tyytymisen eleitä, si- 
käli on avioliitto naisesta ,onnellinen”. 

Miehen ja vaimon tulee saada ,hallita* toisiaan. Mutta jos kumpikin 
on n.s. itsetietoinen ihminen, luo molempien hallitsemishalu varjon toi- 
seen. Yksikään tietoinen persoonallinen olento ei soisi itseään hallittavan. 
Mallikelpoinen, vaikuttava hallitseminen on mahdollista ainoastaan siinä 
tapauksessa, että hallittava on aivan itsetiedoton siitä, että häntä hallitaan. 
Syy, miksi Jeesus — kun sanat ymmärretään kirjaimellisesti — asetti lap- 
sen , taivasten valtakunnan” itseoikeutetuksi alamaiseksi, oli ja on se seikka, 
ettei lapsi tiedä itseään hallittavan. Kristillinen ,jjumaluusoppi* on raama- 
tun vertauskuvastosta poiminut kaikki ne kohdat, joissa puhutaan miehen 
ylemmyydestä ja vaimon alemmuudesta, voidakseen, mikäli mahdollista, 
vedota jumalan auktoriteettiuteen siinä, että vaimon on alistuttava miehen 
hallitusvaltaan. Kun itsetietoiset vaimot kapinoivat mieheni itseoikeutettua 
hallitusvaltaa vastaan, koetetaan heitä nöyryyttää raamatunsanalla. Hyvä 
kristillinen aviomies voi avata raamatun ja lukea kapinoivalle vaimolleen 1 
Tim. 2:12:sta Paavalin kiellon: Mutta en minä salli vaimon opettaa enkä 
miestä hallita, sillä Aatami tuotiin ensin ja sitten Eeva.* Sitten voi hän lukea 
1 Kor. 14:34,35:stä: ,Olkoot vaimonne seurakunnissa äänettöminä, mutta 
jos he tahtovat jotakin oppia, kysykööt miehiltään kotona.* 

Jos vaimokin ymmärtää nämä raamatunpaikat kirjaimellisesti, ei hänel- 
lä ole muuta neuvoa kuin joko selittää: Paavali ei kelpaa laatimaan minulle 
lakia. Minä olen yhtä itsenäinen olento kuin miehenikin", tai huoaten alis- 
tua auktoriteettivaltaan. 

Epäilemättä on moni itsetietoinen vaimo lausunut katkeria sanoja mai- 
nituista raamatunpaikoista, joissa Paavali näyttää ,mahtisanalla* yrittävän 
tehdä vaimon miehen tahdottomaksi orjaksi muka sentähden, että avioliitto 
olisi ,onnellinen*. Onko nyt asia ymmärrettävä niin, että Paavali todellakin 
oli sellainen raakalainen? Oliko Paavali niin typerä ihminen, että luuli mies- 
ten kotona kykenevän ,opettamaan* vaimojaan? Jos hän oli siksi typerä, niin 

mitä hyötyä on tuollaisista ,neuvoista* meidän aikana, jolloin vaimo usein 
on miestään viisaampi? Uskoiko Paavali Aatamin ja Eevan luomislegendat 
niinkuin meidän ajan papit ainakin ulospäisissä ,selityksissään* tuntuvat 
uskovan? Sellaisen raakalaisen ja tyhmyrin kirjotuksia ei kaitselmus toden 
totta edes moneen kertaan muutettuina ja muovailtuinakaan olisi säilyttä- 
nyt jälkimaailmalle. 

Eräs toinen apostoli", nimittäin Pietari puhuu toisen kirjeensä 3 luvun 
lopussa Paavalin ,viisaudesta* ja lisää, että tämän kirjotuksien muutamat 
kohdat ovat ,työläät ymmärtää" (dysnoeeta), ja että oppimattomat (amat- 
heis) ,turmelevat* ne. Tämä Pietarin huomautus luo valoa Paavalin kirjotus- 
tapaan, johon koko kristillisen kirkon ,jumaluusoppi* perustuu. Tietysti ei 
ajatelevan ihmisen tarvitsisi olla millänsäkään Paavalin ,neuvoista", kun ne 
ovat jyrkässä ristiriidassa ajan valistuksen kanssa. Mutta toisaalta ei ole mi- 
tään syytä ,uhrata* Paavalia menneitten aikojen ,tietämättömyydelle". Tuo 
mies oli samallainen vertauksillapuhuja kuin Jeesus ja monet muut suuret 
opettajat. Hän käytti vertauskuvakieltä samoin kuin keskiajan alkemistit, 
joita nykyajan materialistiset ,tiedemiehet* ymmärtävät niin perin väärin. 
Materialistien huudettu ,uskonnollinen valhe* on juuri syntynyt heidän 
omasta tietämättömyydestään. 

Tässä kirjassa on ennemmin huomautettu, ettei Paavali ,miehellä* ja 
vaimolla" ollenkaan ole tarkottanut tavallista ihmistä vaan eri ainejärjes- 
töjä, kuten ,henkeä" ja ainetta" tai päinvastoin. ,Jumaluusoppineet* ovat 
turmelleet hänen kirjotuksensa antaessaan hänen vertauskuvakielelleen kir- 
jaimellisen merkityksen. Joka voi ymmärtää raamatunsanaa niin sanotun sa- 
latieteen valossa, se tietää, ettei Paavali ole milloinkaan puuttunut ihmisten 
naima-asioihin eikä sukupuolisuhteihin. Jos ,syvät rivit* tuon asian tietäisi- 
vät, eivät ne hakisi raamatusta tukea sukupuolisuhteille. 

Mitä nyt Paavali tarkottaa, kieltäessään vaimolta oikeuden puhua seu- 
rakunnissa ja kehottaessaan tätä kysymään neuvoa mieheltään kotona? Hän 
tarkottaa sitä tavalliselta järjeltä salattua tosiasiaa, ettei ylempi sieluelämä 
(vaimo) saa paljastaa korkeampien elämänjärjestöjen toimintaa kolminais- 
maailman ajattelijain (seurakunnan) käytännöllisen hyötyperusteen voi- 
mistuttamiseksi luvallisilla aineksilla. Vaimon (ylemmän sieluelämän) tulee 
kysyä neuvoa mieheltään eli persoonalliselta järjeltä ,kotona”* s.o. fyysillisellä 
tasolla. Kun ylempi sieluelämä tahtoo ,oppia" jotakin fyysillisen tason käy- 
töllisestä elämästä, täytyy sen alistua toimimaan fyysillisellä tasolla voimas- 
saolevan persoonallisen järjen kautta. Kun ulkopuolisessa raamatunsanassa 
luetaan: ,Mutta minä en salli* j.n.e., ei tässä ,minällä* tarkoteta Paavalin 

persoonallista minää vaan ihmiskunnan suurta yhteistä minää eli ,maail- 
mansielua* Olisi siis luettava ,Minä ei salli" j.n.e. 

Ef. 5:33:ssa on näennäisesti kovin räikeä kohta. Siinä Paavali kehottaa 
miehiä rakastamaan vaimojaan, mutta vaimolle antaa hän sellaisen neuvon, 
että tämän miehensä ,rakastamisen* ohella tulee myös ,pelätä* häntä (hee 
de gynee hina fobeetai ton andra). 

Tuleeko vaimon nyt todettakin ,pelätä* miestä, jotta avioliitto olisi 
onnellinen? Kyllä, jos tälläkin raamatunpaikalla tahdotaan tukea tavallista 
avioliittoa, mikä on ,onnellinen* ainoastaan sen puolison kaimalla, joka saa 
elää siinä kokemuksessa, että hän ,voittaa* toisen. Tuleehan voitetun pelata 
voittajaa. Jos avioliitto taas tahdotaan ,onnelliseksi* vaimon kannalta, tulee 
miehen aina tapauksessa ,pelätä" vaimoa. 

,Oppimattomat” ovat ,turmelleet* tämänkin raamatunpaikan. He luu- 
levat Paavalin siinä tarkottavan tavallisen miehen ja naisen sitä yhdyselä- 
maä, jota kutsutaan avoliitoksi. Mutta niin ei ole laita. Tässäkin on ,vaimo" 
sama kuin korkeampi sielu eli ylempi niittä ja mies sekä ihmiseläin että 
persoonallinen järki. Kun vaimoa kehotetaan ,pelkäämään miestä”, tahdo- 
taan sanoa, ettei ylemmän minän sovi paljastaa elämän salaisuuksia per- 
soonalliselle järjelle. Ylemmän ,minän* tulee ,pelätä* persoonallisen järjen 
taitamattomuutta, koska se käyttäisi väärin, s.o. himoluonnon palvelukseen 
henkiset salaisuudet. 

Kehottaessaan miehiä ,rakastamaan vaimojaan niinkuin omia ruu- 
miitaan" tahtoo Paavali innostaa persoanallista minää etsimään sitä huu- 
maavaa tyydytyksentunnetta, minkä persoonallisen olennon vaipuminen 
korkeamman minän ,syliin* tuottaa. Paavali puhuu ,jumalan rauhasta, 
joka käy kaiken ymmärryksen yli". Hän tarkottaa näillä sanoilla juuri 
alemman minän tilapäistä yhtymistä ylempään, eli ,miehen ja vaimon 
keskinäistä rakkautta". 

Moni lukita voi väittää, että tässä annetut ,selitykset* ovat ,tekastuja”, 
ja että kirjottuja yrittää ,tehdä mustan valkeaksi" voidakseen saada tukea 
omille ,oikuilleen”. 

Tietysti on tavalliselle, kirjaimeen nojautuvalle järjelle suuri yllätys 
saada havaita iänikuisia , tosiasioita" selitettävä niin, että ne ikäänkuin lak- 
kaavat olemasta ja menettävät ulospäisen, sovinnaisen pätevyytensä. Joka 
ei semmoista tappiota voi sietää, tekee hyvin julistaessaan haaveilijoiksi ne, 
jotka tahtovat ,käydä sotaa selvää järkeä vastaan”. Jokaisen tulee pysyttää 
tajuntakeskusensa tasapainossa ymmärryksensä kanssa, ,kieltää* ja, ,hyväk- 
syä" sitä mukaa kun hän voi käsittää. 

Kirjottajan kanta on se, että koko raamattu samoin kuin muutkin ,py- 
hät kirjat" on vertauskuvakieltä. Niitä ei voitaisi kutsua pyhiksi", jos ne 
sisältäisivät jokapäiväisiä, fyysillisellä tasolla tunnettavia ,tosiasioita*. Kun 
ihmisen persoonallinen järki aavistaa jotakin , ylempää”, suurta ja salape- 
räistä, etsii se himoluonnolleen kannatusta ,pyhistä kirjoista*. Sentähden 
on n.s. kristillinen kirkko menetellyt aivan johdonmukaisesti perustaessaan 
tavallisen avioliiton ,jumalan sanaan”. Siten on se leimannut alemmat pyy- 
teet jumalallisiksi säädöksiksi, niinkuin ne tietysti ovatkin omalla alallaan. 
Mutta mistä syystä olisi jumaluuden tarvinnut sekaantua ihmisten suku- 
puolisuhteihin, koska eläinkunnalle ei ole annettu minkäänlaisia ,avioliit- 
to-ohjeita", vaikka eläimet — kuten moni ihminen mielellään sanoo — ovat 
yjärjettömiä"? Eikö päinvastoin ,järjettömille* olisi pistänyt antaa ,ohjeita* 
ja jättää ,järjelliset* oman järkensä varaan? Siinäpä on pulmallinen kysymys. 
Ihmisen tavallinen järki on sama asia kuin hänen kykynsä , jalostaa" nautin- 
nonhimo ja tehdä se , taiteelliseksi". Mutta tällainen nautinnon taiteellistut- 
taminen on juuri eristäytymistä yleiselämästä. Kaikki ,pyhät* opettajat ovat 
tietäneet, että tavallisilla järki-ihmisillä on tällainen halu, ja ovat sovittaneet 
vertauskuvakielensä sellaiseksi, että siitä voitaisiin saada tukea ja pyhitystä 
persoonalliselle nautinnonhalulle, jotta persoonallisuus nautinnosta kärsies- 
sään oppisi etsimään korkeampaa elämää, missä ei ole nautintoa eikä sen 
ypuolisoa" eli kärsimystä. 

Tietysti ihmiset etsivät onnea avioliitosta, koska sukupuolierotus fyysil- 
lisellä tasolla vastaa suuren yleiselämän kahta äärimmäisyyttä, muodotonta 
ja muodollista,ehdotonta ja ehdonalaista, muuttumatonta ja muuttuvaista, 
henkeä ja ainetta j.n.e. Mutta avioliitto ei voi tarjota kuviteltua onnea sen- 
tähden, että se itsekin on paljas onnen vertauskuva. Onnentunne on, kuten 
jo on sanottu, mahdollinen alituisessa vaihtelussa eli esteitten voittamisessa. 
Niin kauan kun onni on tavottelun esineenä, esiintyy se ainoastaan tuntee- 
na. On olemassa toinenkin tila, jota onnen tavottelun kannalta voitaisiin 
kutsua onnettomuudeksi yhtä hyvin kuin onneksi. Se on vaihtelemattomuus 
eli muuttumattomuus. 

Onnen välineet eli houkuttimet ovat ilmenneessä elämässä, etupäässä 
kolminaismaailmassa. Onnen kanta eli todellinen pohja on ilmenemättömäs- 
sä elämässä! Onneen päättyvä kehitys tapahtuu siten, että tajunnassa väikkyvä 
onnenkuva väistyy sen tavottajaa sitä mukaa kun tämä koettaa sitä lähestyä. 
Mutta kun etsimishalu kerran on herännyt, ei se lakkaa ennenkuin onni on 
saavutettu. Erotus on vaan se, että onnen ehdoton saavuttaminen tapahtuu 
siinä elämäntilassa, jossa ei ole mitään eristettyä, tavotettavaa oliota. 

Jos avioliitto todella olisi sitä, mitä se kaukaa katsoen näyttää, olevan, 
niin pysähtyisi kunkin ,onnelisen* aviopuolison kehitys. Jos puolisot voisi- 
vat , täydellisesti" tyydyttää toisiaan koko fyysillisen elämänsä ajan olisi hei- 
dän sielustaan kaikki elämänhalu hävinnyt. Mutta kuinka sellainen tyydytys 
olisi mahdollista? Kokemus osottaa, ettei ihminen voi koko ikäänsä olla täy- 
sin tyytyväinen edes johonkin alussa niin kauniiseen ja kaikin puolin hyvään 
huonekaluun, joka kumminkin on aina passiivinen omistajaansa nähden. 
Aikaa voittaen rupeaa hän huomaamaan siinä puutteellisuuksia. Hänessä 
kypsyy vähitellen päätös joko kokonaan hylätä se tai tehdä siinä korjauksia. 

Jos tuon esineen tilalle pannaan elävä, ,oman arvonsa tunteva" ihmi- 
nen, niin tulee tyytymättömyys tähän vielä pikemmin ilmi. Kun toinen puo- 
liso, vaikkapa hienostikin, ilmasee toiselle tyytymättömyystunteensa tähän, 
tuntee toinen halua puolustautua. Hän tahtoo toiselle näyttää, että tämän 
tyytymättömyysperustelut ovat väärät. Toinen koettaa uusilla perusteluilla 
puolustaa tyytymättömyystunteitaan. Epäsopu on valmis. 

Voimme jakaa kolmeen osaan ne syyt, jotka aikaa voittaen tekevät avio- 
liitto-onnen unelmat tyhjiksi. 


1. Valistustason erilaisuus. 


Usein solmivat avioliiton mies ja nainen, joitten valistustaso on hyvin eri- 
lainen. Mies on esim. saanut n.s. opillista sivistystä, vaimo ei ollenkaan. Jos 
mies tahtoo olla hyvä aviopuoliso ja perheenisä, tulee hänen niin usein kuin 
mahdollista puhua vaimonsa kanssa asioista, jotka ovat hänen aatekantansa 
mukaisia. Hän joutuu koskettelemaan historiallisia tapauksia, kielellisiä ky- 
symyksiä y.m. Kun vaimolla ei ole näistä asioista tietoa, ei hän voi ,lämmetä" 
vaan toivoo moisen puheen pian loppuvan. Hänen arvolleen on alentavaa 
ruveta oppilaan kunniotuksella kuuntelemaan miestään ja oppimaan tältä. 
Sama on laita, jos vaimo on ,viisaampi* miestään. 

Jos toisen puolison viisaus on itsenäisempää laatua, jos hän esim. on 
synnynnäinen ajattelija, tulee toinen puoliso kärsimättömäksi ja alkaa päivi- 
tellä, että on joutunut naimisiin ,höperön* ja ,haaveilijan* kanssa. 

Valistustason erilaisuutta ei aina voida välttää. ,Olosuhteet* tekevät 
usein välttämättömäksi sellaisen avioliiton, jossa jompikumpi puoliso on 
toista ,)henkisesti* edempänä. ,Oppinut* mies on esim. taloudellisesti ruti- 
köyhä. Hän ei uskalla kosia ,koulunkäynyttä* naista, sillä tällä on suurem- 
mat aineelliset vaatimukset kuin piikatytöllä”. 

2. Upporehellisyys pilaa avioliitto-onnen. 


Tämä väite tuntunee monesta oudolta, koska on totuttu edellyttämään, että 
rehellisyys päinvastoin tekee ihmisten keskiset välit hyviksi. ,Rehellisyys 
maan perii" sanoo sananlaskukin. Kyllä, mutta ei saman elämän aikana, jona 
rehellisiä ollaan. Rehellisyys takaa onnellisuuden kaukaisessa tulevaisuudes- 
sa eikä siinä elämässä, jossa sitä harjotetaan. 

Kirjottaja tuntee tapauksia, jotka osottavat, että miehen upporehellisyys 
on ,särkenyt* vaimon avioliitto-onnen ja hajottanut perheen. Mainittakoon 
tässä yksi sellainen tapaus. 

Eräs aviomies eli kaikessa sovussa vaimonsa kanssa, oikeinpa jumaloi 
tätä. He olivat kumpikin ,uusiin aattehin* taipuvaisia. Heillä oli eräs aa- 
tetuttava, hänkin aviomies. Tämä kävi usein puolisojen asunnossa keskus- 
telemassa. Eräänä iltana esitti perheenisä ,avioliiton* keskusteluaineeksi. 
Tehtiin sellainen sopimus, että jokainen saisi peittelemättä lausua vakau- 
muksensa keskusteltavana olevasta aineesta. Kaikki kolme keskusteluosa- 
kasta vakuuttivat, etteivät tekisi mitään salaisia johtopäätöksiä keskustelussa 
mahdollisesti lausuttavista viitteistä. 

Keskustelu alkoi. Perheenisä pohjusti sen tähän tapaan: 

Minusta ei ole muodollinen avioliitto luonnollinen sanan jokapäiväi- 
sessä merkityksessä. Jos se olisi luonnollinen, niin luonto katkasisi kaikki 
sukupuolen erilaisuudesta johtavat myötätunnon siteet asianomaisten puo- 
lisojen ja sivullisten väliltä niin pian kun on tapahtunut vihkimys tai jo- 
kin sellainen muodollinen teko, jonka päätyttyä puolisot uskovat kokonaan 
olevansa toistensa omat. Mitä itseeni tulee, uskallan tunnustaa, että tun- 
nen sukupuolierotuksen aiheuttamaa myötätuntoa muihinkin naisiin, jotka 
mielestäni ovat hyväsydämisiä ihmisiä, ja jotka vielä kannattavat aatteitani- 
kin. Mutta väärinkäsitysten torjumiseksi tahdon painolla huomauttaa, että 
olen erinomaisen tyytyväinen vaimooni, ja etten olleenkaan haluaisi vaihtaa 
häntä johonkin muka parempaan. Olen vaan tahtonut tehdä tämän ,tun- 
nustuksen' esiintyäkseni upporehellisenä ja osottaakseni, ettei avioliitto ole 
luonnollinen siinä merkityksessä, että esim. miehen tunne-elämä lakkaisi 
kohdistumasta muihin naisiin, vaikka hän onkin aviomies, toisin sanoen, 
että tuo tunne-elämän virta kulkisi nyt vaan nimellisen vaimon ja miehen 
välillä eikä ollenkaan voisi eksyä sivullepäin. Jos avioliitto olisi luonnollinen, 
katkeaisi sukupuolierotuksen aiheuttama tunneaisti muitten kuin puoliso- 
jen välillä, aivan samoin kuin sähkövirta katkeaa niin pian kun johtolanka 


katkastaan.* 


MITÄ MERKITSISI ”ONNELLINEN AVIOLIITTO” 61 


Tämän alustuksen aikana vaihteli vaimon kasvojen väri. Saatuaan pu- 
heenvuoron hyökkäsi hän kiivaasti miehensä esittämää kantaa vastaan. Heti 
senjälkeen muuttui puolisojen väli kylmäksi. Vaimo sanoi m.m. menevän- 
sä hirteen, jos vielä tulisi raskaaksi. Muutaman vuoden kuluttua lupasi hän 
useamman ,todistajan* kuullen tehdä ,lakon*. Kun mies tiedusteli tämän 
omituisen käytöksen syytä, selitti vaimo, ettei tahtoisi enää joutua lapsensyn- 
nytyskipujen helvettiin". Mies huomautti, ettei hän millään tavalla tahtoisi 
rääkätä vaimoaan, ja ettei koskaan vasten tämän tahtoa ollut antautunut hä- 
nen kanssaan sukupuoliyhteyteen. Hän sanoi mielellään suovansa vaimolleen 
tämän haluaman vapauden, mutta huomautti, ettei hän, ollen vasta 36 vuoden 
ikäinen, terve ihminen, voisi omasta puolestaan ruveta koko elinajaksi ,lak- 
koon". Vuosimääriksi hänkin kyllä olisi siihen suostunut. Vaimo ei puhunut 
mitään vuosimääriksi tehtävästä ,lakosta*. Hän tunnusti miehelleen täyden 
oikeuden yhtyä muihin, kunhan hän itse vaan saisi olla lakossa”. 

Vaimo muutti toiselle paikkakunnalle, syntymäseudulleen. Mies lähetti 
tietysti rahaa perheelleen ja oli vaimonsa kanssa sovinnollisessa kirjeenvaih- 
dossa niinkuin ennenkin, jolloin olosuhteet olivat vaatineet heidät tilapäi- 
sesti asumaan erillään. 

Muutaman vuoden kuluttua kyllästyi mies nuorenmiehen elämään ja 
otti emännöitsijän. Kun hän nyt oli siveellisesti erossa vaimostaan, sekaantui 
hän emännöitsijäänsä sillä seurauksella, että tämä synnytti lapsen ja parin 
vuoden kuluttua toisen. 

Nyt alkoi kiivas kirjeenvaihto nimellisten aviopuolisojen kesken. Vaimo 
torui miestään ja väitti tätä ,uskottomaksi*. Mies puolestaan selitti, ettei 
mitään ,uskottomuutta* ollut tapahtunut, koska vaimo oli tahtonut tehdä 
ylakon" ja myöntänyt miehelleen oikeuden yhtyä johonkin muuhun naiseen. 

Vasta nyt vaimo tunnusti, mikä oli ollut hänen ,lakkonsa* syynä. Se oli 
ollut se alumpana mainittu miehen ,tunnustus%, ettei avioliitto ole luonnol- 
linen tavallisessa merkityksessä. Vaimo oli itsekseen arvellut, että mies salaa 
silmäilisikin muita naisia, koska noin puhui, 

Noin vaikutti upporehellisyys näitten puolisojen kesken. Jos mies olisi 
ollut teeskentelijä, olisi hänen ollut varsin helppo vakuuttaa, ettei hän enää 
tuntenut vähintäkään vetäytymystä muihin naisiin senjälkeen kun hänel- 
lä oli ,rakastettava", oma vaimo. Epäilemättä useimmat miehet käyttävät 
sellaista kieroutta ja pysyvät sen turvissa hyvien ja uskollisten aviomiesten 
ykirjoissa”. 

Mutta mainituista , lakkorettelöistä* on tällä aviomiehellä ollut se suuri 
aatteellinen hyöty, että hän jo vuosia sitten on itsekin ollut sukupuoliyhteys- 

lakossa ja aikoo omasta puolestaan siinä edelleen pysyä. Lemmentarve on 
muuttunut voitetuksi kannaksi sentähden, että hän on saanut kärsiä monel- 
laista mielipahaa sukupuoliasiain tähden. 


3. Miehet eivät tavallisesti ,tyydy" omaan vaimoonsa. 


Erittäinkin nimellisesti elinaikaisessa avioliitossa on tarjona se ,vaara”, 
että mies rupeaa ,pitämään muita”. N.s. yleinen mielipide puhuu tällaisista 
asioista kuiskaten. Vasta sitten kun , todistettavasti" on tapahtunut n.s. avio- 
rikos, voidaan , syyllinen" tavalla tai toisella rangasta. 

yMuitten pitäminen" aviomiesten puolelta on paljoa yleisempää kuin 
asiasta julkisesti puhutaan. , Vallassaolijat* koettavat kaikin mokomin julki- 
suudessa suojella sitä sukupuolimoraalia, jonka mukaan ,muitten pitäminen" 
on kovin alentavaa ja epäsiveellistä. Mutta jota ylhäisempi on ,virkamies', 
sitä ovelampi on hän ,pitämään muita". Olisipa hauskaa saada tilasto esim. 
niistä naimisissa olevista tuomareista, lääkäreistä, papeista y.m. virkaherrois- 
ta, jotka ,pitävät muita”. Se tilasto epäilemättä näyttäisi, että tällaisten her- 
rojen valtaava enemmistö on syypää tuohon ,syntiin". ,Rahvaanmiehet* taas 
ovat verrattain , viattomia" näissä asioissa. 

Mikä on se avioliiton ,kirous", joka houkuttelee miehiä tällaiseen ,pa- 
heeseen"? Eikö heillä ole kyllin ,nauttimista* omista vaimoistaan? 

Kirjottaja kysyi kerran eräältä järkevältä ,rahvaan mieheltä”, miksi nai- 
misissa olevat miehet hakevat sukupuoliviehätystä ,sivultapäin*. Mies vas- 
tasi: ,Utelijaisuudesta. Tekee mieli koettaa, millaiselta vieras maistuu.* Kun 
kirjottaja huomautti sananlaskusta, joka sanoo, että vesi on veneen kum- 
mallakin puolella samallaista, selitti mies: ,Siltä on näyttävänään, mutta se 
sananlasku ei pidä paikkaansa muittenpitämishaluun nähden. Asia on näet 
se, että vettä on lupa maistaa veneen kummaltakin puolelta tietääkseen sen 
olevan samallaista. Mutta kuinka voi tietää, että toinen nainen on samal- 
lainen kuin toinenkin, jos ei itse koeta? Kuka siinä suhteessa uskoisi toisen 
puhetta? 

Miehet ovat yksikseen jätettyinä halukkaita ,maistamaan sivultapäin”. 
jonkinmoisen persoonattoman moraalin painostamina he vaan julkisuudes- 
sa esiintyvät niinkuin tuollainen ,maistaminen" olisi ,kunnialliselle* mie- 
helle sopimatonta ja alentavaa. 

Juuri se hävettävä tosiasia, että niin kauniilta näyttävä ,kristillinen avio- 
liitto" kaikessa salaisuudessaan on valvontaa vailla oleva, laillistettu haureus- 

laitos ja ulospäin tilivapaa paritteluyhtiö se tosiasia on avioliittolaitoksen 
turmio. Tuntuu kummeksittavatta, kuinka niin kehuttu , terve järki" voi pitää 
pelkästään intohimojen tyydytystä tarkottavaa sukupuoliyhteyttä luvallisena 
n.s. avioliitossa ja kumminkin leimata himojentyydytyshalun rikoksellisek- 
si tuon laillisen ,yhtiön* ulkopuolella. Jos himolle kerran annetaan ,vapaat 
kädet* avioliitossa, niin mikä maallinen tai taivaallinen voima estäisi himon 
näyttävän olemassaoloaan yleensä siinä, missä on tilaisuus sitä tyydyttää? 

,Ei saa koskea toisen omaan", huomautetaan äkäisesti. Mutta , toisen 
oma" on käsite, jota kunniotetaan ainoastaan paperilla eikä käytännössä. 
y Sivistynyt" maailma ei ollenkaan kammo ,toisen omaan" koskemista vaan 
elää alituisessa ,spekulatsiossa* päästäkseen siihen käsiksi tavalla, jota ku- 
teitaan ,lailliseksi*. Kuinka voisi ajatella, etteivät ihmiset, jotka eivät häikäi- 
le kutsua ,omakseen* maankamaraa, metsiä ja vesiä, tunnustaisivat ,toisen 
omaksi" elävän ihmisen, jolta saavat nimenomaisen suostumuksen suku- 
puoliyhteyteen? Tuollainen omistusoikeus on ,pyhää" ainoastaan paperilla 
ja juhlapuheissa. 

Joka nautintoa hakee, se hakee sitä kaikkialta. Joka ei sitä hae, se ei siitä 
huoli missään. Aviomies, joka mielellään parittelee vaimonsa kanssa het- 
kelliseksi nautinnokseen, vie tuon nautinonhakemishimon mukanaan kaik- 
kialle, mihin hän joutuu. Kun nautinnonhakeminen on ainoa silmämäärä, 
niin vähemmänkin tilaisuuden tarjoutuessa myös nautitaan. 

yKristillinen kirkko* kun siksi läheisessä liitossa ,maallisen* omistus- ja 
nautinnonhalun kanssa, ettei se hiisku sanaakaan avioliitossa tapahtuvista 
sukupuolihimomässäyksistä. Mutta nämä asiat tunnetaan kirkon peittele- 
mis- ja kaunistelukeinoista huolimatta siksi hyvin, että ne voidaan vetää 
arvostelevan järjen ,tuomioistuimen" eteen. 

Sanotaan, että ,tuli on hyvä palvelija mutta huono isäntä”. Pannaan nyt 
tulen sijalle sukupuolihimo ja sanotaan: *Sukupuolihimo on hyvä palveli- 
ja mutta huono isäntä." Koko sivistynyt maailma leikkii sukupuolihimon 
kanssa. Hyvät kunnianarat ihmiset, jotka mielellään esiintyvät itsensä hoi- 
tajina ulospäin, ovat sukupuolihimon orjia. , Raittiusväki" puhuu ,kuningas 
alkoholista* mutta ei sanaakaan ,tyranni sukupuolihimosta”. Jälkimmäinen 
on kumminkin paljoa tuhoisampi pahe kuin alkoholinnauttimishalu. Mutta 
aivan kuin yhteisestä sopimuksesta ovat kaikenmoiset ,edistysseurat" vaiti 
sukupuolihimohirviön olemassaolosta. 

Sukupuolihimo on pahempaa kuin mikään alkoholi- juopottelu. ,Rait- 
tiusväki" pitää varsin ,luonnollisena* että henkilö, joka kotonaan on tottu- 
nut juopottelemaan, joskus menee kapakkaankin ryypiskelemään tai juopuu 

kylässä, kun hänelle , tarjotaan". Miksi ei sitten kunniallinen aviomies, joka 
kotonaan juopottelee sukupuolihimon tyydytyksellä, ,kylässäkin* olisi tai- 
puisa ,hakemaan samaa lystiä"? 

Milloin syntyy ihmisten kesken sellainen sukupuolihimoraittius, mikä 
vallitsee ,järjettömien* eläinten yhdyskunnissa? 

Voi olla, ja suotavaa olisi, että nykyään jo olisi sellaisia poikkeusavio- 
liittoja, joissa puolisot ilolla palvelevat toisiaan, ja joissa sukupuoliyhteys 
tapahtuu tietoisesti siinä tarkoituksessa, että jälleensyntyvä henki saisi fyy- 
sillisen ruumiin. Sellaisia avioliittoja voisi kutsua onnellisiksi aivan toisessa 
merkityksessä kuin tavallisia. Mutta ne lienevät niin harvinaisia, etteivät ol- 
lenkaan tule ,suuren yleisön" tietoon, sen yleisön, joka ainoastaan pettyäk- 
seen hakee onnea tavallisesta laillistetusta paritteluyhtiöstä. 

Vaimotkaan eivät yleensä ole niin viattomia, että ,tyytyisivät" omiin 
miehiinsä. Päinvastoin on kaikissa n.s. kansankerroksissa vaimoja, jotka 
hakevat sivullista lempeä. Täytyyhän naisissakin olla yksilöitä, jotka ovat 
vaikansa lapsia" lemmenesineen vaihtamishaluun nähden. Sivuutamme ko- 
konaan ne naiset, jotka monenmoisista syistä ovat joutuneet ansatsemaan 
rahaa ruumiinsa myymisellä, koska eivät he oikeastaan lemmi ketään mo- 
nista ,kauppatuttavistaan". Mutta ,omaansa tyytyminen" on vaimojen kes- 
kuudessa sittenkin verrattomasti yleisempää kuin miesten. Miehen paritte- 
luhimo kuuluu aivan eri ,luokkaan* kuin naisen. Ulos pyrkivän siemenen 
tuhlaamishalu kasvaa sitä mukaa kun sitä saadaan tuhlata. Kaikenmoinen 
toiminta pyrkii laajenemaan. 

Kun ihmisten sukupuoliyhteys ainakin osaksi on siirtynyt tietoisen toi- 
minnan alalle, hallitsee sitä n.s. mielikuvitus. Kertyvä siemen pyrkii luo- 
maan alitajunnassa mielikuvia. Mies kuvittelee olevansa sukupuoliyhteydes- 
sä naisen kanssa, olkoon tämä hänen ,oma”" vaimonsa tai joku muu. Juuri 
tämä mielikuvitus, jota korkeamman sielunelämän kannalta hyvin voisi kut- 
sua ,sairaalloiseksi*, on miesten ,pahana henkenä" ajamassa heitä etsimään 
j,muittenpitämistilaisuuksia*. Mielikuvitus ei tunne mitään ,omaisuuden 
lakia". Se tahtoo vaan kiteytyä alemman aineen muodoiksi milloin ja missä 
tilaisuus tarjoutuu. Eihän nälkäinen välitä siitä, missä huoneessa, miltä pöy- 
dältä ja kenen nimellisesti omistamaa ruokaa hän saa syödä. Pääasia on, että 
hän saa syödä. 

Nykyajan tavallinen aviomies on sukupuolihimoa koskevien mieliku- 
viensa tahdoton orja. Mielikuvat ajavat häntä sukupuoliyhteyteen vaimonsa 
kanssa. Mutta kirkollinen , yleinen mielipide* näkyy lähtevän siitä edelly- 
tyksestä, että tällaisilla mielikuvilla ladattu aviomies voi ja että hänen tulee 

kohottautua noitten kuviensa herraksi muualla kuin vaimonsa ääressä koto- 
na ollessaan. Täällä saa hän olla mielikuviensa orja. 

Kuinka nyt olisi mahdollista, että hyvä aviomies, jota sukupuolihimo- 
mielikuvat ajavat parittelemaan vaimonsa kanssa pari, kolme, jopa kuusi, 
seitsemän kertaa tai ehkä useamminkin viikossa, kuinka sellaisen miehen 
olisi mahdollista hallita ja pitää kurissa näitä mielikuvia hänen ollessaan 
muitten naisten lähellä? Jompikumpi kahdesta vaihtoehdosta on välttämä- 
tön: joko hän on kaikkialla mielikuviensa nöyrä orja tai kaikkialla niitten 
hallitsija ja kurissapitäjä. Mutta jälkimmäisessä tapauksessa ei hän ,ahdista* 
vaimoaankaan. Edellisessä ,ahdistaa* hän mieleisiään naisia kaikkialla. 

Kuinka avioliitto voisi olla ,onnellinen*, kun enimmät aviomiehet ovat 
tällaisia himojensa orjia? Vaimo ei voi sallia miehensä ,pitävän muita”, kos- 
ka mies on hänen yksityistä omaisuuttaan. Mutta yhtäkaikki pyrkivät tu- 
hannet naiset ,omistamaan”* jonkun miehen saadakseen elää tämän kanssa 
yonnellisessa”" avioliitossa! 

Kun he ovat huomanneet pettyneensä ja uskovat mahdollisesti salai- 
suutensa muutamille kanssasisarilleen, eivät nämä usko miehistä sellaista 
pahaa vaan rientävät avioliittoon. ,Ei ainakaan minun Kalleni voisi olla mi- 
nulle uskoton", vakuuttaa Anna. Mutta kun Annan vuoro on tullut huomata 
pettymyksensä ja hän uskoo surullisen salaisuutensa Liisalle, sanoo tämä: 
,Ei minun Mattini ainakaan voisi olla minulle uskoton." 

Tätä menoa, vuoroin paremman onnen tavottelemista kuin muilla, vuo- 
roin pettymystä jatkuu niin kauan kun mies ylimalkaan saa ,kosia* naisia ja 
itse avioliitossa astua ensi askelen sukupuoliyhteyttä kohti. Avioliitot ovat 
säännöllisesti ,onnettomia" tällaisen elämän kestäessä. 

Jos tavallinen avioliitto voisi olla onnellinen, eivät puolisot koskaan 
saisi kyllästyä toisiinsa. Heidän tulisi ,pitää" toisistaan yhtäläisesti kuin 
ykosima-aikana". Kummankin puolison olisi alituisesti elettävä siinä va- 
kaumuksessa, että hänen tahtonsa on määräävä ja makunsa parempi kuin 
toisen. Vaimon tulisi joko antaa täysi tunnustuksensa miehen ,muittenpitä- 
mishalulle* tai mielien tulisi osata peittää vaimonsa silmät niin, ettei tämä 
koskaan epäilisi häntä sellaisesta pahasta. 

Köyhyys ei saisi aiheuttaa alakuloisuutta. Vilun, nälän ja kaikenmoisen 
puutteen tulisi tehdä puolisojen keskinäinen ,rakkaus* vaan tulisemmak- 
si. Rikkaus ei saisi saisi itaruutena eikä tuhlaavaisuutena häiritä puolisojen 
mielialan tasapainoa. Vaimon, olisi iloittava, kun mies pelihelveteissä, kapa- 
koissa ja porttoloissa tuhlaa varoja. Miehen olisi hyväiltävä vaimoaan sitä 
ytulisemmin”, jota enemmän tämä käyttää varoja muotihulluuteensa. Köy- 

hien lapset eivät saisi itkeä nälässä ja vilussa eivätkä siten häiritä perheon- 
nea. Rikasten lapset eivät saisi antautua köyhälistön lapsien kanssa min- 
käänlaisiin tekemisiin, jotka alentaisivat perheen ,arvoa". Kouluissa pitäisi 
edellisten olla köyhien lapsia etevämpiä j.n.e. 

Jos vaimo ei voi sallia ,muitten* hyväilevän hänen miestään eikä päin- 
vastoin, niin on puolisojen sellaisessa tapauksessa joko erottava toisistaan tai 
oltava alituisessa riidassa keskenään. 

On sananlasku, joka sanoo aviovaimon tehtävistä: Jos sinulla on paha 
mies, niin puhkase hänen molemmat silmänsä, jos hyvä, niin puhkase vaan 
toinen.* Mitä moisella ,silmäinpuhkasemisella* tahdotaan sanoa? Sitä 
käytännöllisen elämän vahvistamaa kokemusta, ettei aviopuolisojen sovi ai- 
nakaan ,pikkuasioissa* olla upporehellisiä toisilleen, jos mielivät säilyttää 
jonkinmoisen keskinäisen sovun. Eipä siis näy olevan niin hyvää aviomiestä, 
jolle vaimo voisi esiintyä aivan yhtä rehellisenä kuin omalle itselleen. 

Se vaimon velvollisuus, että hänen on puhkastava miehensä joko mo- 
lemmat tai vaan toinen silmä, koskenee , pieniä" taloudellisia ,salaisuuksia*, 
jotka ovat yhteisiä hänelle ja naapurivaimoille. Mikään ei tietysti estä so- 
vittamasta tuota silmäinpuhkasemisvelvollisuutta myös lemmenasioihin. 
Jos vaimo mielistelee jotakin muuta miestä, tulee hänen tietysti ,puhkas- 
ta* ,oman* miehensä silmä tai silmät, riippuen siitä, onko tämä ,hyvä” vai 
paha". Useimmat aviomiehet lienevät ,pahoja* silloin kun huomaavat tai 
edes epäilevät vaimonsa pitävän läheistä ,kanssakäymistä" muitten miesten 
kanssa, tapahtukoon läheinen seurustelu vaikkapa ,jumalisuuden* varjossa. 
Yhtä ,pahoja* ovat vaimot, miehilleen samasta syystä. 

Ainoastaan sellainen avioliitto, jossa ei mainitunlaisia epäkohtia, joko 
ytodellisia" tai ,oletettuja”, ollenkaan esiinny, on ,onnellinen* tavallisessa, it- 
sekkäisyys ja omistusoikeutta suojelevassa merkityksessä. Missä on sellainen 
avioliittoesimerkki? Kirjottaja lupaa 10 kappaletta tätä kirjaa niille aviopuo- 
lisoille, jotka vähintäin 10 vuotta avioliitossa oltuaan yhdessä vakuuttavat 
hänelle, ettei heidän avioliitossaan ole esiintynyt ainoatakaan mainitunlaista 
epäkohtaa, joten heidän yhdyselämänsä siis on ,täysin onnellinen". Ei ole 
otaksuttavaa, että jotkut aviopuolisot pitäisivät noin pientä aineellista ,lah- 
jaa" siksi houkuttelevana, että he sen toivossa tahtoisivat valehdella. Jos he 
taas valehtelevat, tekevät he ,syntiä* omaan laskuunsa. 

, Onnellinen" avioliitto ei ole mahdollinen fyysillisellä tasolla. Sellaisen 
onnen" ihanne on kangastusta elämän korkeammilta tasoilta, aavistusta 
siitä kaikelle ymmärrykselle käsittämättömästä olemistilasta, jossa ,aine” ja 
»henki* sulaavat toisiinsa. 

Johdonmukaisuutta etsivä ihminen ei voi olla tuntematta tuskallista painos- 
tusta saadessaan kuulla, väitettävän ja tehtävän sellaisia eleitä, että sukupuoli- 
asian ikäänkuin jostakin yhteisestä, salaisesta sopimuksesta tulee olla ja pysyä 
varkaluontoisina”. Koska kaikissa ,arkaluontoisissa" asioissa välttämättä piilee 
jotakin kätkettyä ,pahaa”, tuntuu sellainen velvotus, että asia, joka on ulospäin 
pidettävä ,arkaluontoisena", on upporehellisyyteen mieltyneestä ihmisestä 
jokseenkin samanarvoista kuin maanpetosvehkeily hallitusviranomaisista. 

Ihmistä, joka on moraalisesti ,valonarka", pidetään huonona ja vältettä- 
vänä olentona. Jos joku asia tai aate ,itsessään* on ,valonarka”, täytyy tuota 
arkuutta välttämättä etsiä asian tai aatteen kannattajista. Heissä täytyy olla 
jotakin ,mustaa”, jotakin, joka ,ei ole paikallaan”. 

Ajatellaan vaan sellaista tapausta, että upporehellinen, terve mies tilai- 
suuden tarjoutuessa tunnustaa olleensa niin ja niin monta vuotta ehdottomas- 
ti pidättäytyneenä kaikesta sukupuoliyhteydestä. Useimmat niistä henkilöistä, 
jotka tuon tunnustuksen kuulevat, virnistelevät ja hymyilevät ivallisesti. Joku 
yrohkeampi* joukosta huomauttaa: ,Sellaista puhetta ei kukaan usko.* 

Mitä moinen huomautus vaikuttaa henkilöön, joka ei koskaan valehtele 
s.o. puhu asiaa ulospäin toisin kuin hän sen tietää? Tuota vaikutusta ei voi 
sanoin kuvata. Kun upporehellistä ihmistä ,päin silmiä" sanotaan valehte- 
lijaksi, niin tekee hänen mieli joko suuttua tai surkutella yleiseksi tullutta 
epärehellisyyttä. 

Missä ja milloin todella on pidetty sellainen ,kongressi", jossa on pää- 
tetty, että sukupuolisuhteita koskevissa asioissa välttämättä on valehdeltava 
ulospäin? Jos sitä ei ole missään pidetty vaan jos ,yleinen mielipide" sitten- 
kin sitä , vaatii”, niin täytyy sellaisella ,vaatimuksella* olla salaiset syyt, jolta 
itsetietoinen ajattelija ei voi olla tutkimatta. 

Kirjottaja — vaikka on ,naineen mielien kirjoissa* — on elänyt ,seli- 
batissa* moniaita vuosia. Kun hiin on asiasta puhunut tuttavilleen, on moni 
ihan rehellisenä ja ,totuudenrakkaana" pidetty, vaimokin nauraen sanonut: 
» Kuka teitä uskoo?" 

y Milloin ja missä olette päässyt valheitani jäljille", on kirjottaja kysynyt. 

yEn missään”, on vaimo vastannut. ,Eri väitä teitä valehtelijaksi vaan 
sanon, ettei kukaan usko teidän tässä asiassa totta puhuvan.* 

Siitä omituisesta kohtelusta, mitä ihan yleisesti osotetaan henkilöille, 
jotka siivoa kieltä käyttäen esiintyvät rehellisinä sukupuoliasioissa ja arvos- 
televat niitä tutkivan järjen valossa, täytyy tehdä jonkinmoinen johtopäätös. 
Ja mikä se olisi? Välttämättä se, että ihmiset yleisesti tuntevat olevansa syy- 
päitä johonkin velttouteen, huolimattomuuteen, likaisuuteen ja rikokselli- 
suuteen sukupuoliasiat alalla. Koska näistä asioista puhuttaessa joko käyte- 
tään pöyristyttävän törkeätä kieltä tai katsotaan niistä siivosti ja järkevästi 
puhuminenkin epähienoksi, niin on selvää, että ihmiset yleensä tuntevat 
olevansa rikostovereita niissä, sillä ainoastaan salassa pidettävän rikoksen 
paljastamisyritys on ,arkaluontoinen" asia. 

Nykyajan sivistyskansain sukupuolielämä onkin loppumaton rikosten 
ketju ja likaisuudeltaan sellainen ,Auglaksen talli", jota ei millään ulkopuoli- 
silla parannuskeinoilla voida puhdistaa. Koko vika on siinä, että sukupuoliyh- 
teyttä pidetään pelkkänä nautinto- ja huvittelukeinona, Muuten niin hyvänä 
oppaana pidettyä , tervettä järkeä" ei ollenkaan päästetä arvostelemaan moista 
yhuvitusta,* Miksi ei niin tehdä? Epäilemättä Sentähden, että n.s. terveeltä 
järjeltä odotetaan ratkasevaa sanaa kaikissa kysymyksissä aikana, jona ei kor- 
keampaa opasta yleisemmin vielä tunneta. Juopottelijaa ja mässäriä ei pidetä 
tervejärkisenä ihmisenä eikä sellainen himojensa orja voikaan olla mikään it- 
senäinen ajattelija. Vielä vähemmin voivat sukupuoli-irstailu ja ,terve järki" 
sopia yhteen. Nykyään on niin vähä itsenäisiä, auktoriteettia tarvitsemattomia 
ajattelijoita Sentähden, että sukupuoli-irstailu on kansallispahe. 

Kyllä monenmoiset ,edistysmieliset* tunnustavat tällaisen paheen ole- 
massaolon ja ovat taistelevinaan sitä vastaankin, mutta he menettelevät suh- 
teellisesti samalla tavalla kuin nykyajan ammattilääkärit, jotka rohtomyr- 
kyillä koettavat parantaa tauteja, s.o. ,puhdistaa* verta. 

» Valkonauha" y.m. ,siveellisyysyhdistykset" ovat kovassa puuhassa ,epä- 
siveellisyyttä" vastaan, mutta jättävät itse paheen pesän aivan kajoomatta. 
Vieläpä ne kehottavat ihmisiä sukupuoli-irstailun varsinaiseen pesään, jot- 
ta tuo irstailu muka lakkaisi! , Avioliittohan" on kaikkien nykyajan siveys- 
sankarien suussa se muka tepsivä rohto, jota käyttämällä ,epäsiveellisyys* 
poistetaan, vaikka tuo laitos luonnostaan on ikivanha sukupuoli- irstailun 
pesä, jonka ,pyhyyden* puolesta kirkko on kiivaillut ja edelleen kiivailee. 
nAvioliitto* on , terveen järjenkin* kannalta katsottuna kamala laitos, koska 
sukupuoli-irstaisuus ,ihmiskunnan pimittäjä ja raaistuttaja” saa sen turvissa 

rehottaa kaikessa rauhassa. Ei perhettä suotta ole sanottu valtion pienois- 
kuvaksi eli pikkuvaltioksi. Sekä perheellä että valtiolla on samanluontoinen 
yitsenäisyys". Ei kukaan riennä sukupuoli-irstailusta kärsivän naisen avuksi, 
kun hän ,laillisesti* on jonkun miehen ,oma". Kuka tahtoisi ja voisi sekaan- 
tua toisen perheen asioihin? Ei mikään toinen valtio riennä sorrettujen 
avuksi, kun valtion hallitus harjottaa sortoa. Takavuosina kertoivat sanoma- 
lehdet turkkilaisten pöyristyttävistä, Armeeniassa harjottamista veritöistä. 
Yksityiset ,ihmisystävät* lausuivat kovia sanoja Turkin hallitukselle. Mut- 
ta nämä sanat olivat ,sääsken ääntä”, joka ei kuulunut kauas. Mikään muu 
valtio ei rientänyt auttamaan sorrettuja. Armeenialaisten teurastus kuului 
Turkin , sisäisiin asioihin", joihin ei mikään muu hallitus tahtonut kajota. 

Nykyaikainen avioliitto on sellainen pieni ,itsenäinen valtio", jonka ,si- 
säisiin asioihin" eivät ulkopuoliset tahdo kajota, kunhan ei vaan ,todisteta* 
jatkuvasti tapahtuvan muullaista ruumiinrääkkäystä kuin se, minkä hurja 
sukupuoli-irstaisuus saa aikaan. Viimeksimainittu taas katsotaan ,kuuluvan* 
avioliiton olemukseen. Jos vaimo valittaa sivullisille aviomiehensä liiallista 
hekumaa, niin lohdutetaan häntä useimmiten näin: ,Olisihan teidän pitänyt 
tietää miehen tarpeet jo ennen avioliittoon menoa. Miksi rupesitte vaimoksi?" 
Ja tällaiset ,tarpeessa olevat* miehet ovat usein ,hyviä kristittyjä, sielunpaime- 
nia", nuorison kasvattajia ja ties mitä merkityksellisiä henkilöitä! 

Mistä ja miten olisi nuoren naisen saatava tietää miesten mokomat 
ytarpeet"? Jos hän uskaltaa ,avio- väeltä* kysyä, kuinka siinä ,pyhässä avio- 
liitossa" eletään, niin hänelle vastataan usein: ,Sittenpä tiedät, kun siihen 
joudut.* Jotkut ,opetushenkiset* sanovat: Avioliiton on jumala asettanut ih- 
missuvun voimassapitämiseksi.* Mutta tuohon ,liittoon* mennyt, ajattele- 
maan taipuisa nainen joutuu ,päästä pyörälle". Kun hän on saanut tehdä sen 
tärkeän havainnon, että on tullut raskaaksi, niin hän voi todellakin uskoa, 
että tämän ,liiton* tarkotuksena on ihmissuvun voimassapitäminen, kuten 
ykokeneet* hänelle ennen selittivät. Mutta mitä tämä on? Vaikka aviomies 
tietää vaimonsa raskaaksi, tahtoo hän vielä jatkaa sitä työtä, jonka tulokse- 
na ihmissuku. muka pysyy voimassa. Katkeruudekseen huomaa vaimo, että 
hänet on julmasti petetty. Oltuaan kymmenkunta vuotta tässä merkillisessä 
liitossa tietää hän omasta surullisesta kokemuksestaan, että avioliiton pää- 
tarkotus on turvata siemenentuhlaushaluisille miehille ,laillinen* oikeus he- 
kumoida ja mässätä mielensä mukaan, ja että se ulospäin lausuttu tarkotus 
eli ihmissuvun voimassapitäminen on ,sattuman" ja ,vahingon" asia, jonka 
edistämiseksi hyvä aviomies tuskin uhraa 0,01 prosenttia tuhlatusta siemen- 
määrästään. 

Luulisi tuon pahasti pettyneen naisen nyt uskaltavan puhua suoraa 
kieltä ja sanovan, miksi hänen oma kokemuksensa tunnustaa avioliiton 
tarkotuksen. Mutta häneenkin on ,tarttunut* se merkillinen kääntelemis- 
ja vääntelemishalu, joka on ,sivistyneelle maailmalle* ominainen. Hänet- 
kin on nyt saatu uskomaan, että suunnattomat siemenvarat on tuhlattava 
tuossa , liitossa", vaikka hänelle on voitu oikein ,tieteellisesti todistaa”, 
että tarvitaan äärettömän pieni, paljaalle silmälle näkymätön hiukkanen 
miehen siementä hedelmöittämään naisen munasolun eli ,luomaan* si- 
kiönaiheen, ja että tuollainen ,luomistyö* tapahtuu yhdessä ainoassa su- 
kupuoliyhteydessä. 

Mainitunlaisesta kokeneesta naisesta on aivan kuin taikavoiman avulla 
saatu yksi jäsen lisää siihen suureen joukkoon, joka väittää sukupuoliasioita 
varkaluontoisiksi*. Hän on avioliittoon mennessään yhtynyt rikoksellisten 
koplaan ja kannattaa siis ulospäisessä esiintymisessään tuon joukkorikoksen 
luomaa moraalia, joka ei siedä ,valoa* eikä järkevää arvostelua. 

Kun Helsingissä joku aika sitten ,istuttiin* erästä kokousta, jossa oli 
määrä pohtia tuota iänikuista ,siveellisyyskysymystä", arveli kysymyksen 
pohjustaja, eräs sosialidemokraattiseen puolueeseen kuuluva nainen, että 
erittäinkin miesten sukupuolikiihkon valtaavana työntekijänä olisi muka se 
seikka, että sukupuoliasioita koetetaan selitellä metafyysilliseltä näkökan- 
nalta. Tuo arvelu perustui nähtävästi siihen tarpeeseen, että materialisen 
enemmistön toimeenpanemassa kokouksessa olisi annettava isku ,metafyy- 
silliselle humpuukille*. Asianlaita on kumminkin ihan päinvastainen. ,Me- 
tafysiikka* (kreikkalainen ,meta ta fysika”) merkitsee ,fyysillisen tuonpuo- 
linen". Kaikki asiat, joita ei voida ,selittää* suurennuslasia, leikkausveistä ja 
sulatuspannua käyttäen, kuuluvat metafysiikan alaan. Koko suuri ,aatteitten 
maailma" on ilmeistä metafysiikkaa. 

Sukupuoliasioita voidaan arvostella ainoastaan ,aatteitten valossa”. 
Suurennuslasia ja leikkausveistä käyttämällä voidaan vaan tutkia fyysillisiä 
sukupuolielimiä. Jota enemmän aatteilla ,valastaan* sukupuoliasioita, sitä 
vähemmäksi tulee sukupuolikiihko. Aatteet näet kuuluvat ajatusmaailman 
ainejärjestöön. Sukupuolikiihko taas kuuluu astraaliseen eli himoluontoon. 
Tämä helpottuu ja menettää hallitsevan voimansa ajatuksen ,valonsäteit- 
ten* siihen sattuessa aivan samoin kuin aamu- usva häviää auringonsäteit- 
ten kosketuksesta. 

Astraaliset himot ovat valonarkoja. Jota enemmän niitä pidetään aja- 
tuksen ,valon* vaikutuksen alaisina, sitä enemmän ne vaalenevat, kunnes 
viimein kuihtuvat ja, ,häviävät* himoluonnon ainejoukkoon. 

Sukupuoliasiain ,arkaluontoisuus* johtuu siis siitä tosiasiasta, että ,si- 
vistynyt maailma” on alistanut fyysilliset sukupuolielimensä astraalisten hi- 
mojen tyydytysvälineiksi. Itse siitosteko ei ole vähimmässäkään määrässä 
yarkaluontoinen*, mutta kun se vedetään himohekuman peitteeksi, astuu 
pimeydessä hiiviskelevä arkuus sukupuoliasiain moraalin johtajaksi. 

Verrataanpa esimerkin vuoksi toisiinsa kahta seuraavaa tunnelmaa. Vii- 
saustieteen professori seisoo vakavan ja juhlallisen näköisenä luennoimassa 
ajatustyön merkityksestä juhlapukuiselle yleisölle. Kuulijat unohtavat het- 
keksi fyysillisen ympäristönsä, ja heidän tajuntansa kohoaa ajatusmaailman 
valoisille ylängöille. Mutta kuulijain joukossa on professorin vaimo. Hänen 
kasvoneleensä osottavat, ettei hän ole jaksanut seurata muita kuulijoita aja- 
tusmaailmaan. Hän luo mieheensä halveksimista osottavia katseita. Viime 
yönä oli hän näet miehensä sukupuoli-irstailun marttyyrina eikä tietysti voi 
pitää tuota miestä yhtä hienona ja ylevänä kuin muut kuulijat. Professorin- 
kin kasvoista välähtää tavallisen arki-ihmisen tunteen sävy niin pian kun 
hän luo katseen omaan vaimoonsa. Tämä professori on näet niitä ,oppinei- 
ta", jotka läksynluvusta ovat ammentaneet viisautensa. 

Mutta otaksutaan, että professori ja hänen nimellinen vaimonsa elä- 
vät sellaisessa, nykyään kenties äärettömän harvinaisessa liitossa, että su- 
kupuoliyhteys tapahtuu ainoastaan naisen alotteesta siinä nimenomaisessa 
tarkotuksessa, että tämä pääsee äidintilaan. Otaksutaan, että luennoitsija ja 
kuulijana istuva ,vaimo* edellisenä yönä monesta vuodesta ovat olleet suku- 
puoliyhteydessä ja siittäneet lapsen. Mainitunlaista kaihtelemista ja halvek- 
simisen eleitä ei ollenkaan huomata heidän kasvoissaan. Päinvastoin loistaa 
niistä enkelimäinen viattomuus ja pyhyys. Niistä kuvastuu se riemu, jota ta- 
junta tuntee toteltuaan korkeammasta elämänjärjestöstä tullutta kehotusta. 

Sukupuoliasiain metafyysillinen tutkimus paljastaa sen kammottavan 
tosiasian, että n.s. himoelementtaalit keräytyvät suurissa joukoissa viettä- 
mään hurjaa riemujuhlaa siinä, missä sukupuoliyhteyttä harjotetaan pel- 
kästään himon tyydyttämiseksi. Nämä olennot ovat jonkinmoisia ,näky- 
mättömän maailman" eri ainejärjestöjen molekyylejä eli atomiyhdistelmiä. 
Himoelementtaalit ovat kovin ,valonarkoja" ja voivat sitä paremmin, jota 
suuremmassa salaisuudessa himontyydytys tapahtuu. Nämä pikkuolennot 
ovat läsnäolollaan innostamassa kahta lemmiskelijää, jotka , tulisesti" halaa- 
vat toisiaan. Niitten innostus nousee huippuunsa, kun ne saavat halailijat su- 
kupuolinautinnon pyörteihin. Se puheenparsi, että muka ,rakkaus on sokea 
ja kuuro", todistaa, että vaistomaisesti tunnetaan tuollaisten himo-olentojen 
läsnäolo silloin kun kaksi erisukupuolista henkilöä huvin vuoksi antautuu 


72 


hyväilyyn, joka päättyy paritteluun. Niin kauas on ,yleinen moraali* eksynyt 
korkeammasta elämänymmärryksestä, että tuollaisen kiihkon tuntemista 
nimitetään ,rakkaudeksi”! 

Nuorisollekin opetetaan ,aviovuoteen saastattomana pitämistä" sellai- 
sena kahden eri sukupuolien keskinäisenä himoliittona, että ,saastuttamat- 
tomuus* muka on sama kuin kahden ,toisiinsa tyytyminen" ja sivullisten 
loitolla pitäminen. , Aviovuode", josta uudessa testamentissa puhutaan, ku- 
vaa mietiskelevän, yksilöllisen, persoonaan sidotun sielun suloista niin sa- 
noaksemme uinumista ylemmän minänsä , sylissä" eikä sillä ole vähintäkään 
tekemistä sen vuoteen kanssa, joka on ,pyhitetty" sukupuolihimon alttariksi. 

Jos nykyinen kokeellinen , tiede" osaisi panna toimeen miehen sieme- 
nen ,metafyysillisen analyysin”, niin se tekisi sen merkillisen ,paljastuksen', 
että kaikkien nykyajan tavallisten miesten siemen on suuri ,tarttuman levit- 
täjä". Jokainen siemenpisara on näet himoelementtaalijoukkojen läpäsemä, 
täynnä sukupuolihimon ,basilleja*. ,Luonnon vapaudessa” olevien eläinten 
siemenessä ei näitä basilleja ole ollenkaan, mutta ,turmeluksen* alku on jo 
ihmisen kotieläinten siemenessä. 

Lihaa syövän ja ainoastaan kasviruokaa syövän miehen siemen eroaa 
myös suuresti toisestaan. Edellinen on ihan täynnä himoelementtaaleja, jäl- 
kimmäisessä on niitä tuntuvasti vähemmän. Tämänkin asian tuntevat ihmi- 
set vaistomaisesti, sanoen, että liharuoka lisää sukupuolihimoa. ,Tiede* se- 
littää asiaa tietysti omalla tavallaan, mutta ,salatiede* selittää sen niin, että 
väkivaltaisen kuoleman kautta äkkiä astraalitasolle temmatut eläimet jatkavat 
yelämänhaluaan" astraaliruumiissa. Tämä taas vaikuttaa tapettuun fyysilliseen 
ruumiiseen, s.o. syötävään lihaan kostavasti himoelimenttaalien kautta. Tape- 
tun eläimen vuotanut veri on magneettisella voimalla vetänyt eläimenraadon 
läheisyyteen lukemattomia niitä astraalisia alkuolentoja eli elementtaaleja, 
joitten ,elämä* on ruumiista vuotavassa, ,kuolevassa* veressä. Koska luonto 
on täysin puolueeton, vaatii se tappion hyvityksen jossakin muodossa. Kun 
ihmiset lukemattomien sukupolvien aikana ovat nauttineet lihaa ja sen mu- 
kana verta, vetää luonto heidät raakalaistyöstä tilille siten, että vieraat verie- 
lementtaalit siirtyvät lihaa syövän ihmisen vereen tarkotuksessa hukata sitä 
vaistomaisen koston himossa, jos niin tahdomme sanoa. Ne erittävät miehen 
verestä suhteettoman paljon siementä, ikäänkuin haluten siitä luoda sitä fyy- 
sillistä elämää, mikä eläimen tappamisessa on väkivaltaisesti keskeytetty. 

Sukupuolihimo on merkillinen salatieteelleen ilmiö. Se on fyysillistä 
itsemurhaa astraalitasolla. Astraaliruumis hallitsee siemenenvalmistuspro- 
sessia. Jota voimakkaampi astraaliruumis on, sitä enemmän erittyy siementä 

verestä. Mutta siementä tuhlattaessa heikontuu astraaliruumis ja sen muka- 
na fyysillinen. Astraaliruumis nauttii siemenentuhlauksesta, mutta fyysilli- 
nen ruumis kärsii siitä. 

Tietysti sukupuoliasiat ovat ,arkaluontoisia", koska niitä ihmiskun- 
nan nykyisessä kehitystilassa hallitsee vaistomainen rikoksellisuudentunne. 
Tämän tunteen välittäjänä on se ylimenotila, jossa tavallisen ihmisen päi- 
vätajunta nykyään työskentelee, sellainen tila, että ihminen on himmeäs- 
ti tietoinen jostakin korkeammasta elämästä, mutta että hän sen luontoa 
tuntematta koettaa ikäänkuin ,tappaa aikaa" fyysillisellä tasolla astraalisia 
himoja palvelemalla. 

Joku voi väittää, että nykyinen avioliitto sittenkin on paras yhdyselä- 
män muoto, mitä voidaan ajatella, ja että se puutteellisuuksistaan huolimat- 
ta kumminkin on täyttänyt ja tulee edelleen täyttämään tehtävänsä tyydyt- 
tävästi. 

Himoavioliitto on tietysti vastannut ihmisten tarvetta. Sille on täyty- 
nyt etsiä korkeampi ,siunaus", koska ihmiset ovat vaistomaisesti tunteneet 
olevan muutakin kuin paljasta himoelämää. Mutta vanhuutensa ja ,koetel- 
lun kestäväisyytensä" perusteella ei himoavioliitto voi tyydyttää korkeampaa 
ihannetta. ,Synti on vanha mutta on siltä tuomittava”, sanovat ,uskovaiset”. 
N:s. rikokset ovat myös vanhoja mutta siltä niitten luuloteltuja tekijöitä ah- 
distetaan vielä tänä päivänä. Persoonallinen itsensä arvosteleminen on ko- 
vin ,arkaluontoinen asia". Kun himoavioliitto on persoonaallisen itsen lepo- 
paikka, niin sisältyy siihen suuri astraalinen itsekkäisyys, josta tulevaisuuden 
ihmiskunta kumminkin tekee pesäeron. 


NYKYISTEN LEMMENASTAIN 
TULEVATSUUS. 

Koska kehitys on samaa kuin muotojen muuttuvaisuus, täytyy nykyisen 
avioliittomuodonkin vähitellen muuttua. 

Himoavioliiton tarkotus on tarjota ihmisille riittävä kokemusmäärä hi- 
montyydytyksen etsinnässä. On selvää, että samana aikanakin elävät ihmiset 
ovat tuossa kokemuksenteossa eri pitkällä, koska ei edes kaksi olentoa sama- 
na hetkenä voi olla ihan samalla kehitysasteella. 

Moni, joka ei syystä tai toisesta osaa järkeillä voimassaolevista elämän- 
muodoista, väittää lemmenasiain pysyvän hänen aikansa käytöllisyyden 
kannalla niin kauan kun miehiä ja naisia on olemassa. Ja näitä on enem- 
mistön käsityksen mukaan olemassa niin kauan kun maapallo yleensä voi 
tarjota elämänehtoja ihmisolennoille. 

Onhan tuollainen väite sen tekijän nykyisen kannan mukainen. Onhan 
hyvä saada , siveellistä" tukea käytöllisyystarpeelleen. Joka mielellään halai- 
lee, hyväilee ja parittelee ja siten tavallaan ,etsii jumalaa", saakoon myös 
etsiä tukea tuon tarpeensa mukaiselle käsityskannalle. Yleisen ,ihmisellisen 
heikkouden" puolustaminen on yhtä oikeata kuin sen , terävä" arvostelemi- 
nenkin. 

Harva nykyajan uudistushaluinen mies, joka ottaa osaa n.s. naisasian 
ajamiseenkin, voinee avistaa, minkälaisiksi täyteen kukkaan puhjennut 
j naisasia" muuttaa tulevaisuuden yhteiskuntamuodot ja erittäinkin nykyään 
niin ,arkaluontoiset* sukupuoliasiat. ,Naisasiaa* ajavia miehiä voisi verrata 
siihen riemuitsevaan, ,isänmaallisen* tunteen elähyttämään väkijoukkoon, 
joka hinasi Odysseyksen keksimää suurta puuhevosta Troian kaupunkiin. 
Tuo puuhirviö tuotti tälle joukolle katkeran pettymyksen. Sen mahassa oli 
aseellisia kreikkalaisia, jotka yön hiljaisuudessa hiipivät sieltä ulos ja päästi- 
vät kaupunkiin suuren vihollisjoukon, mikä kukisti Troian. 

Puuhevosta kaupunkiin vetävät troialaiset järkeilivät: ,Puuhevonen on 
vaaraton esine. Puu ei voi itsestään liikkua.* Meidän ajan ,naisasiaa* aja- 
vat miehet järkeilevät: ,Nainen on aina nainen. Jos hän pääseekin miehen 
arvoiseksi yhteiskunnallisiin oikeuksiin nähden, niin pysyy miehellä kum- 

minkin se iänikuinen oikeus, että hän saa kosia ja astua ensi askelen lem- 
menasioissa.* 

Kirjottaja uskaltaa väittää, että tulevaisuuden naiset riistävät miehiltä 
tämänkin ,oikeuden", mennen vielä niinkin pitkälle, etteivät he salli miesten 
ollenkaan huvin vuoksi paritella. Jos paritteluavioliitto siis tulevaisuudessa 
lakkaa, korvataan tuo nykyajan miesten — ja mahdollisesti useain naisten- 
kin — kannalta niin ikävä ,puute* siten, ettei silloisilla miehillä ole nykyajan 
miesten hyväilytarpeitakaan. 

Nykyajan ,naisellinen sulous* ja naissukupuolen alistuvaisuus vaatii hy- 
vityksensä tulevaisuudessa. Luonnossa vallitsee tasapainon laki. Se nykyajan 
miesten luulo, että nainen sukupuolensa perusteella aina tulee pysymään 
n passiivisena", että hän aina lievästi vastustelee, mutta ,mielellään sallii it- 
sensä otettavan kiinni", on suuri harha. Naisen ,suloudessa" ja alistuvaisuu- 
dessa piilee suuri ,sidottu voima”. 

Ihminen kaataa suuren hongan, joka ei tee vastarintaa. Mutta kun hän 
hakkaa hongan polttopuiksi ja sytyttää nämä palamaan, niin silloin on hon- 
ka kaatajaansa väkevämpi. 

Tulevaisuuden nainen ottaa mieheltä kaiken vallan fyysillisellä tasolla. 
Hän ei käytä ,raakaa voimaa" eikä 

viekkautta vaan erästä salaista voimaa, josta ei nykyinen materialistinen 
sivistys voi uneksiakaan. 

Salatiede tuntee erään merkillisen voimankokoamisprosessin. Raama- 
tussakin viitataan tähän, kun sanotaan jumalan ,antavan armonsa nöyrille”. 
Kun tajuntatila pitkinä aikoina on pakotettu viettämään alistuvaista elämää 
ja hiljaista itsensäkieltämistä, lähettää se itsetiedottomasti ,raaka-ainetta" 
buddhisen elämäntason kaikki kuluttavaan sulatusuuniin. Aikanaan työn- 
netään tämä ,raaka-aine" jalostetussa muodossa menttaalitasolle oli aja- 
tusmaailmaan, jossa ennen nöyryytetty tajuntakeskus nyt nousee valtaan, 
voimaan ja tietoiseen itsenäisyyteen. 

Kun naissuku sellaisenaan on pitkinä ajanjaksoina ollut miessuvun or- 
jana, asettaa luonto aikanaan tasapainon entiselleen ja kohottaa naissuvun 
hallitsevaan asemaan. Nainen ei enää hallitse miehen kautta, kuten nykyään 
usein on laita, vaan suoraan itsenäisenä, miehestä riippumatta. Entinen ,ne- 
gatiivisuus* on muuttunut ,positiivisuudeksi”. 

Tällainen naisen ja miehen johtavan vallan vaihdos tapahtuu jokaisena 
25,000 vuotta sisältävänä ajanjaksona. Vaihdos on tarpeellinen ja välttämä- 
tön, jotta erilaisuudet voisivat tasottaa toisensa. Mitä lemmenelämään tulee, 
on nykyajan keskiarvomies tuhlaavainen ja nainen säästäväinen. Nykyajan 

tavallinen mies on himoelementtaaliensa miltei tahdoton orja. Siementään 
tekee hänen mieli vuodattaa usein. Lemmenasioihin nähden on hän ,elo- 
ton" kone, jonka kuka tahansa asiantuntija" voi panna käyntiin. Ja tällainen 
olento ,hallitsee* nykyään ,maailmaan menoa!" Tällaisen ihmisen alotteesta 
syntyy avioliitto eli paritteluyhtiö! Mutta erittäinkin naisten nykyinen mo- 
raali viittaa tietä siihen tulevaisuuteen, josta nyt puhumme. Naiset tuntuvat 
vahvasti uskovan, että miehet kyllä saattavat olla ja elää parittelemattakin, 
jos muka vaan ,tahtovat”. Kun n.s. aviomies viipyy esim. vieraassa maassa 
monta vuotta, edellyttää hänen kotona oleva vaimonsa, että hän siellä on 
jnaisia käyttämättä", kuten on tapana sanoa. Mutta mitä järkevätä syytä on 
suoda, edellyttää, jopa vaatiakin, että hän vieraassa maassa ollessaan jaksaisi 
jnaulata lihansa ristiin"? Mitä järkevää syytä on edellyttää, että monta vuot- 
ta ,ilman* ollut mies vaimonsa luo palattuaan taas aukasisi entisen himojen 
sulun — edellyttäen, että hänen vieraassa maassa ollessaan on onnistunut 
sellainen rakentaa — ja ,nauttisi" taas vaimostaan niin usein kuin himon- 
puuska hänet yllättää? 

Naiset ovat tietysti välillisesti syyllisiä miesten sukupuolihurjisteluihin. 
Miksi he edes vastustelunkaan alistuvat miesten himontyydytysvälineiksi? 
Miksi eivät he ennemmin kärsi mitä tahansa kuin antautuvat miesten rikos- 
tovereiksi siemenenhuijauspelissä? Epäilemättä Sentähden, että hekin ovat 
yaikansa lapsia" ja sukupuoli-irstailun myrkyllä saastutettujen esi-isiensä 
raihnaisia tyttäriä. 

Ihmiskunnan kuudennessa juurirodussa poistetaan nuo epäkohdat. 
Sensijaan että tutisevat, ,haudan partaalla hoipertelevat* vanhuksetkin, 
joissa sukupuoli-irstailu on muuttunut heikkohermoisuudeksi, nykyään ha- 
luavat elää sukupuoliyhteydessä, ,ehtyvät* kuudennen juurirodun miehet 
verrattain aikaisin, noin 50 vuoden iässä. Se suunnaton elonvoima, jonka 
nykyajan miehet mitä hurjimman sukupuoli-irstailun pyörteissä tuhlaavat, 
kootaan kuudennen juurirodun miehen fyysillisessä ruumiissa yleväksi hen- 
kiseksi voimaksi, jonka polttopiste on buddhisella eli kristostasolla. Sen ajan 
tavallinenkin mies on jättiläinen henkisissä kyvyissä nykyajan mieheen ver- 
rattuna. 

Kuudennen juurirodun nainen on synnytyskykyinen koko fyysillisen 
ikänsä, aivan samoin kuin nykyajan mies on siitoskykyinen? Mutta silloinen 
nainen ei makaakaan nykyään niin ,pyhänä" pidetyssä aviovuoteessa eikä 
alennu nykyisen naisen tavoin miehen sukupuolihekuman vireilläpitäjäksi. 

Sen ajan nainen näkee jo vuosia ennenkuin ,miehestä mitään tietää" 
hengen silmillä sen sielun, joka hänen kauttaan ruumistuu. Samoin näkee 

hän sen miehen kuvan, miehen, jonka hän tulee itse valitsemaan lapsensa 
fyysilliseksi isäksi. Se mies, jolle ,arpa lankee*, joutuu verrannollisesti pu- 
huen samallaiseen asemaan, missä on nykyajan nuori nainen, jolle mies ensi 
kertaa tekee lemmentunnustuksensa. Silloinen mies ,punastuu korvia myö- 
ten* kainoudesta, kuullessaan naisen valinneen hänet isäksi. Ujostellen voi 
hän suostua siihen tekoon, jonka tuloksena on hedelmöittävän siemenen 
laskeminen äidiksi haluavan naisen kohtuun, mutta hän voi sisäisistä syistä 
myös kieltäytyä sitä tehtävää täyttämästä. Silloin on naisen valittava toinen 
hänen tilalleen. 

Minkäänlaisia ,Jemmenliittoja* ei ole olemassa kuudennen juurirodun 
ihmisten kesken. Nykyaikaista perhe-elämää ei ollenkaan tunneta. Naiset 
ja miehet seurustelevat keskenään aivan kuin eivät olisikaan eri sukupuolta. 
Taloudelliset olot on järjestetty niin, että fyysilliseen maailmaan ruumis- 
tuneen sielun ulkoverho, s.o. fyysillinen ruumis saa sille kuuluvat tarpeet. 
Koska kukaan ei halua mitään omistaa, riittää elämäntarpeita kaikille. 

Se elämäninto, joka nykyään on suunnattu persoonallisen nautinnon 
ja omaisuudenhankkimishalun palvelukseen, työskentelee silloin korkeam- 
pien elämäntasojen tutkimisessa. Kuudennen aistin täydellinen kehitys on 
yksin jotakin paljoa enemmän kuin nykyajan tuntemat ,suuret keksinnöt" 
yhteensä. 

Fyysillisen elämän johto on naisten käsissä. Miehet ovat ,pyhimyksiä", 
jotka kuluttavat enimmän aikansa suuriin henkisiin tutkimuksiin. 

Kuudennen juurirodun keskivaiheilla syntyy eräs, meidän ajan ihmisis- 
tä sangen omituiselta tuntuva ,siveyskysymys". Se koskee sukupuolierotusta. 
» Yleinen mielipide" alkaa pitää ihmisten sukupuolierotusta ,epäsiveellise- 

nä". 

Seitsemännen juurirodun keskivaiheilla on tämä ,siveyskysymys" rat- 
kastu. Ihmiset eivät enää ole kahta vaan yhtä ainoata sukupuolta. Heidän 
fyysillinen ruumiinsa on eetterinen, ja ,lisäntyminen" tapahtuu luovan tah- 
don vaikutuksesta. 

nJoka elää, se näkee", sanotaan nykyään. 

Me tulemme kaikki elämään ja näkemään nuo ajat toisina, muuttunei- 
na persoonallisuuksina. 


Maamme historian aikana ei kovinkaan 
moni teos ole tullut takavarikoiduksi oi- 
keuden päätöksellä. Veikko Palomaan 
(1865—1933) teos Lemmen salaisuudet 
on yksi näistä. 

Vuonna 1891 babtiksi kääntynyt Pa- 
lomaa oli tunnettu sukupuolimoraalia 
käsittelevistä kannanotoistaan, jotka 
nostattivat — lukijoissa —tunneryöppyjä 
puolesta ja vastaan. 

Hänet tunnettiin myös seitsemäätoista kieltä osaavana 
nerona, joka vaikutti mm. teosofisessa seurassa ja toimit- 
tajana eri aikakauslehdissä. Tämän lisäksi hän toimi myös 
kääntäjänä. 





Lemmen salaisuudet on osin omakohtaista tilitystä lemmen 
kokemuksista ja näkemyksistä, joiden osuvuus jää kunkin lu- 
kijan itsensä päätettäväksi. Lisäksi asiaan tuodaan henkistä, 
salatieteellistä näkökulmaa. 

Teksti on aikakaudelleen tavatonta, kaunistelematonta, 
purevaa, suoraa ja osoittelevaa, ja siksi se ehkä joutuikin ta- 
kavarikon kohteeksi. Teos sisältää myös luvun tulevaisuuden 
näkymistä, jonka 100 vuoden takainen ”ennustus” on erityi- 
sesti tutustumisen arvoinen. 

